הוועדה המשותפת לוועדת הכלכלה ולוועדת הפנים והגנת הסביבה לדיון בהצעת חוק תאגידי מים וביוב, כנסת 20, פרוטוקול מספר 10, 2018-05-27 12:00

דוד ביטן: רבותיי, אני פותח את הישיבה המשותפת לוועדת הכלכלה ולוועדת הפנים והגנת הסביבה.

דוד ביטן: קראתי המון בהתכתבויות, במסמכים, אנשים משנים עמדות, קובעים ככה, עושים ככה, ואני מבין שאתם רוצים שאני אתחיל את הדיון מאפס.

דוד ביטן: האם זאת הבקשה?

שלום בן משה: אדוני, אתה היושב-ראש, אתה מחליט.

דוד ביטן: מעניין אותי לדעת, האם שיניתם את העמדה עכשיו?

שלום בן משה: לא שינינו שום דבר.

דוד ביטן: אני שואל את דולברג, לא אותך.

שלמה דולברג: תיכף גיל ידבר ויסביר.

משה ארז: הגברת כהן מ"הכול כלול" מנהלת את העניינים.

משה ארז: היא הזמינה את ביבס, את מאיר כהן ואת איציק שמולי ונתנה להם הוראות וביצוע.

משה ארז: היא ישבה על כיסא גבוה - - -

דוד ביטן: אני מגן על חברי הכנסת.

דוד ביטן: אף אחד לא נותן הוראות ביצוע לחברי הכנסת.

משה ארז: היא עשתה את זה.

משה ארז: זה מוקלט.

לאה פדידה: בטח לא לאיציק שמולי.

דוד ביטן: היחיד שיכול לתת הוראות ביצוע לאיציק שמולי זה אני, והוא לא מסכים.

דוד ביטן: אז מה אני אעשה?

איציק שמולי: ובגלל שזה אתה, אני מתקפל בכיסאי ולא אומר מילה.

דוד ביטן: אף אחד לא נותן הוראות לאיציק שמולי.

דוד ביטן: יש לו אג'נדה - - -

איציק שמולי: אדוני, עם כל הכבוד, אל תיתן לי ציונים.

דוד ביטן: יש לו אג'נדה שהוא נלחם עליה כל הזמן.

דוד ביטן: זה לא קשור לזה.

גיל ליבנה: ביטן, למה שינוי חזית?

גיל ליבנה: מרכז השלטון המקומי עומד מאחורי - - -

דוד ביטן: השלטון המקומי שינה חזית.

גיל ליבנה: הוא לא שינה שום חזית.

דוד ביטן: הוא שינה חזית, מה אני יכול לעשות.

גיל ליבנה: יש מסמך מ-26 בנובמבר - - -

דוד ביטן: אני אתן לך, אני אתן לכם.

דוד ביטן: אתם רוצים להתחיל מאפס – נתחיל מאפס.

דוד ביטן: רק דבר אחד אני רוצה להגיד לך: אתם, מרכז השלטון המקומי, עם כל הכבוד, לראשי הערים יש מספר עמדות, לא כולם מקשה אחת.

דוד ביטן: אני לא יודע את מי אתם מייצגים.

דוד ביטן: כל ראש עיר שייצג את עצמו.

דוד ביטן: למרכז השלטון המקומי יש עמדה מסוימת, לחלק מראשי הערים עמדה אחרת, חלק רוצים להשאיר את התאגידים, חלק לא רוצים להשאיר את התאגידים, חלק רוצים את החברה העירונית – כל מיני קשקושים.

דוד ביטן: יש המון עמדות.

דוד ביטן: כל ראש עיר נלחם על העמדה שלו.

דוד ביטן: אני לא יודע מה זה עמדת מרכז השלטון המקומי.

דוד ביטן: באמת אני לא יודע.

דוד ביטן: אני אתן להתייחס, רק דבר אחד אני רוצה שתענו לי, מרכז השלטון המקומי, בהנחה שאני מבטל את התאגידים, היום יש לי 56 מנכ"לים, נכון?

דוד ביטן: אם אני מבטל את התאגידים, יהיו לי 256 מנהלי ביוב ומים בעיריות.

דוד ביטן: נכון?

דוד ביטן: כן או לא?

דרור אהרוני: מנהל מחלקה.

דוד ביטן: שאלתי שאלה פשוטה.

דוד ביטן: כן או לא?

דרור אהרוני: מנהל מחלקה כמו שהיה לפני - - -

דוד ביטן: ראשי הערים, אני רוצה שתענו לי אם מישהו מייצג אתכם.

דרור אהרוני: אתה מבטל משרה של מנהל מחלקה, אתה מבטל משרה של יועץ משפטי, אתה מבטל משרות של גזבר - - -

דוד ביטן: אני לא יודע מי מבטל.

דוד ביטן: גם אני הייתי בעיריות, ויועצים משפטיים מקבלים כסף גם לפי פעילות.

דוד ביטן: ברגע שהם מקבלים נתח חדש, הם מקבלים תוספת.

דוד ביטן: אני לא מכיר משהו אחר.

דוד ביטן: אני רוצה שתענו לי על זה.

דוד ביטן: תענו לי גם על השאלות האלה.

דוד ביטן: אם אני סוגר הכול, אני מפטר 56 מנכ"לים ומקבל מצד שני 256 מנהלים.

דוד ביטן: תראו לי איפה החיסכון פה.

דוד ביטן: אני רוצה ללמוד מכם.

דוד ביטן: נראה לי שאתם, כל ראשי הערים, יודעים הכול, אז אני רוצה ללמוד מכם את הסוגיה.

לאה פדידה: יש עוד הרבה חסכונות.

דוד ביטן: אנחנו נתייחס לכל החסכונות.

דוד ביטן: פעם אחת אני רוצה להעמיד דברים על דיוקם.

לאה פדידה: אתה יודע כמה הם משקיעים בפרסום?

גיל ליבנה: האם אני יכול לענות בשם השלטון המקומי?

דוד ביטן: קודם כול מדברים על כוח-אדם, אז אני רוצה לדעת על כוח-אדם.

דוד ביטן: איפה החיסכון פה?

דוד ביטן: מעניין אותי לדעת.

דוד ביטן: למדתי גם אני חשבון, והחשבון לא מסתדר לי.

גיל ליבנה: האם אני יכול לענות לשאלה?

דוד ביטן: רגע.

דוד ביטן: במקום 56 מנהלות לשכה יהיו לי 256 פקידות של המנהלים, נכון?

דוד ביטן: כן או לא?

גיל ליבנה: לא.

דוד ביטן: מאוד מעניין.

דוד ביטן: אני לא רואה מצב אחר.

דוד ביטן: באמת שאני לא רואה מצב אחר.

דוד ביטן: וכבר לא נדבר עוד ועוד.

גיל ליבנה: אתה גם עונה או שאתה רוצה לשמוע?

דוד ביטן: עכשיו אני אתן לכם.

דוד ביטן: אני רוצה שתענו לי על השאלות האלה כשאתם מדברים.

דוד ביטן: אם אתם חושבים שבאתי רק לשמוע, אני לא צריך לבחור בכם לעירייה.

דוד ביטן: אני לא תושב העיר שלכם, זה לא חוג בית.

דוד ביטן: תתייחסו בבקשה.

דוד ביטן: אני רוצה לדעת איפה החיסכון.

דוד ביטן: תגידו לי איפה החיסכון.

לאה פדידה: אדוני היושב-ראש, - - -

דוד ביטן: לא.

דוד ביטן: אני אתן לך לדבר.

דוד ביטן: אסור לי לדבר כיושב-ראש?

דוד ביטן: את מפריעה לי לדבר?

לאה פדידה: מותר לך הכול - -

דוד ביטן: אז תני לי לדבר.

דוד ביטן: אני שואל אותם שאלות.

לאה פדידה: - - אבל בישיבה האחרונה שהייתי פה, היית בעד לסגור.

דוד ביטן: אני שואל אותם שאלות, אני לא עונה.

דוד ביטן: אני רוצה לדעת איפה החיסכון שאתם טוענים לו בכוח-אדם.

דוד ביטן: מעניין אותי מאוד איפה החיסכון בכוח-אדם.

דוד ביטן: אני יכול להביא לכם את הציטוטים של כל ראשי הערים.

דוד ביטן: חיסכון בכוח-אדם – אני רוצה לדעת איפה הוא, תראו לי אותו, במקרה ואנחנו סוגרים.

דוד ביטן: ההצעה של יושב-ראש מרכז השלטון המקומי, שהייתה ב"הכול כלול", כשהוא אמר להקים חברה אחת, לא ידעתי מה זה עד שקראתי את התגובה של דולברג או של מישהו מטעמכם, כשהבנתי שכל העיריות יבטלו, אבל יהיה תאגיד אחד שהעיריות שלא יכולות לנהל יהיו שם.

שלמה דולברג: בדיוק.

דוד ביטן: האם יש פה נציגים דרוזים וערבים?

דוד ביטן: ראשי ערים – לא באו היום.

דוד ביטן: מה שאתם באים ואומרים שכל העיריות הקטנות, כל המועצות הקטנות, כל הערביות, כל הדרוזיות – כולם יהיו בתאגיד אחד.

דוד ביטן: אז אתם לא מייצגים אותם.

דוד ביטן: הם לא רוצים תאגיד.

דוד ביטן: הם היו פה ואמרו שהם לא רוצים בכלל.

דוד ביטן: איפה מרכז השלטון המקומי מייצג פה את העיריות הדרוזיות והערביות?

דוד ביטן: על-ידי זה שהוא אומר להם: לכו אתם לתאגיד, ואנחנו נהיה לבד?

שלום בן משה: אתה מציג את זה - - -

דוד ביטן: תענה לי על זה, דולברג.

דוד ביטן: ראיתי את התגובה שלך.

שלמה דולברג: זה לא מה - - -

דוד ביטן: יפה.

דוד ביטן: אז תענה לי איפה אתה מייצג פה את העיריות הדרוזיות והערביות.

דרור אהרוני: תן לו לדבר, הוא יענה.

דוד ביטן: עכשיו.

דוד ביטן: ניתן לכולם תיכף.

שלום בן משה: זו צורה לא נכונה של העניין.

שלום בן משה: שמענו את זה יותר מפעם אחת.

דוד ביטן: זה בדיוק לגוף העניין.

דוד ביטן: אתם כל הזמן מתהפכים.

דוד ביטן: הרי הנושא הזה של חברה אחת לא היה בדיונים.

דוד ביטן: עכשיו המצאתם את זה.

שלמה דולברג: זה היה.

שלמה דולברג: זה היה.

דוד ביטן: תגידו לי איפה.

דוד ביטן: עזוב, נו.

דוד ביטן: מה היה?

שלמה דולברג: זה היה.

דוד ביטן: אתה מכיר שבכתב הגנה אתה כותב "לחילופין, לחילופין"?

דוד ביטן: זה מה שאתה עושה.

דוד ביטן: אתה כותב בתגובה שלך "לחילופין, לחילופין, לחילופין", ואף אחד לא יודע מה אתה רוצה.

גיל ליבנה: שנייה.

גיל ליבנה: רק תגיד לנו מתי - - -

דוד ביטן: קודם כול חברי כנסת.

דוד ביטן: אתם רוצים לדבר?

איציק שמולי: אדוני היושב-ראש, אני חושב שמה שעשינו פה עד היום היה עבודה יוצאת דופן.

איציק שמולי: הקשבנו לכל הצדדים, והנחת המוצא שהייתה פה על השולחן, שבביטול מרבית התאגידים – גם בתסריט של ביטול וגם בתסריט של צמצום ל-11 או 13 תאגידים – יש חיסכון בכסף.

איציק שמולי: יש גם מכתב של השר הממונה, של השר שטייניץ, שהוא במקרה גם מי שרשות המים יושבת תחתיו.

איציק שמולי: הוא כותב בצורה מפורשת שהפחתה ל-13 תאגידים תביא לחיסכון של 80 מיליון שקל לציבור.

איציק שמולי: יותר מזה, לפני שלוש או ארבע שנים רשות המים בעצמה – העמדה הרשמית שלה הייתה שהמהלך הזה יוזיל ב-500 מיליון שקל.

איציק שמולי: זה לא דוח שאני כתבתי, זה דוח שנעשה לבקשתכם, גיורא.

דוד ביטן: אנחנו נתייחס לזה.

איציק שמולי: העמדה שהייתה פה עד היום אמרה דבר מאוד מאוד פשוט – כך אני הבנתי, אולי יש לי כשלים בהבנה – שהמהלך שאליו אנחנו הולכים זה משהו בין צמצום ל-11 או 13 תאגידים לבין ביטול מוחלט, על-ידי זה שקובעים קריטריונים שרשות מקומית איתנה, שעומדת באותם הקריטריונים, מקבלת את ניהול משק המים לעצמה במשק כספי סגור.

איציק שמולי: זה מה שהבנתי מההליך שקורה כאן.

איציק שמולי: ההטבות הסוציאליות שהצלחת להביא הן חשובות ויוצאות דופן.

איציק שמולי: הן חייבות - - -

דוד ביטן: שים אותן בצד עכשיו.

איציק שמולי: אני רוצה לדבר גם על הטוב וגם על הפחות טוב.

דוד ביטן: פה נדבר על הפירוק או על הצמצום, אין בעיה.

איציק שמולי: אני חושב שההצעה כרגע היא הצעה של רשות המים.

איציק שמולי: היא לא הצעה שמשרתת את הציבור, היא הצעה שמשרתת את התאגידים.

דוד ביטן: איזה הצעה?

דוד ביטן: אני כבר לא יודע איזה הצעות.

איציק שמולי: ההצעה שבאה ואומרת שנקדם עכשיו את המהלכים הסוציאליים, ונדחה את כל הסיפור של מבנה משק המים – את ההחלטה נדחה לעוד שנתיים או לעוד שלוש שנים.

איציק שמולי: בעיניי זו החלטה שמשרתת את התאגידים ואת רשות המים ולא את הציבור, כי התכלית הראשונית של הקמת הוועדה ושל חקיקת החוק הייתה לדון במבנה משק המים.

איציק שמולי: בניגוד למה שאומרת רשות המים ובניגוד, דוד ביטן, למה שאתה רומז כאן - - -

דוד ביטן: טוב.

איציק שמולי: עוד משפט אחד.

איציק שמולי: לדעתי יש קשר הדוק בין מספר התאגידים - - -

דוד ביטן: אתה רוצה עוד חמש דקות, גם אפשר.

דוד ביטן: אני אפריע לחברי שמולי?

דוד ביטן: קיבלתי הוראה מ"הכול כלול" לתת לו רשות דיבור...

איציק שמולי: האם ראיתם פעם מישהו שעושה מניפולציה בדרכי אהבה?

איציק שמולי: זה משהו חסר תקדים.

איציק שמולי: אני לא יכול עליו.

דוד ביטן: לא.

דוד ביטן: אני נותן לך כמה זמן שאתה רוצה.

דוד ביטן: מה אתה רוצה?

איציק שמולי: אני חושב, אדוני היושב-ראש, שמוטב שנחזור להצעה המקורית שלנו, שמדברת על זה שאנחנו מצמצמים את מספר התאגידים, את רוב התאגידים למעשה אנחנו מבטלים על-ידי זה שקובעים קריטריונים, ורשות שעומדת בהם יכולה לנהל את משק המים בעצמה.

איציק שמולי: מי שלא עומד בהם יועבר לאותם 13 תאגידים.

דוד ביטן: אני רוצה רק להבין.

דוד ביטן: קודם כול בדיון האחרון לא אמרתי שלא יצומצם משק התאגידים, ברור שהוא יצומצם, אין על זה בכלל ויכוח.

דוד ביטן: אני רק רוצה להבין, עכשיו אתה רוצה לצמצם ואתה לא רוצה לבטל?

איציק שמולי: לא.

איציק שמולי: אני אגיד מה אני רוצה.

דוד ביטן: אני רוצה לדעת מה העמדה, כבר נמאס לי מכל הסיבובים.

דוד ביטן: כל אחד יגיד מה הוא רוצה.

דוד ביטן: אתה רוצה לבטל או שאתה רוצה לצמצם?

איציק שמולי: אני אגיד מה העמדה שלי.

איציק שמולי: השאיפה שלי זה לבטל, נקודה.

איציק שמולי: זו גם הייתה השאיפה הראשונית שלי - - -

דוד ביטן: ויתרת על השאיפה הזאת - -

איציק שמולי: נכון.

איציק שמולי: אני אסביר למה.

דוד ביטן: - - באת עם הצעת החוק הזאת.

איציק שמולי: ביטן, תאמין לי.

איציק שמולי: תאמין לי, אני לא - - -

דוד ביטן: מה אתה רוצה עכשיו?

איציק שמולי: אני אסביר.

איציק שמולי: אני לא אעוות את ההיסטוריה.

איציק שמולי: השאיפה הראשונית שלי, כפי שבאה לידי ביטוי בחוק שהגשתי בכנסת, בחתימת יותר מ-80 חברי כנסת, זה לבטל את התאגידים.

איציק שמולי: אני חושב שהתהליך של הקמת הוועדה היה כרוך בזה שאנחנו מגישים הצעת חוק שנוגעת לצמצום, שבעיניי הוא הרע במיעוטו.

איציק שמולי: הוא לא רע מוחלט, הוא הרע במיעוטו.

איציק שמולי: מביאים את זה לוועדה, כאן מדברים על תרחיש שבין צמצום לבין ביטול.

איציק שמולי: אתה שואל אותי מה אני רוצה, אני בעד ביטול מוחלט.

איציק שמולי: אני מוכן בהחלט ללכת לביטול הדרגתי מתגלגל.

איציק שמולי: זאת אומרת, צמצום ובעתיד הרחוק ביטול.

איציק שמולי: זאת העמדה שלי.

דוד ביטן: איפה העמדה שאמרנו שלא יהיה צמצום?

דוד ביטן: אמרנו שיהיה צמצום.

דוד ביטן: הרי גם הצעת החוק שלכם לא מבטלת את חוק תאגידי המים.

דוד ביטן: נכון?

דוד ביטן: היא לא מבטלת.

דוד ביטן: מה שהיא אומרת לצמצם ל-14, 11 – כמה?

איציק שמולי: 13, אני חושב.

דוד ביטן: 15.

דוד ביטן: אתם גם משאירים את הסמכות.

דוד ביטן: הרי יש סמכות בחוק הקיים שרשות המים רשאית לא לאחד עיר מסוימת, לבוא ולהגיד: הם עומדים בקריטריונים א', ב', ג', ד', ה', ואז הם יכולים להישאר תאגידים עצמאיים.

דוד ביטן: כל העיריות הגדולות, פורום ה-15 בונה על זה, כדי שהם יהיו בחוץ.

דוד ביטן: בהנחה שזה נכון, שזה מה שיהיה, כי הם עומדים בקריטריונים, את זה לא ביטלתם, לכן זה לא 11, זה יהיה 30-25.

דוד ביטן: מה שאמרתי בישיבה הקודמת, אמרתי שנראה לי שהתוצאה של האיחודים בערים העצמאיות, הערים החזקות, תיתן לנו בין 20 ל-30.

דוד ביטן: זה מה שאמרתי.

דוד ביטן: אפשר להביא את הציטוט שלי.

דוד ביטן: הגעתי לסוף.

דוד ביטן: אתם לא אומרים בהצעת החוק שלכם שיהיו בין 11 ל-15 וזהו, אתם משאירים את כל הסייגים של חוק תאגידי המים קיימים בעינם.

איציק שמולי: בוא נשנה אותם.

איציק שמולי: כבר שינינו פעם אחת את החוק הכללי.

דוד ביטן: אני עונה לך קצת.

דוד ביטן: אני לא שונה ממך עד עכשיו.

דוד ביטן: בגלל זה שאלתי, מה אתה רוצה בדיוק?

דוד ביטן: לגבי הדוחות שאתה מדבר עליהם, שמעתי על הדוח הזה בפעם הראשונה, לא ידעתי שיש דוח כזה.

דוד ביטן: הדוח הזה הוא "עפיפון באוויר", כך אני קורא לו.

דוד ביטן: הוא לא נכון, מכיוון שהחיסכון בכוח-אדם כמעט לא קיים, הוא יעמוד על כ-30 מיליון שקל גג וגם זה לא בטוח, אם אתה עושה צמצום של התאגידים, והשאר זה חיסכון אחר, זה חיסכון של פחת, חיסכון של דברים אחרים, חיסכון במכרזים.

איציק שמולי: למה אתה מנסה להסביר משהו שהם מתקשים להסביר?

דוד ביטן: אני ביררתי.

איציק שמולי: הם לא מצליחים להסביר.

איציק שמולי: הם מגמגמים.

דוד ביטן: סלח לי, עשיתי בירור.

דוד ביטן: אחרי ששמעתי ב"הכול כלול" אמרתי להם: רבותיי, אם יש דוח שחוסך חצי מיליארד, תגידו לי.

דוד ביטן: הרי ישבתם פה ולא אמרתם את זה.

דוד ביטן: נכון?

איציק שמולי: מה זה?

איציק שמולי: זה מידע רשמי.

דוד ביטן: בישיבות הם לא אמרו את זה.

דוד ביטן: אתה היית בכל הישיבות, הם אמרו?

איציק שמולי: הם לא אמרו את זה פה.

דוד ביטן: יפה.

דוד ביטן: אני משקר?

דוד ביטן: אמרו לי: לא, זה לא חיסכון ישיר, זה חיסכון שכנראה יצטבר בנושא של גודל, בנושא של מכרזים וזה.

דוד ביטן: גם היום הם יכולים לעשות מכרזים משותפים, מה הקשר בכלל?

דוד ביטן: את החיסכון הזה אתה יכול ליצור בכל מקרה, גם 56 תאגידים, על-ידי מכרזים משותפים.

דוד ביטן: אתה יודע את זה.

שניר ניב: החיסכון כולו הופנם לתעריף.

דוד ביטן: רוב החיסכון הוא מזה, שתדע.

דוד ביטן: עושים את זה היום בכל מקרה.

דוד ביטן: תיכף אתם תתייחסו לדוח הזה, אני לא אתן לכם להתחמק ממנו.

דוד ביטן: אם יש דוח, תסבירו אותו.

דוד ביטן: אתם עושים דוח, כותבים מספרים, תעמדו מאחוריהם.

דוד ביטן: אתם לא יכולים, תגידו "חזרנו בנו".

דוד ביטן: זה גם משהו.

דוד ביטן: חברת הכנסת השנייה, שהיא חשובה לי מאוד, בבקשה.

דוד ביטן: גם את רצית לדבר.

לאה פדידה: אני מרגישה תלמידה שהחסירה שיעור.

דוד ביטן: החסרת הרבה שיעורים.

לאה פדידה: בפעם האחרונה שהייתי כאן אתה היית תומך נלהב בסגירת התאגידים.

דוד ביטן: לא.

דוד ביטן: אני לא חוזר בי.

דוד ביטן: אמרתי שאם לא נגיע להסכמות עם הממשלה - - -

לאה פדידה: אז נדחה את זה - - -

דוד ביטן: עכשיו תקפתי את ראשי הערים, אבל גם הממשלה מתהפכת כל היום.

שלום בן משה: גם אתה התהפכת, ביטן.

דוד ביטן: אמרתי שאם לא נגיע להסכם עם הממשלה על כל מיני דברים, הנושא של ביטול התאגידים עומד על הפרק, אני לא מבטל אותו.

דוד ביטן: עכשיו יש בלגן בין משרד הפנים למשרדים האחרים, ישבנו עם המנכ"לים ואני מקווה שנפתור את זה.

דוד ביטן: אלה נושאים שלא קשורים בכלל לתאגידי המים, בעקיפין הם קשורים לתאגידי המים.

דוד ביטן: אנחנו מנסים לפתור גם אותם.

דוד ביטן: אם הממשלה לא תבוא עם עמדה, אני משוחרר מההתחייבות שלי שאמרתי שאני אנסה להגיע להסכמים.

דוד ביטן: זה מה שהתכוונתי, ואז הכול עומד על הפרק.

דוד ביטן: אני לא חוזר בי.

לאה פדידה: בדיונים שכן הייתי, לאחר ששמענו את כל הקולות לכאן ולכאן, ברור שאין צורך בתאגידי מים.

יובל ארבל: הפוך.

לאה פדידה: אל תגיד לי "הפוך".

דוד ביטן: למה אתה מפריע לחברת הכנסת?

דוד ביטן: אתה אומר לה מה להגיד?

לאה פדידה: אני מבינה את זה כך, ואני חושבת שאני גם מבינה נכון ואין צורך בתאגידי מים, נקודה.

לאה פדידה: אני חושבת שהרבה יותר נכון שזה יפעל ברשות המקומית.

לאה פדידה: היינו עדים לכך, זה נעשה.

לאה פדידה: חבר'ה, שכחנו שמעבר לבזבוז בכוח-אדם, יש פה גם בזבוז משווע בפרסום.

לאה פדידה: אתה יודע כמה פעמים קיבלתי איגרת וברכה ופתחתי את העיתון וראיתי שתאגידי המים מפרסמים את עצמם?

לאה פדידה: זה כספי ציבור.

דוד ביטן: אני אף פעם לא מקבל.

לאה פדידה: לא אוהבים אותך מספיק...

דוד ביטן: גם לי יש תיבת דואר.

דוד ביטן: תגידו לי, ראש העיר לא נותן קצת פרסום?

רזיאל אחרק: ראש העיר ביוקנעם הוא בעד התאגיד.

רזיאל אחרק: ראש העיר שלו בעד.

דרור אהרוני: אתה מדבר כאילו לא היית סגן ראש רשות.

דוד ביטן: היא הייתה סגן, היא לא חייבת להגיד מה שהוא רוצה.

דוד ביטן: עכשיו היא מפלגת העבודה.

לאה פדידה: בעיר שלי הייתי בקואליציה.

רזיאל אחרק: היא בקואליציה שם.

רזיאל אחרק: אתה מבין, דוד?

רזיאל אחרק: אין לה ברירה.

לאה פדידה: רזיאל, יקירי - - -

דוד ביטן: אני רק רוצה לשאול אותך שאלה לפני שאת ממשיכה.

דוד ביטן: תאגידי המים נוצרו בגלל שהעיריות ניהלו את זה טוב?

איציק שמולי: הם ניהלו את זה רע מאוד.

דוד ביטן: כבר שכחתי את זה.

דוד ביטן: הם ניהלו את זה למופת.

דוד ביטן: ..

איציק שמולי: הם מודים בזה.

איציק שמולי: המשק הכספי הסגור נועד להתמודד עם זה.

דרור אהרוני: אתם עושים הכללה.

דרור אהרוני: לא היה אז משק כספי סגור, היה משק כספי פתוח, ראשי רשויות השתמשו בכספים לדברים אחרים.

דוד ביטן: מי אמר שהם לא השתמשו - - -

דרור אהרוני: לא.

דרור אהרוני: לא.

דרור אהרוני: לא.

דרור אהרוני: תהיה הוגן, היית סגן ראש רשות - - -

דוד ביטן: ראש מועצת גן יבנה, בוא נתחיל מזה שהתאגידים נפתחו כי העיריות נכשלו.

דרור אהרוני: לא נכון.

קריאות: - - -

דוד ביטן: - - - מנהלים למופת.

דוד ביטן: ..

דרור אהרוני: לא נכון.

דרור אהרוני: היו רשויות שכן, היו רשויות שלא.

דוד ביטן: החלטתי היום לעשות אתכם דיון אמיתי, רעיוני, על כל הסוגיות.

דרור אהרוני: אין לי שום בעיה.

דרור אהרוני: להיפך, היית סגן ראש רשות - - -

דוד ביטן: רק שלא תגידו "אתה אמרת".

דרור אהרוני: היית סגן ראש רשות, אתה מכיר את זה מקרוב.

דוד ביטן: מכיר.

דרור אהרוני: אתה באת מאיתנו.

דוד ביטן: אני לא אומר שלא, אבל כשאתם מתהפכים כל שני וחמישי, מה אתה רוצה שאני אעשה?

דרור אהרוני: גם לא שינינו חזית.

דרור אהרוני: הנה המסמך.

דוד ביטן: עכשיו למדתם את העבודה.

דוד ביטן: נכון?

דוד ביטן: התאגידים לימדו אתכם איך לנהל את משק המים, אז אתם יכולים לבד.

דוד ביטן: זה מה שאתם אומרים?

דרור אהרוני: תבואו לסיור אצלי, אני אראה לכם איך מתנהל תאגיד מים אצלכם.

דרור אהרוני: יושב פה ממונה, הוא מכיר את זה היטב.

דרור אהרוני: קטסטרופה, סיכון חיים.

לאה פדידה: בגן יבנה יש פטיש או משהו?

דרור אהרוני: אין פטיש ואין כלום.

לאה פדידה: חלאס להפריע.

דוד ביטן: דרור, אני הולך לתת לך לדבר.

דוד ביטן: למה אתה מפריע לה?

דרור אהרוני: אני כועס.

רזיאל אחרק: יש לך דירקטורים שם.

רזיאל אחרק: הם נציגים שלך.

דרור אהרוני: לקחו אחד - - -

דוד ביטן: די.

דרור אהרוני: שמו אותו מנכ"ל בניגוד לעמדת הדירקטוריון.

דרור אהרוני: עוד תרגיל.

דוד ביטן: יש לך כמה זמן שאת רוצה.

לאה פדידה: אני לא מצליחה להגיד שני משפטים ברצף.

דוד ביטן: לא להפריע.

דוד ביטן: אני מבקש.

לאה פדידה: מה זה?

דרור אהרוני: מחילה.

לאה פדידה: כבוד היושב-ראש, לא מתקנים עוול בעוול.

לאה פדידה: כן היו רשויות שלא ידעו לנהל את משק המים.

לאה פדידה: אז מה?

לאה פדידה: אז אנחנו מתקנים עוול בעוול?

לאה פדידה: בתאגידי המים עדיין יש בזבוז, לא רואים את טובת האזרח, אנחנו לא רואים באמת ובתמים שאכן זה הצליח.

לאה פדידה: אז מה קרה?

דוד ביטן: את רוצה לבטל או לצמצם?

לאה פדידה: אני בעד לבטל את תאגידי המים - -

דוד ביטן: לבטל לגמרי.

לאה פדידה: - - אבל כדי שלא יצא מצב שתגיד לי עוד פעם שזה לא רע, לכן אני חושבת שכל דבר שאנחנו רוצים אנחנו צריכים לעשות בחוכמה ובהדרגתיות.

לאה פדידה: בטח ובטח יש רשויות קטנות שאולי לא מסוגלות, ולכן ההצעה היא לעשות כמו תאגיד-על.

לאה פדידה: אני לא מצליחה להבין, אנחנו חזרנו אחורה - - -

דוד ביטן: לא.

דוד ביטן: לא חזרנו אחורה.

דוד ביטן: חזרנו אחורה רק מבחינת מרכז השלטון המקומי.

לאה פדידה: - - - הטוב ביותר לפעול לסגירת התאגידים, וכרגע לצמצום, כדי לראות איך אנחנו עובדים.

לאה פדידה: אנחנו לא רוצים עוד פעם לבכות ולהגיד: לא הצלחנו, כשלנו.

לאה פדידה: אנחנו צריכים לראות את האזרח במרכז.

דוד ביטן: ההצעה החדשה היא תאגיד אחד: כל הערבים, כל עיירות הפיתוח שאין להן אפשרויות - -

שלמה דולברג: לא.

שלמה דולברג: רק מי שלא יעמוד בקריטריונים.

דוד ביטן: - - כל הדרוזים יהיו בתאגיד אחד.

דוד ביטן: מודיעין לבד, ראשון לציון לבד.

דוד ביטן: באמת אינטגרציה אמיתית במשק המים...

דוד ביטן: שמענו את זה.

לאה פדידה: למה שהם יהיו לחוד?

לאה פדידה: לא הצלחתי להבין.

דוד ביטן: זו ההצעה של מרכז השלטון המקומי היום.

דוד ביטן: הם שינו.

דוד ביטן: אמר את זה ביבס ב"הכול כלול", והם כתבו לי את זה במכתב.

דוד ביטן: הבנת אותי?

דוד ביטן: הם התהפכו.

דוד ביטן: ההצעה שלכם נגד הרשויות הערביות, נגד הרשויות הדרוזיות, נגד חברי הכנסת הדרוזים, נגד חברי הכנסת הערבים.

דוד ביטן: זה מה שאתם מציעים.

דוד ביטן: חבל שהם לא פה.

דוד ביטן: תראה מה הם היו עושים לכם.

גיל ליבנה: מי אמר שהן לא מוכנות לנהל בעצמן?

גיל ליבנה: מי אמר את זה?

דוד ביטן: לא לנהל את עצמן - -

גיל ליבנה: מי אמר שהן לא מוכנות?

דוד ביטן: - - ההצעה של דולברג - - -

גיל ליבנה: לא נכון.

דוד ביטן: אל תגיד לי "לא נכון".

דוד ביטן: בבקשה, היועץ המשפטי, מה ההצעה?

שלמה דולברג: עוד לא ראית את ההצעה.

שלמה דולברג: דוד ביטן, עוד לא נתת לי לדבר.

שלמה דולברג: תן להם לדבר.

דוד ביטן: ביבס מייצג אתכם או לא?

שלמה דולברג: תן להם לדבר.

שלמה דולברג: יש נייר מסודר.

דוד ביטן: הוא אמר את זה בטלוויזיה.

דוד ביטן: מה הסיפור?

דוד ביטן: אתה היית בטלוויזיה, נכון?

דוד ביטן: הוא אמר את זה או לא?

קריאה: מה אמר?

דוד ביטן: חברה אחת, נכון?

דוד ביטן: בהתחלה חשבתי שהוא מתכוון שכולם בחברה אחת, וזה יהיה כמו בחברת החשמל.

שלמה דולברג: לא.

שלמה דולברג: הוא לא אמר את זה.

דוד ביטן: חברת החשמל מתפקדת למופת, האזרח מקבל שירות, יכול להתלונן, יכול לבקש.

דוד ביטן: באמת למופת.

דוד ביטן: אתם רוצים חברה אחת?

דוד ביטן: לא.

דוד ביטן: הוא רוצה חברה אחת לכל המדוכאים ולכולם חברה אחרת.

שלום בן משה: דוד ביטן, הוא לא אמר את זה.

שלום בן משה: הוא לא אמר את זה.

שלמה דולברג: הוא אמר בדיוק מה שכתוב בנייר שלנו, ותן לנו להציג את זה.

דוד ביטן: מה זה "חברה אחת", אני רוצה להבין.

דוד ביטן: תסביר.

דוד ביטן: שלמה דולברג, תסביר מה זה חברה אחת.

דוד ביטן: אתם מתכוונים שכל התאגידים לא יהיו בעיריות, יהיו בחברה אחת?

שלמה דולברג: לא, לא, לא.

שלמה דולברג: מי שלא יכול לנהל את משק המים בעצמו, יהיה בחברה אחת.

דוד ביטן: מי לא יכול לנהל?

דוד ביטן: הערבים והדרוזים לא יכולים לנהל.

לאה ורון: החלשים.

דוד ביטן: החלשים לא יכולים לנהל.

דוד ביטן: מה הסיפור הזה?

דוד ביטן: זה לא מה שכתוב פה?

שלום בן משה: לא.

דוד ביטן: לא?

דוד ביטן: ראש העין תהיה בתאגיד הזה?

שלום בן משה: לא.

דוד ביטן: למה?

דוד ביטן: כי אתה יכול לנהל.

דוד ביטן: אבל באקה אל גרביה לא תוכל לנהל.

דוד ביטן: תגיד את זה לחברי הכנסת הערבים, אני רוצה לשמוע.

גיל ליבנה: מי אמר שלא?

שלום בן משה: גם סחנין יכולים.

דוד ביטן: אל תדאג.

דוד ביטן: זה לא יעזור, אנחנו היום נברר בדיוק את העמדה שלכם עד שנדע בדיוק מה העמדה של מרכז השלטון המקומי אחת ולתמיד.

דוד ביטן: אתם רוצים לסכסך אותי עם כל ראשי הרשויות?

דוד ביטן: אני אסכסך אתכם עם רשויות שלא יכולות.

דוד ביטן: אני אסכסך אתכם.

דוד ביטן: הנה, אני אומר לכם.

דוד ביטן: תציגו עמדה שמשרתת את כל הרשויות, לא רק את הרשויות הגדולות - -

דרור אהרוני: תן לנו לדבר.

דוד ביטן: - - לא רק את הרשויות הגדולות, לא רק את פורום ה-15.

דרור אהרוני: דו ביטן, אפשר רגע - - -

דוד ביטן: תיכף, חברי הכנסת עוד מדברים.

דוד ביטן: מה אתה רוצה שאני אעשה?

דרור אהרוני: אתה לא מפסיק.

דרור אהרוני: אתה לא נותן.

דוד ביטן: אני אתן לכם.

דוד ביטן: הנה כתוב, אני אקרא לכם: "רשויות מקומיות, שאין ביכולתן לנהל משק וביוב כנדרש, יתאגדו לתאגיד אחד שינוהל על-ידי רשות המים".

דוד ביטן: זה מה שהוא מתכוון חברה אחת.

דוד ביטן: מזה ניתן להבין שהרשויות הגדולות, אלה הטובות, שיש להן הרבה תושבים, הן ינהלו את עצמן, לא בתאגיד, דרך העירייה.

דוד ביטן: כל הרשויות האחרות: עיירות פיתוח - - -

שלמה דולברג: שלא יכולות לעמוד בקריטריונים.

דוד ביטן: בוא, אף אחת לא יכולה.

דוד ביטן: עיירות פיתוח, עיריות ערביות ודרוזיות, הן יהיו בחברה שיהיו בתאגיד שינוהל על-ידי רשות המים, לא על-ידי העיריות.

דוד ביטן: זה מה שהם דורשים היום.

דוד ביטן: את מסכימה לזה?

לאה פדידה: לא.

דוד ביטן: לא.

דוד ביטן: את לא מסכימה, גם שמולי לא מסכים לזה.

דוד ביטן: הלאה.

דוד ביטן: אני אתן לכם לדבר, אל תדאג.

דוד ביטן: עכשיו אני מתווכח עם חברי הכנסת.

דוד ביטן: מה אתם רוצים ממני?

לאה פדידה: יש פה יושב-ראש דירקטוריון של תאגיד מים?

משה ארז: הייתי יושב-ראש.

דוד ביטן: לא כדאי לשאול אותו, הוא יענה לך שעה ובסוף יהיה נגדך.

דוד ביטן: תשאלי מישהו אחר.

לאה פדידה: רזיאל - -

דוד ביטן: גם הוא יהיה נגדך, אבל לא משנה.

לאה פדידה: אין סיכוי.

לאה פדידה: - - חבר דירקטוריון של תאגיד מים מקבל שכר דירקטורים?

רזיאל אחרק: כלום.

רזיאל אחרק: שקל.

רזיאל אחרק: אני חבר מועצה, יושב-ראש תאגיד המים - - -

לאה פדידה: לא חבר מועצה, אל תשחק איתי - - -

קריאות: - - -

משה ארז: 800-600 שקל ומורידים לו מס.

לאה פדידה: נבחר ציבור לא מקבל.

קריאה: הוא מקבל גרוש וחצי.

רזיאל אחרק: נבחרי ציבור לא מקבלים, עובדי עירייה שמכהנים כדירקטורים לא מקבלים שכר.

לאה פדידה: אל תענה לי על מה שאתה רוצה.

רזיאל אחרק: חכי, אני אענה לך.

דוד ביטן: לא מקבלים.

דוד ביטן: אף אחד לא מקבל.

לאה פדידה: היושב-ראש הוא נציג של השלטון המקומי.

לאה פדידה: אני מדברת על נציג ציבור.

קריאות: - - -

רזיאל אחרק: לאה, 300 שקלים ומקסימום שש-שבע ישיבות, זה הכול.

רזיאל אחרק: כמה זה יוצא?

לאה פדידה: בשנה?

רזיאל אחרק: בשנה.

רזיאל אחרק: זה מה שהוא יכול לקבל.

רזיאל אחרק: האחריות הפלילית שיש עליו אם חס וחלילה יש בעיה של זיהום מים - - -

לאה פדידה: נעזור לו, שלא תהיה לו אחריות פלילית.

רזיאל אחרק: תנו שכר לחברי מועצה, תנו שכר לדירקטורים.

רזיאל אחרק: מה קרה?

דוד ביטן: כמה דירקטורים יש?

רזיאל אחרק: מקסימום זה ארבעה-חמישה דירקטורים.

לאה פדידה: לכל תאגיד.

דוד ביטן: לכל תאגיד זה שלושה.

דוד ביטן: בגדולות זה תשעה.

דוד ביטן: בתשעה זה מחולק: שלושה לחברי מועצה, שלושה לעובדי עירייה שלא מקבלים כסף ועוד שלושה.

דוד ביטן: הם מקבלים 900 שקל כפול 7.

דוד ביטן: ביחד כולם בעיר גדולה זה 3,000 שקל.

דוד ביטן: זה הכול.

דוד ביטן: זה יותר, 6,000 שקל.

לאה פדידה: איזה חשבון עשית?

דוד ביטן: 300 כפול 7, כפול 3.

דוד ביטן: כמה זה?

דוד ביטן: 6,300.

דוד ביטן: זה באמת חיסכון נדרש...

רזיאל אחרק: לאה, בחברה הכלכלית, כמה הם מקבלים?

דוד ביטן: גם מקבלים.

רזיאל אחרק: כמה המחזור של החברה הכלכלית?

רזיאל אחרק: 100 שקל.

רזיאל אחרק: רשות חניה – כמה תלונות?

רזיאל אחרק: למה לא סוגרים אותה?

רזיאל אחרק: בואו נעשה חברה כלכלית אחת בכל המדינה, למה צריך העברות כלכליות עם יועץ משפטי, גזבר והכול?

דוד ביטן: נתתי לך זכות דיבור?

דוד ביטן: היא נתנה לך שאלה, אז אתה כבר נותן לנו נאום?

דוד ביטן: עוד משהו את רוצה בבקשה?

לאה פדידה: לא.

לאה פדידה: זו הייתה שאלת הבהרה.

דוד ביטן: עכשיו נתחיל לפי הסדר.

דוד ביטן: מי רוצה לדבר מראשי הערים ראשון?

גיל ליבנה: אני.

גיל ליבנה: אני פותח.

דוד ביטן: גיל ליבנה.

דוד ביטן: אתה באמת רשום ראשון.

גיל ליבנה: מאה אחוז.

גיל ליבנה: יופי.

גיל ליבנה: אני גם מדבר בשם מרכז השלטון המקומי, בשם היושב-ראש שלא יכול היה להגיע.

דוד ביטן: תגיד לי מה העמדה שלכם.

דוד ביטן: אני רוצה לדעת.

גיל ליבנה: אני אומר את העמדה שלנו, גם אם נראה לאור גלגוליהן של כל הצעות החוק - - -

דוד ביטן: אני רוצה ללמוד את ההצעה.

דוד ביטן: הצעה מצוינת, אני רק רוצה לדעת.

גיל ליבנה: גם אם נראה שעמדת השלטון המקומי, היה בה שינוי כזה או אחר לאורך השנים, אנחנו אומרים "לא".

גיל ליבנה: העמדה העקרונית שלנו כחוט השני לאורך כל השנים הייתה שלא צריך להקים ולא צריך לכפות על רשויות מקומיות לתאגד את משק המים והביוב שלהן, נקודה.

דוד ביטן: זה לא קשור לחוק.

דוד ביטן: מה שאתה אומר לא קשור לחוק.

דוד ביטן: הבנו את העמדה.

דוד ביטן: אני רוצה לדעת מה אתם רוצים היום אחרי כל הגלגולים.

דוד ביטן: האם אתם רוצים לסגור?

דוד ביטן: האם אתם רוצים לפתוח תאגיד אחד לכל חסרי היכולת?

דוד ביטן: אין בעיה.

דוד ביטן: תגידו מה אתם רוצים.

דוד ביטן: תאגיד אחד לכל המדינה?

דוד ביטן: אני לא יודע.

דוד ביטן: מה שאתם רוצים, תגידו.

גיל ליבנה: העמדה של מרכז השלטון המקומי, כגוף שמייצג את כלל העיריות במדינת ישראל, מהרשויות הקטנות ועד העיריות הגדולות, מהעיריות החלשות ועד העיריות האיתנות, היא עמדה זהה, והיא לבטל את תאגידי המים והביוב, לאפשר לרשויות המקומיות לאגם את משאבי המים והביוב - - -

דוד ביטן: הבנתי.

דוד ביטן: לא את כל הרשויות.

דוד ביטן: שים לב לעמדה שלך.

גיל ליבנה: שנייה.

גיל ליבנה: שנייה.

גיל ליבנה: שנייה.

שלום בן משה: "שיכולות".

שלום בן משה: כתוב "שיכולות".

דוד ביטן: מה?

שלום בן משה: כתוב "שיכולות".

גיל ליבנה: שנייה.

גיל ליבנה: העמדה שלנו לאפשר לכולן.

גיל ליבנה: אם תהיה רשות מקומית כזאת או אחרת - - -

דוד ביטן: יש.

דוד ביטן: מה זה "אם"?

גיל ליבנה: אני לא יודע להגיד לך.

גיל ליבנה: אנחנו לא קובעים - - -

דוד ביטן: אתה לא יודע?

דוד ביטן: סליחה, עצור.

גיל ליבנה: אנחנו לא קובעים את אמות המידה.

דוד ביטן: מנהל רשות המים, האם יש רשויות שלא יכולות לנהל את משק המים שלהן?

גיורא שחם: בוודאי.

דוד ביטן: יש.

דוד ביטן: נכון?

דוד ביטן: כמה בערך?

אפי דביר: רוב המגזר הערבי, המגזר הדרוזי, הפריפריה.

דרור אהרוני: הוא מעולם לא התעסק עם רשויות, הוא התעסק עם תאגידים.

דוד ביטן: אני אבקש ממנהלת הוועדה לשלוח מכתב לכל הרשויות הערביות, הדרוזיות ועיירות הפיתוח, שעמדת השלטון המקומי זה לאחד אותן - - -

דרור אהרוני: זאת לא העמדה.

דוד ביטן: רגע.

דוד ביטן: סליחה.

דוד ביטן: לאחד אותן בתאגיד מים אחד, שמנוהל על-ידי הרשות ולא על ידם.

דרור אהרוני: זאת לא העמדה.

דרור אהרוני: זה לא מה שנאמר.

דוד ביטן: "רשויות מקומיות שאין ביכולתן לנהל משק מים וביוב כנדרש, יתואגדו לתאגיד אחד שינוהל על-ידי רשות המים", לא על-ידי העיריות.

דוד ביטן: רשות המים תנהל אותן.

דוד ביטן: אפילו דירקטור לא יהיה להן שם.

איתי עצמון: הרגולטור ינהל אותן.

דוד ביטן: הרגולטור ינהל את זה.

דוד ביטן: אני מבקש שתשלחי לכולם כדי שהם יבואו לדיון הבא.

דרור אהרוני: אוני היושב-ראש, אני אמשיך.

דרור אהרוני: אני חושב שמה שאתה עושה כרגע - - -

דוד ביטן: למה לא?

דרור אהרוני: תן לי רגע בבקשה.

דרור אהרוני: אני לא אפריע לך, תן לי בבקשה לדבר.

דוד ביטן: למה?

דוד ביטן: אני צריך לשמוע את העמדה של הרשויות הערביות, אתם לא מייצגים אותן.

דרור אהרוני: אתה לא מאפשר לנו לדבר ולהשלים משפט.

דוד ביטן: דבר.

דוד ביטן: דבר.

דוד ביטן: אני שומע אותך.

דרור אהרוני: אם כבודו יאפשר לי להשלים משפט, אני אודה לו.

דוד ביטן: כמה זמן אתה רוצה לדבר?

דרור אהרוני: חמש דקות.

דוד ביטן: יש לך עשר דקות.

דרור אהרוני: סגרנו, אפילו פחות.

דוד ביטן: לא יודע.

דוד ביטן: מה שאתה רוצה.

דוד ביטן: זה הסיכום, שלא תגיד שאני לא מאפשר לדבר.

דרור אהרוני: העמדה של מרכז השלטון המקומי היא להחזיר את כל נושא המים לניהול הרשויות המקומיות, כמחלקה בתוך כל המנגנון של המועצה, העירייה וכדומה.

דרור אהרוני: הנושא הזה הוא מהותי מאוד, יש בו חיסכון כספי, למרות שאתה אומר שלא.

דרור אהרוני: היום התאגידים הפכו להיות גוף בזבזני, גם בכך שהם שוכרים מקום, יועץ משפטי, גזבר, לשכות, מהנדסים, לא אחד, כמה וכמה מהנדסים, חברות גבייה, אנשי מינהלה וכדומה.

לאה פדידה: קמפיינרים.

דרור אהרוני: כך הסיפור אצלנו היה באמצעות מחלקה.

דרור אהרוני: מבחינתנו ניהול הרשות המקומית, חלקו היה בעבר לא תקין, אבל ברגע שאתה עושה את זה משק כספי סגור – זו הנקודה המהותית, איפה מושקעים הכספים – ברגע שהכספים יושקעו בתשתיות המים בלבד, כמשק כספי סגור, לא תהיה בעיה.

דרור אהרוני: לא תהיה בעיה.

דרור אהרוני: לגבי רשויות שאינן יכולות לנהל את משק המים, העמדה של מרכז השלטון המקומי היא להקים גוף שיעזור להן לנהל את זה.

דוד ביטן: זה לא כתוב ככה.

דרור אהרוני: זה בדיוק ככה.

דוד ביטן: זה תספר להם.

דרור אהרוני: אדוני היושב-ראש, זה בדיוק ככה.

דרור אהרוני: וזו עמדה שמשותפת - - -

דוד ביטן: למדתי לקרוא.

דרור אהרוני: אני חבר הנהלה במרכז השלטון המקומי, זו עמדה שמשותפת גם לרשויות הערביות.

דוד ביטן: קראת את זה?

דרור אהרוני: כן.

דרור אהרוני: יש פה רשויות ערביות שמסוגלות לנהל את משק המים שלהן, אל תהפכו אותם למסכנים.

דרור אהרוני: יש רשויות חלשות שלא יוכלו, ניתן להן סיוע.

דרור אהרוני: למה אני אומר את הדברים?

דרור אהרוני: אני פגוע בצורה בלתי רגילה מהרגולטור, הוא יושב פה והוא יודע על מה אני מדבר.

דרור אהרוני: אם תרצה אחרי זה אני אתן לך פה את כל הספר הזה של איך נקנה רכב ללא מכרז.

דרור אהרוני: על זה הייתי הולך ליחא"ה 433.

דוד ביטן: הרגולטור ימשיך להיות רגולטור של משק המים, גם אחרי שאתה סוגר את התאגידים.

דרור אהרוני: אני טוען שכיום אין פיקוח על תאגידי המים.

דרור אהרוני: הם עושים מה שהם רוצים בתשתיות.

דרור אהרוני: עכשיו התחלתי גם לתת קנסות.

דרור אהרוני: כשאני ניגש ואומר להם, הם עושים מה שהם רוצים.

דרור אהרוני: לי אין סמכות.

דרור אהרוני: הם ישות משפטית נפרדת ממני.

דרור אהרוני: אין לך say.

דרור אהרוני: הם חופרים בורות, מתאמים, לא מתאמים, הם עושים מה שהם רוצים.

דרור אהרוני: זה לא יכול להיות, נטרלו אותנו כרשות מקומית מלתת לכל תאגידי המים הנחיות או לתאם.

דרור אהרוני: אסור לי.

דרור אהרוני: חופרים לי רחוב שלם, משאירים לי פס לכל אורך הרחוב, עושים לי חציות, ואומרים לי את הזברה הזאת תשאיר ככה, כי לא מרבדים את כל הכביש.

דרור אהרוני: על מי זה נופל?

דרור אהרוני: עליי.

דרור אהרוני: אני לא מדבר רק ברמה התפעולית, אני מדבר פה גם ברמה הניהולית וגם ברמה של שירות לתושב.

דרור אהרוני: ובזה אני רוצה לגעת, ברמה של השירות לתושב.

דרור אהרוני: יש פה חיובים כפולים, יש חוסר רגישות לתושבים.

דרור אהרוני: אתה תושב בראשון לציון, אתה מכיר את זה, אתה יכול לומר פה מה שאתה רוצה, אבל תאגידי המים עושקים את התושבים, אין להם שום חמלה כלפיהם.

דרור אהרוני: שום חמלה.

דרור אהרוני: יותר מזה, כשאני פונה אליהם, אומרים לי: אין לך סמכות לפנות אלינו.

דרור אהרוני: אין לך סמכות, אתה ראש רשות.

דרור אהרוני: אסור לך להתערב.

דרור אהרוני: יותר מכך, גם איכות המים – כל המדגמים שעושים וכדו', במקומות מסוימים יש מים שנראים עכורים ולא מטופלים.

דרור אהרוני: באים ואומרים לי: הנה, קח מדידות, הכול בסדר.

דרור אהרוני: גם בזה אני לא יכול לעשות הרבה, וזאת לא הבעיה היחידה.

דרור אהרוני: אני אומר עוד פעם: יש רשויות שיהיה להן קשה לנהל.

דרור אהרוני: המדינה יצרה פה קונגלומרט אדיר של בזבוז כספי ציבור, אדיר, בלשכות מפוארות, ברכבים, במנכ"לים, בגזברים.

דרור אהרוני: אצלי היה מנהל מחלקה אחד שניהל וצוות עובדים.

דרור אהרוני: המהנדס היה מהנדס של כל היישוב, כולל המים.

דרור אהרוני: הגזבר היה גזבר אחד של כל היישוב וגם של המים.

דרור אהרוני: יועץ משפטי היה יועץ משפטי של המים ושל כולם.

דרור אהרוני: זה לא בנפרד עם לשכה וכל מה שצריך.

דרור אהרוני: אני אגע בנקודה נוספת ואחרונה - - -

משה ארז: השאלה כמה תוקצבו המים אצלך.

משה ארז: 100,000 שקל או 20 מיליון?

דרור אהרוני: לא הפרעתי לך, אדוני.

דרור אהרוני: אני מאוד מבקש ממך.

דוד ביטן: עוד פעם ארז?

דוד ביטן: בחיאת דינק.

דרור אהרוני: אני מבקש לא להפריע לי.

דרור אהרוני: אני אומר בצורה הכי ברורה, אני מסכים שהיו עוולות עבר.

דרור אהרוני: צריך ללמוד מהן ולשנות אותן, לא להיצמד לדפוסים בגלל שהחליטו.

דרור אהרוני: אנחנו יודעים לנהל טוב.

דרור אהרוני: תנהלו את זה במשק כספי סגור, שכל התשתיות והכספים יושקעו מחדש במים תחת פיקוח של הממונה על התאגידים עלינו.

דרור אהרוני: אין שום בעיה.

דרור אהרוני: יש לנו רגולטורים מספיק, יהיה לנו עוד אחד, אין לנו בעיה עם זה.

דרור אהרוני: היום נוצר חוסר קשר עם הרשות, וזה הכי חמור.

דרור אהרוני: אתה תושב כמוני, לא פחות, אתה חבר כנסת וגם היית סגן ראש עיר.

דרור אהרוני: נוצר נתק בינינו לבין התושבים שלנו לבין התושבים שלנו.

דרור אהרוני: אני אגיד לך את האמת, עליתי לשידור ב"הכול כלול" מתוך כעס אדיר אחרי שהרסו לי את כל היישוב.

דרור אהרוני: אומרים לי "בחירות", לא בחירות, אני לא בחירות.

דרור אהרוני: תאמין לי, אני לא בחירות.

דרור אהרוני: אני קדנציה שלישית, אתה מכיר אותי לא מהיום.

דוד ביטן: כן.

דוד ביטן: זה אני יודע.

דרור אהרוני: אני בקדנציה השלישית, זה לא בחירות.

דרור אהרוני: הרסו לי את היישוב.

דרור אהרוני: באים אלי תושבים בוכים.

דרור אהרוני: הולך זקן בן 70 ברחוב, שובר את שתי רגליו, נופל ברחוב, אני מתחנן שיסדרו את הרחוב.

דרור אהרוני: מה הם אומרים לי?

דרור אהרוני: אנחנו לא יכולים, זה ייקח לנו עוד כמה חודשים.

דרור אהרוני: מחודשיים זה הפך להיות כבר חצי שנה.

דרור אהרוני: קו בזק שצריך להטמין אותו באדמה – זו לא בעיה שלנו.

דרור אהרוני: משאירים לי עמודים של בזק.

דרור אהרוני: אחרי זה עוד פעם אני אפתח את הכביש ואני אכניס עוד פעם - - -

דוד ביטן: איזה תאגיד אצלך?

דרור אהרוני: תאגיד מיבנה.

דרור אהרוני: אתה רוצה יותר מזה?

דרור אהרוני: אני אתן לך יותר מזה.

דרור אהרוני: אדוני היושב-ראש, יושב פה הרגולטור, מכיר את התלונות שלי, ביקשתי מנהל מיוחד, הוא אומר לי אחרי זה כן ולא.

דרור אהרוני: אני לא אתייחס מה נאמר לי בישיבה שהייתה כי אני חושב שזה לא מכובד.

דרור אהרוני: לא אתה, חלילה, אלא ראש הרשות השני שאמר מה שאמר, ואתה זוכר את זה, אבל אני אביא דוגמה.

דרור אהרוני: מנכ"ל התאגיד קנה רכב מסוחר רכב, לא עשה מכרז.

דרור אהרוני: לא הייתה שם אפילו ועדת מכרזים.

דרור אהרוני: 150,000 שקל ניתנו לסוחר רכב.

דרור אהרוני: עד היום אף אחד לא עשה עם זה כלום.

דרור אהרוני: אין רכב, אין שום דבר, ויותר חמור, אותו מנכ"ל מונה כמהנדס עירייה.

דרור אהרוני: דחיל רבאקום, לאן אנחנו מובילים את זה?

דרור אהרוני: אני אומר בצורה הכי ברורה: תאגידי המים – חובה עלינו לפרק אותם, להחזיר את משק המים לרשויות המקומיות שיודעות לנהל את זה, לנהל את זה במשק כספי סגור תחת פיקוח של הרגולטור.

דרור אהרוני: לרשויות שלא יוכלו להיערך לעניין הזה, אפשר להקים תאגיד אזורי לקובץ רשויות, או למצוא פתרון.

דרור אהרוני: זה מה שנאמר פה בהצעה.

דרור אהרוני: ההצעה הזאת נכונה ויעילה.

דוד ביטן: לא.

דוד ביטן: נכתב משהו אחר.

דוד ביטן: אני יודע לקרוא טוב מאוד.

דרור אהרוני: זאת העמדה.

גיל ליבנה: זאת העמדה.

דוד ביטן: עכשיו שיניתם אותה עוד פעם?

דרור אהרוני: לא.

דרור אהרוני: זו עמדה שתואמת - - -

דוד ביטן: מה זה?

דוד ביטן: לחילופין ולחילופין.

דרור אהרוני: לא.

דרור אהרוני: זו עמדה שתואמת - - -

דוד ביטן: תאמינו לי, אתם יכולים לעבוד בבית משפט.

דרור אהרוני: דוד ביטן, אני משפטן, עזוב אותך, רד מזה.

דרור אהרוני: עזוב רגע.

דרור אהרוני: זה מה-26 בנובמבר 2017.

דוד ביטן: אפילו היועץ המשפטי מחייך.

דוד ביטן: כמה עמדות הם הציגו לנו?

איתי עצמון: כמה וכמה.

דוד ביטן: בבקשה.

דוד ביטן: אני לא ניטרלי, אבל הוא ניטרלי.

דרור אהרוני: דוד ביטן, זו העמדה, והיא גם הוצגה - - -

דוד ביטן: אני לא יודע מה אתם רוצים.

דרור אהרוני: אמרתי עכשיו מפורשות.

דרור אהרוני: זו העמדה והיא גם הוצגה ב-26 בנובמבר 2017.

דוד ביטן: אני אסביר לך.

דוד ביטן: אני יכול להפריע לך?

דרור אהרוני: סיימתי.

שלמה דולברג: תן לשלום בן משה.

שלמה דולברג: תן לשלום בן משה.

דוד ביטן: אני אתן לו, רק שאני רוצה להגיד לך דבר אחד קטן: אתם בבעיה.

דוד ביטן: למה אתם בבעיה?

דוד ביטן: בהתחלה אמרתם לי: עזוב אותנו עכשיו, תן לנו לעבור את הבחירות.

דוד ביטן: עבדתם עליי.

דוד ביטן: למה עבדתם עליי?

דרור אהרוני: מי אמר את זה?

דוד ביטן: תן לי.

דוד ביטן: אני אסביר לכם.

דוד ביטן: למה עבדתם עליי?

דוד ביטן: קשה לעבוד עליי, אבל נתתי לכם קארט בלאנש.

דוד ביטן: אמרתם לי: עכשיו יש בחירות, אנחנו לא יכולים לדון, לא על הצמצום, לא על זה ולא על זה, תן לנו ארכה על החובה להתאגד ל-11 או ל-14.

דוד ביטן: כמה יש בחוק הקיים, לא החוק הזה?

איתי חוטר: גם הם משנים כל הזמן את המספר.

דוד ביטן: שנייה.

דוד ביטן: רגע.

דוד ביטן: כמה יש בחוק הקיים?

אפי דביר: 13.

דוד ביטן: תן לנו – נתתי לכם.

דוד ביטן: ברגע שנתתי לכם, אתם כבר רגועים.

דוד ביטן: עכשיו אתם יכולים לעשות לי בית ספר.

דוד ביטן: זה לא המצב.

דוד ביטן: בואו נתחיל מזה.

דוד ביטן: יכול להיות שאני אקבל החלטה לבטל את הארכה.

דוד ביטן: למה לא? תתאחדו מייד.

דוד ביטן: אני בעד חברי הכנסת בעניין הזה.

דוד ביטן: מה שיהיה שמועדים ששיניתי אני אחזיר בחזרה.

דוד ביטן: זה אומר שבתוך שבוע אתם צריכים לגמור את העניין.

דוד ביטן: בבקשה, אין בעיה.

דוד ביטן: אל תשחקו את המשחקים יותר מדי.

דוד ביטן: אני מבין שיש לכם בחירות.

דוד ביטן: רגולטור יישאר גם אם זה יהיה בעיריות.

דרור אהרוני: אין בעיה.

דוד ביטן: אתה לא פותר את הבעיה של הרגולטור ושל העמדות של הרגולטור.

דרור אהרוני: לא יצאתי נגד הרגולטור.

דוד ביטן: תן לי.

דוד ביטן: אני עונה לך.

דוד ביטן: אמרת:

דוד ביטן: הרגולטור עושה לנו - - -

דרור אהרוני: השאלה מה הוא יכול - - -

דוד ביטן: הרי גם לפי ההצעה שלכם, גם אם נבטל את כל התאגידים ואני מעביר לעיריות, אותו רגולטור ייתן לכם הנחיות בדיוק כמו שהוא נותן היום לתאגידים, רק שיהיו מריבות עוד יותר גדולות, כי לא תרצו את זה.

דוד ביטן: זה דבר ראשון.

דוד ביטן: לא ראיתי בהצעה שלכם שנבטל את הרגולטור.

דוד ביטן: נכון?

קריאה: לא.

קריאה: אין לנו בעיה איתו.

דרור אהרוני: גם משרד החינוך נותן לנו הוראות, גם משרד הרווחה.

דוד ביטן: כל הטענות שלך על הרגולטור יהיו קיימות גם אחר-כך.

דרור אהרוני: אתה - - -

קריאות: - - -

דוד ביטן: תנו לי לענות.

דרור אהרוני: אמרתי מפורשות שאין לי בעיה שהרגולטור ימשיך להיות רגולטור עליי.

דרור אהרוני: אין לי בעיה עם זה.

דוד ביטן: אתה טוען שהרגולטור עושה בלגן.

דוד ביטן: אם הוא עושה בלגן, שוב הוא יעשה בלגן.

דרור אהרוני: לא אמרתי דבר כזה.

דרור אהרוני: איפה שמעת אותי אומר דבר כזה?

דוד ביטן: יכול להיות שאנחנו צריכים גם ללמוד שלא יהיה רגולטור בהצעה שלכם?

דרור אהרוני: איפה שמעת אותי אומר דבר כזה, אדוני היושב-ראש?

דוד ביטן: צריכים לתת לרשויות לנהל את זה פיקס.

דרור אהרוני: אדוני היושב-ראש, אתה אומר דברים שלא אמרתי.

דוד ביטן: לא אמרת?

דוד ביטן: אמרת שהרגולטור עושה לך בעיות.

דרור אהרוני: לא.

דרור אהרוני: אמרתי שהרגולטור לא עושה פיקוח על התאגידים כמו שצריך.

דוד ביטן: ועליך הוא יעשה פיקוח כמו שצריך?

דרור אהרוני: באהבה רבה.

דרור אהרוני: יש לי מספיק ואני אקבל גם אותו.

גיל ליבנה: הוא לא צריך.

גיל ליבנה: הוא אחראי.

דוד ביטן: זה דבר אחד.

דוד ביטן: דבר שני, לא ענית לי על השאלה, ואני מבקש שראשי הערים האחרים יענו.

דוד ביטן: הרי אנחנו מדברים שהמצב הקיים הוא מצב צפוי.

דוד ביטן: נכון?

שלום בן משה: ברשותך אני יכול?

דוד ביטן: אני אתן לך.

דוד ביטן: אתה רשום.

דוד ביטן: לא ענית לי על השאלה שמ-56 מנכ"לים יהיו לי 256 מנהלים.

דוד ביטן: לכל מנהל יש מנהלת לשכה.

דוד ביטן: בעיריות גדולות - - -

רזיאל אחרק: זה אגף, זה לא מחלקה.

דוד ביטן: נכון, בעירייה קטנה כמו שלך אין גזבר נוסף.

דוד ביטן: בעיריות גדולות זה ההוצאה העיקרית, יש להם חשב לכל אגף.

דרור אהרוני: ממש לא.

גיל ליבנה: יש תקציבן.

דוד ביטן: יהיה חשב לכל אגף.

דוד ביטן: בעיריית ראשון, אם לא יהיה תאגיד, יהיה אגף, אז יהיה חשב לאגף כמו שיש באגף החינוך ובאגפים אחרים.

דרור אהרוני: אין דבר כזה.

דוד ביטן: בעיריות קטנות לא יהיה באמת.

דוד ביטן: יש פה חיסכון, החיסכון הוא לא גדול, מכיוון שאנחנו מקבלים את זה בהגדלה של המנהלים.

דוד ביטן: זה מקזז אחד את השני.

דרור אהרוני: ממש לא.

דוד ביטן: לא?

דוד ביטן: אתה מתכוון לעבוד שם בלי עובדים?

דרור אהרוני: לא.

דרור אהרוני: כמה מהנדסים יש בתאגיד?

דוד ביטן: רגע.

דוד ביטן: רגע.

גיל ליבנה: מבנה התאגידים מכתיב את כל נושאי המשרה האלה.

גיל ליבנה: אם אין לך פה מבנה תאגידי, אתה לא צריך את כל נושאי המשרה האלה.

דוד ביטן: רק לגבי השכירות אתם צודקים.

איתי חוטר: זה גם לא 256.

איתי חוטר: אין לך מועצות אזוריות ואין יו"ש.

דוד ביטן: התאגידים נותנים עבודה שקשורה לרישוי עסקים ולהיתרי בנייה.

דוד ביטן: אותה עבודה יצטרכו לתת אגפי מהנדס העיר בכל מועצה ומועצה.

דוד ביטן: אם לא יהיה מהנדס בתאגיד, אותו מהנדס ישב בוועדת בניין-עיר וייתן שירות לקבלנים ולמי שמבקש היתר - - - רישוי עסקים.

דוד ביטן: אין פה חיסכון.

דוד ביטן: זה סיפורים.

דוד ביטן: תראו לי דף.

דוד ביטן: אני רוצה שתתנו לי דף מה החיסכון בסגירת התאגידים מול המצב כיום.

גיל ליבנה: אנחנו נכין.

דוד ביטן: בכוח-אדם.

גיל ליבנה: נכין.

דוד ביטן: תכינו.

דוד ביטן: לא הבאתם עד עכשיו, אתם רק מדברים.

דוד ביטן: ואני אומר לכם שהחיסכון יהיה קיים, אני לא אומר שלא, אבל הוא לא גדול.

דוד ביטן: לגבי הנושא של השכירויות, זה נכון, זה באמת חיסכון, כי לעירייה אין בעיה אם יש לה מבנים.

דוד ביטן: יש היום הרבה עיריות שאין להן מבנים שלהן לכוח-האדם היום והן שוכרות מבנים אחרים.

דוד ביטן: ודאי שאם נצרף להן את התאגיד, הן יצטרכו לשכור מבנים במקום התאגיד, אז החיסכון פה הוא לא מאה אחוז.

דוד ביטן: צריך לבדוק בכל עיר ועיר מה המצב.

גיורא שחם: זה מקור הכנסה לעירייה כי התאגיד שוכר את המבנים שלו מהעיריות.

לאה פדידה: מה אתה רוצה?

דוד ביטן: אני מתווכח איתם, אני לא רוצה כלום כרגע.

דוד ביטן: למה?

דוד ביטן: אחרי זה מצטט אותי איציק שמולי.

דוד ביטן: אני לא רוצה כלום.

דוד ביטן: אני עכשיו מתווכח איתם, אחר-כך אני אתווכח איתם ועם התאגידים.

דוד ביטן: אני רוצה פעם אחת להבין מה הטיעונים.

דוד ביטן: אנחנו לא נמצאים ערב בחירות שכל אחד טוען טענות.

איציק שמולי: מה שאתה אומר שאין עלות משמעותית להחזקה של 60 תאגידים?

דוד ביטן: יש עלות, ודאי שיש עלות.

דוד ביטן: הרי אתה בודק דבר מול דבר.

דוד ביטן: כשאתה רוצה לסגור את כל התאגידים, כוח-אדם בגדול זה לא יחסוך, זה רק יוסיף, כי יש לך יותר מקומות.

דוד ביטן: לגבי הנושא של יחס לקהל, הוא צודק, אני לא מתווכח על זה, זה מה שאנחנו צריכים לתקן.

דוד ביטן: זה מה שדיברנו.

דוד ביטן: צריך להבין שהצעת החוק היום וגם המצב הנתון היום, שמצמצם את התאגידים ל-11 או 13 או 15 – אני בעצמי כבר לא יודע – ייצור מצב שהקשר של העירייה עם התאגיד לא יהיה קיים.

דוד ביטן: למה אתה מתלונן?

דוד ביטן: כי יש לך איחוד של יבנה עם גן יבנה.

דוד ביטן: אם היה רק ליבנה?

דוד ביטן: היית שולט על העסק והיית יכול לתת הנחיות והוראות, ואתה יודע את זה.

דוד ביטן: ברגע שאתה מצמצם ל-11 או 12 - - -

דרור אהרוני: להצעה הזאת התנגדנו.

גיל ליבנה: זו דוגמה למה לא לצמצם.

דוד ביטן: אני מדבר עכשיו עם חברי הכנסת על הטענות שלכם.

דוד ביטן: אני משלב.

דוד ביטן: ברגע שאתם מצמצמים, הטענות יותר חמורות.

דוד ביטן: הקשר עם התושב לא יהיה, הקשר עם ראש העיר לא יהיה.

דוד ביטן: אתם חושבים שתאגיד שעכשיו הוא אזור שלם, הוא לא יחזיק מנהל בכל עיר?

דוד ביטן: הוא לא יחזיק שכירות בכל מקום?

דוד ביטן: הוא לא יחזיק מהנדסים לכל עיר?

דרור אהרוני: אתה מחזק את מה שאמרתי.

דוד ביטן: ודאי שהוא יחזיק.

דרור אהרוני: אתה מחזק את מה שאמרתי.

דוד ביטן: גם הוא לא יצמצם את כוח-האדם, זה רק יצמצם את מספר המנכ"לים.

דרור אהרוני: אתה מחזק את מה שאמרתי.

דוד ביטן: את מספר המנכ"לים זה יצמצם, אבל מייד יהיה בראשון לציון, באר יעקב, נס ציונה שהתאחדו, בכל מקום יהיה מנהל במקום התאגיד.

דוד ביטן: בכל מקום יהיה מהנדס מטעם התאגיד, אז אין שום צמצום גם בזה.

דרור אהרוני: אתה מחזק את מה שאמרתי.

דרור אהרוני: אתה תומך בעמדה שלי עכשיו.

דוד ביטן: גם הצמצום בעייתי, גם הביטול בעייתי, גם הגודל בעייתי, ולכן צריך לשבת ולחשוב מה הכי טוב לאזרח.

דוד ביטן: עזוב גן יבנה.

דוד ביטן: כשאני שמעתי שעיריית תל אביב לא השקיעה בתשתיות בעיר כשהיא ניהלה את העסק, והם היו צריכים לקבל מענק כדי להתאגד, ועד היום הם לא הגיעו, כשיש להם מיליארדים של כסף והם לא השקיעו, אתה בא ואומר לי שראשי הערים מנהלים את זה פיקס?

דרור אהרוני: הימים האלה היו בעבר, לא היום.

דוד ביטן: תל אביב הייתה מהאחרונות שהתאגדו.

דוד ביטן: אני כבר לא מדבר על גן יבנה, מזכרת בתיה, בית דגן.

דוד ביטן: תל אביב לא השקיעה את הכסף, היא השקיעה בתרבות, אבל לא בזה.

דרור אהרוני: אתה מדבר על העבר ואנחנו צופים פני עתיד.

דרור אהרוני: השאלה מה אתה רוצה כתושב.

דרור אהרוני: אתה תושב לא פחות ממני, וכיום, כמו שזה מתנהל - - -

דוד ביטן: אני רוצה שיהיה טוב לתושב.

דרור אהרוני: אתה תושב כמוני.

דרור אהרוני: וכמו שזה מתנהל היום זו שערורייה.

דרור אהרוני: אתה יודע את זה לא פחות טוב.

דוד ביטן: לא.

דוד ביטן: יש פגמים שצריך לתקן.

דרור אהרוני: לא.

דרור אהרוני: הפגמים האלה הם פגמים שיורדים לשורשו של עניין.

דרור אהרוני: אלה פגמים מהותיים שפוגעים בנו ובתושבים.

דוד ביטן: גם העיריות לא מנהלות את זה פיקס.

דוד ביטן: יש פגמים שכל אחד צריך לתקן, ואני מסכים איתך.

דרור אהרוני: הן יכולות לנהל הרבה יותר טוב מהתאגידים.

דוד ביטן: הוויכוח שלנו עכשיו הוא האם לבטל או לצמצם כמו שאומר איציק שמולי, או לצמצם כמו שאני אומר, שיהיה צמצום, אבל לא בגודל שהוא מדבר, כי זה פוגע באזרח.

דוד ביטן: צריך איזה קשר בין האזרח לתאגיד.

גיל ליבנה: הביטול זה הצמצום.

איציק שמולי: דוד ביטן, לכמה אתה מוכן לצמצם ומתי?

דוד ביטן: אנחנו נתייחס לזה.

דוד ביטן: עכשיו מה?

דוד ביטן: אמרתי שעבדו עלינו ראשי הערים, קודם בא ביבס, הוא אמר: אני מוכן לשתף פעולה והכול, תנו לי עד אחרי הבחירות.

דוד ביטן: נתנו לו.

איתי עצמון: שנה וחצי.

דוד ביטן: מאותו רגע, אני כבר לא יודע מה העמדה שלו.

דוד ביטן: כל רגע הוא שולח לי נייר.

דוד ביטן: מרוב ניירות אתה לא מצליח לאתר את העמדה.

דוד ביטן: בחייכם, אי-אפשר ככה.

דוד ביטן: בבקשה, ראש עיריית ראש העין.

שלום בן משה: אדוני היושב-ראש, אני מוכרח לומר לך שהייתי בדיון לפני חודשיים.

שלום בן משה: היה דיון רציני מאוד, האולם היה מלא מפה לפה - - -

דוד ביטן: עכשיו זה לא רציני, אתה אומר.

שלום בן משה: לא.

שלום בן משה: חלילה.

דוד ביטן: למה?

דוד ביטן: כי אני שואל אתכם שאלות, ואתם צריכים לתת תשובה?

שלום בן משה: אל תכניס לפי דברים שאני לא אומר.

שלום בן משה: אתה יודע שיש לי הערכה גדולה אליך.

שלום בן משה: עזוב.

דוד ביטן: מכיוון שהיית קצין חינוך ראשי, אני חייב לתת לך זמן.

שלום בן משה: ראשית, באולם הזה השתתפו הרבה חברי כנסת.

שלום בן משה: כולם, בלי יוצא מן הכלל - - -

דוד ביטן: רוצים לסגור.

דוד ביטן: נכון, אני מודה בזה.

שלום בן משה: בלי יוצא מן הכלל.

דוד ביטן: מה ההצעה שלכם?

דוד ביטן: אין לכם הצעה.

קריאות: - - -

דוד ביטן: אתם רוצים לדחוף את הערביות ואת הדרוזיות ואת עיירות הפיתוח לפינה.

דוד ביטן: איציק שמולי, אתה מוכן להקים תאגיד אחד לכל הרשויות האלה?

דוד ביטן: מעניין אותי מה העמדה שלך, איציק שמולי?

שלום בן משה: סליחה.

שלום בן משה: איציק שמולי, אל תענה.

קריאה: תנו לשלום בן משה לדבר.

שלום בן משה: אדוני היושב-ראש, אתה מפריע לי.

שלום בן משה: אני מבקש.

דוד ביטן: אני מציע לכם שתבואו לישיבה הבאה, פה ישבו כל הערביות, אני אראה להם מה אתם אומרים, מה אתם רוצים בשבילם.

שלום בן משה: אני מבקש.

שלום בן משה: קודם כול ציינתי עובדה.

שלום בן משה: לאף אחד אין שום חילוקי דעות על מה שהיה באותה ישיבה, והיא הייתה רצינית כמו זאת.

שלום בן משה: דבר שני, אצלי תאגיד המים עובד בסדר גמור.

דוד ביטן: מי אמר?

שלום בן משה: אני אומר.

דוד ביטן: מעניין שכל ראש עיר אומר שאצלו זה בסדר.

שלום בן משה: תרשה לי שנייה.

דוד ביטן: הם צריכים להגיד, הם הרגולטור.

שלום בן משה: תן לי רגע, באמת.

שלום בן משה: גם הרגולטור יכול לומר לך שהיו תקופות כאלה ותקופות כאלה.

שלום בן משה: עכשיו זה עובד בסדר גמור.

שלום בן משה: זהו.

שלום בן משה: דבר נוסף, אני רוצה להזכיר בהיסטוריה דבר אחד בלבד.

שלום בן משה: כל המהלך הזה נעשה מכיוון שהתשתיות של המים ושל הביוב קבורות מתחת לאדמה.

שלום בן משה: באופן די טבעי, לקוי ולא תקין ראשי הרשויות שקיבלו כסף מהמים ומהביוב השקיעו במקום שרואים.

שלום בן משה: זו עובדה נכונה.

שלום בן משה: אבל מה עשו?

שלום בן משה: במקום לקחת את הכסף הזה, לצבוע אותו – אגב במערכת החינוך היה דבר דומה בדיוק - - -

דוד ביטן: אתה מדבר על לפני 15-10 שנים.

שלום בן משה: תן לי שנייה.

דוד ביטן: אני לא מפריע לך.

שלום בן משה: לא.

שלום בן משה: חלילה.

שלום בן משה: לוקחים את הכסף הזה, צובעים אותו ואומרים שהכסף הזה ילך רק למים וביוב.

שלום בן משה: הקימו את כל מה שהקימו, אני לא רוצה להוסיף על מה שדרור אהרון אמר.

דוד ביטן: רגע.

דוד ביטן: חכה.

דוד ביטן: מה עם תקן כוח-אדם?

דוד ביטן: מה זה רק למים וביוב?

דוד ביטן: אתה יכול לקבל עובדים כמה שאתה רוצה שם?

דוד ביטן: זה גם יהיה צבוע.

שלום בן משה: לא.

דוד ביטן: למה לא?

שלום בן משה: עשו סדר בעניין.

דוד ביטן: מה "סדר"?

דוד ביטן: אתה ראש העיר, אתה מנהל עכשיו, לא הם, ואתה אומר: תעבירו אליי.

דוד ביטן: מה זה צבוע?

דוד ביטן: אם עכשיו יש בתאגיד 30 עובדים, העבירו אליך, למחרת אתה רוצה עוד 20 עובדים, זה עדיין צבוע.

שלום בן משה: לא, לא.

שלום בן משה: ודאי שלא.

דוד ביטן: איך נגן על זה?

שלום בן משה: יש סדר בזה.

דוד ביטן: מה זה סדר?

דוד ביטן: נתנו לכם סדר.

גיל ליבנה: יש תקציב נפרד שמאושר בכל שנה.

דוד ביטן: זה עדיין באותו תקציב.

גיל ליבנה: לא.

גיל ליבנה: תקציב נפרד, לא תקציב שוטף.

גיל ליבנה: בנוסף לתקציב השוטף - - -

דוד ביטן: עזוב פיתוח.

גיל ליבנה: לא, שוטף.

גיל ליבנה: תקציב שוטף למים וביוב.

גיל ליבנה: הכנסות ממכירת מים וביוב.

דוד ביטן: אתה רוצה לקבל עוד עשרה עובדים.

דוד ביטן: מה קורה איתם?

גיל ליבנה: אתה לא מקבל עוד עשרה עובדים.

דוד ביטן: למה לא?

גיל ליבנה: אתה מעסיק עובדים כפי שמחלקת מים וביוב צריכה על-פי - - -

דוד ביטן: עדיין זה בשליטה של ראש העיר.

דוד ביטן: זה צבוע.

גיל ליבנה: מה זה בשליטה?

גיל ליבנה: היו לנו תקנים.

דוד ביטן: אתה לא יכול להתעלם מזה.

גיל ליבנה: עבדנו לפי תקנים.

גיל ליבנה: עשינו מה שאנחנו רוצים?

דוד ביטן: לא.

דוד ביטן: התקן של עירייה - - -

שלום בן משה: אבל אני באמצע העניין.

דוד ביטן: אני רוצה להסביר לליבנה, אחר-כך אני אתן לך עוד פעם כי הפרעתי לך.

דוד ביטן: התקן של עירייה זה תקן כללי – 3,000 עובדים, 2,200, זה התקן שמאושר במשרד הפנים.

דוד ביטן: בסבב הזה אתה יכול לעשות המון שינויים, אחרי שלוש שנים פתאום יראו.

דוד ביטן: אתה לא עובר את התקן, אתה מוסיף לאגף.

דוד ביטן: תקשיב, אתה מוסיף לאגף מים וביוב עוד מספר עובדים, על חשבון התקן הכללי.

דוד ביטן: זה עדיין צבוע.

דוד ביטן: כשאתה בונה את התקציב בשנה הבאה, פתאום רואים שהתקציב צריך לגדול.

דוד ביטן: זה עדיין צבוע, אבל העברת עובדים מפה לפה.

גיל ליבנה: ביקשת שנכין נייר – נכין לך נייר.

דוד ביטן: תסביר לי איך אתה מונע את זה.

דוד ביטן: הרגולטור – האוצר יבדוק אותך?

דוד ביטן: ה עדיין צבוע, הכול בסדר.

גיל ליבנה: נכין נייר על הוצאות כוח-אדם.

דוד ביטן: תכין, אין בעיה, איך אתה מקזז.

שלום בן משה: אדוני היושב-ראש, אני מבקש עוד שתי הערות, בזה אני אסיים.

שלום בן משה: הערה ראשונה, אנחנו לא רוצים לסכסך אותך עם הרשויות קטנות, ואתה לא תצליח לסכסך את השלטון המקומי עם הרשויות הקטנות.

דוד ביטן: אני צריך לסכסך?

שלום בן משה: לא.

שלום בן משה: אמרת קודם - - -

דוד ביטן: אמרתי שאני אזמין אותן ואני אראה להם מה אתם אומרים.

דוד ביטן: "רשויות מקומיות שאין ביכולתן".

שלום בן משה: כתוב "שאין ביכולתן".

שלום בן משה: העמדה של השלטון המקומי היא כזאת, והעמדה לא השתנתה.

שלום בן משה: לבטל את התאגידים העירוניים, נקודה.

שלום בן משה: הצמצום ל-15-13 זה רע מאוד, מכיוון שזה יכול לגרום לכך - - -

דוד ביטן: זה החוק הקיים.

דוד ביטן: אתה מודע לזה?

שלום בן משה: אתה רואה אותי, אני עכשיו מתחבר לעיריית פתח תקווה לחכות לו שהוא ייתן לי שירותים.

שלום בן משה: התשובה היא לא.

דוד ביטן: זה החוק הקיים.

שלום בן משה: את החוק צריך לשנות.

שלום בן משה: זה הכול.

דוד ביטן: זה לא הצעת החוק.

דוד ביטן: זה החוק הקיים.

שלום בן משה: דקה.

שלום בן משה: ולכן העמדה של השלטון המקומי לבטל את התאגידים העירוניים לא השתנתה.

שלום בן משה: איציק שמולי, אתה לוחם רציני.

שלום בן משה: מה קרה לך?

דוד ביטן: אתה יודע שיש לכם בעיה עם מי שלא מסוגל לנהל את זה.

דוד ביטן: אתה יודע את זה.

שלום בן משה: סליחה שנייה.

דוד ביטן: איך אתה פותר את הבעיה?

איציק שמולי: שלום בן משה, נראה לי שאתה לא מעודכן, אני בעמדתך.

שלום בן משה: אוקיי.

שלום בן משה: העמדה של השלטון המקומי והעמדה של שמולי - - -

דוד ביטן: שאלתי אותך.

דוד ביטן: מה אמרת לי?

איציק שמולי: אמרתי את העמדה שלי באופן ברור.

איציק שמולי: אמרתי שאני בעד ביטול - - -

דוד ביטן: אמרת את זה וגם את זה.

דוד ביטן: אמרת שאתה בעד - - -

איציק שמולי: אני בעד ביטול ואני מוכן להתפשר על צמצום.

דוד ביטן: מה אתה עושה עם הערביות שלא יכולות להתאחד?

איציק שמולי: מה זאת אומרת מה אני עושה?

דוד ביטן: הן ינהלו את זה לבד?

איציק שמולי: מה אנחנו אמורים לעשות איתן עכשיו?

דוד ביטן: היום הן מתאחדות עם הגדולות.

דוד ביטן: לפי ההצעה שלך וגם לפי ההצעה שלו - - -

שלמה דולברג: הן לא מתאחדות עם הגדולות, הן מתאחדות עם השכנות שלהן.

דוד ביטן: קודם כול, עם כל הכבוד, מי אמר שאנחנו מסכימים למה שאתם מציעים?

דוד ביטן: יכול להיות שאני אהיה בעמדה שהאיחוד יהיה עם הגדולות, הן יכולות להחזיק את הקטנות.

דוד ביטן: למה אני צריך להסכים אתכם שהגדולות יישארו גדולות והן יהיו לבד?

שלום בן משה: אתה לא חייב.

שלום בן משה: בשביל זה אתה המחוקק.

דוד ביטן: נגמר.

דוד ביטן: פתחנו את כל הקלפים עכשיו ולא מסכימים לשום דבר אתכם.

דוד ביטן: ננהל משא-ומתן אתכם על הכול יחד עם איציק שמולי.

דוד ביטן: ..

שלום בן משה: סליחה, אל תפריע.

שלום בן משה: אתה המחוקק ואתה הקובע.

שלום בן משה: אתה מקיים דיונים, אתה המחוקק ואתה הקובע.

דוד ביטן: אני לא קובע כלום.

שלום בן משה: אתה המחוקק.

דוד ביטן: אתם קובעים הכול.

שלום בן משה: שתי הערות: קודם כול, אמרתי שאף אחד לא מתכוון לסכסך עם אף אחד.

שלום בן משה: להזכירך, דרך אגב - - -

דוד ביטן: למה?

דוד ביטן: מודיעין נאחד עם בית שמש עם מודיעין עילית, עם בית"ר לוד ורמלה – כולם באותו אזור.

דוד ביטן: למה לא?

שלמה דולברג: אנחנו גם נעשה את התפקיד של המדינה, נתמוך בחלשים.

דוד ביטן: מי?

שלמה דולברג: המדינה צריכה לתמוך בחלשים.

דוד ביטן: אתה יודע מה אני אוהב אצלכם?

דוד ביטן: אתם מקבלים תקציבים מהמדינה, ארנונה זה גם לא שלכם, זה של התושבים, ואתם חושבים שכל הכסף שמגיע לתושבים זה שלכם.

שלום בן משה: אתה עכשיו נגדנו?

דוד ביטן: מספיק כבר עם הדמגוגיה הזאת שאתם עושים הכול במדינה.

דוד ביטן: הממשלה לא עושה כלום, נכון?

דוד ביטן: רק העיריות עושות.

שלום בן משה: אף אחד לא אמר את זה.

שלום בן משה: אתה בעצמך היית 15 שנה בשלטון המקומי.

שלום בן משה: אתה יודע - - -

דוד ביטן: אני תמיד עוזר לכם.

דוד ביטן: עכשיו החלטתי להתעמת אתכם.

שלום בן משה: בסדר גמור.

דוד ביטן: בואו נראה אתכם עונים לשאלות.

דוד ביטן: אתם לא עונים לשאלות.

שלום בן משה: מה שאני מציע - - -

דוד ביטן: נתתי לכם זמן להביא נייר.

דוד ביטן: בואו נראה כמה זמן ייקח לכם להביא את הנייר.

דוד ביטן: תביאו את הנייר מהר, למה יש פגרה ביולי, לך תדע מה יהיה אחרי הפגרה.

שלום בן משה: אדוני היושב-ראש, אני רוצה להשלים עוד שני משפטים.

שלום בן משה: קודם כול, באופן אישי אין לי שום בעיה עם הבחירות הקרובות.

שלום בן משה: הנושא הזה הוא בכלל לא על סדר-היום אצלי בבחירות, לכן אני לא מונע מבחירות בכלל.

דוד ביטן: אצלך אין תאגיד.

שלום בן משה: יש לי תאגיד.

שלום בן משה: רזיאל המלאך הוא יושב-ראש אצלי.

דוד ביטן: התאגיד בסדר?

שלום בן משה: אמרתי בתחילת הדברים שלי, זה מוקלט.

דוד ביטן: אמרת שעכשיו בסדר, לפני זה הוא לא היה בסדר.

שלום בן משה: בתחילת הדברים אמרתי.

דוד ביטן: למה אמרת את המילה "עכשיו"?

שלום בן משה: אפרופו הרשות.

שלום בן משה: אמרתי שתשאל את הרשות, לא אותי.

דוד ביטן: אמרת: עכשיו הוא בסדר, היו בעיות בעבר.

שלום בן משה: לא.

שלום בן משה: זה לא מה שאמרתי.

דוד ביטן: אחרק, אתה מחזיק הרבה זמן בתפקיד הזה?

רזיאל אחרק: חמש שנים.

דוד ביטן: בעבר לא היית בסדר.

שלום בן משה: זה לא מה שאמרתי.

דוד ביטן: רק עכשיו אתה בסדר.

רזיאל אחרק: עברנו מ-2009.

דוד ביטן: שמעתי אותך טוב מאוד.

שלום בן משה: זה לא מה שאמרתי.

שלום בן משה: בפתח הדברים אמרתי בשביל הגילוי הנאות שהתאגיד שלי עובד בסדר.

שלום בן משה: לגבי הרשות, אמרתי שתשאל את הרשות.

שלום בן משה: דבר אחרון, אדוני היושב-ראש, אני מזכיר שאין שום קשר לבחירות, והעמדה של השלטון המקומי נשארה בעינה, חד-משמעית, לבטל את התאגידים, לתת לרשויות המקומיות לקבוע את אופיו של התאגיד, איך הוא ייראה, האם הוא יהיה מחלקה, האם הוא יהיה תאגיד עירוני מובהק.

דוד ביטן: למה תאגיד עירוני?

דוד ביטן: אם מחזירים לעיריות, מחזירים לעיריות.

דוד ביטן: למה בתאגיד?

שלום בן משה: דקה - - -

דוד ביטן: שים לב, כל אחד אומר מה שנראה לו.

דוד ביטן: אחר-כך אתה שואל, מה העמדה?

דרור אהרוני: עסק כספי סגור ברשויות המקומיות.

דוד ביטן: הוא אמר משהו אחר.

דרור אהרוני: אותו דבר.

שלום בן משה: אמרתי אותו דבר.

דוד ביטן: ניתן לשלמה דולברג, נראה אם הוא יצליח לצאת מכולכם, הוא צריך להיות אומן.

דרור אהרוני: אני חושב שהעמדה שלנו ברורה מאוד.

שלום בן משה: הרשויות האחרות, שלא יכולות, תימצא דרך לאגד אותן כחוק.

דוד ביטן: מה זה "תימצא"?

דוד ביטן: תגיד לנו מה אתם רוצים.

שלום בן משה: אתם.

דוד ביטן: עכשיו אתה מעביר אליי?

דוד ביטן: עכשיו הוא מעביר אליי את הסיפור הזה.

דוד ביטן: אין "תימצא".

דוד ביטן: מה אתה רוצה?

דוד ביטן: מה זה "תימצא"?

שלום בן משה: רגע.

שלום בן משה: לשאלה שלך כמה זה עולה, כמה זה חוסך, תמנה ועדה - - -

דוד ביטן: לא.

דוד ביטן: אני לא צריך למנות.

דוד ביטן: לכם יש מרכז שלטון מקומי, תציגו לי - -

שלום בן משה: בבקשה.

דוד ביטן: - - איך אתם מקצצים בסכומים - - -

שלום בן משה: תקבע מועד.

דוד ביטן: לא.

דוד ביטן: אל תגיד לי עכשיו איך אתה - - -

שלום בן משה: תקבע מועד.

דוד ביטן: רגע.

דוד ביטן: אנחנו דנים בהצעת חוק.

דוד ביטן: יש 56 – אמרו לי פתאום 57.

דוד ביטן: לא, 56 – 56 מנכ"לים.

דוד ביטן: אתם רוצים להעביר את זה ל-256 עיריות.

שלום בן משה: עזוב את זה, שמענו כבר קודם.

דוד ביטן: תגיד לי מאיפה יבוא החיסכון בכוח-אדם.

דוד ביטן: אני רוצה להבין.

דוד ביטן: אלא אם כן אתם מצמצמים בכוח-האדם של התאגידים, במקום 40 עובדים, יהיו 20 עובדים.

שלום בן משה: תבקש, תקבל מסמך מפורט.

דוד ביטן: תביא.

דוד ביטן: אני מבקש.

שלום בן משה: תקבל מסמך מפורט.

דוד ביטן: אף פעם לא קיבלתי.

שלום בן משה: תקבל מסמך מפורט.

דוד ביטן: אתם בונים על האוצר שהביא חוות-דעת על מכרזים משותפים, שכאילו אי-אפשר לעשות את זה היום.

דוד ביטן: אפשר לעשות את זה גם היום.

איציק שמולי: זה פשע.

איציק שמולי: אם אפשר לחסוך היום 500 מיליון שקל ולא עושים את זה, זה פשע.

איציק שמולי: מישהו צריך לשלם בתפקידו.

דוד ביטן: לא אמרתי לו שיתכונן?

דוד ביטן: מה אתה רוצה ממני?

איציק שמולי: זה פשע.

דוד ביטן: תיכף נעבור לצד שלהם.

דוד ביטן: בצד שלהם איציק שמולי יעזור לי בטוח.

דוד ביטן: אצלכם הוא לא - - -

שלום בן משה: אדוני היושב-ראש, סליחה, אני הולך ללוויה של אימו של שר האוצר.

דוד ביטן: גם אני רציתי ללכת.

שלום בן משה: אתה המנהל, לא אני.

שלום בן משה: תודה רבה לכם.

שלום בן משה: נמצאים פה המנכ"ל - - -

דוד ביטן: גיל ליבנה, אתה רוצה להשלים?

דוד ביטן: הפרענו לך?

גיל ליבנה: הכפפה שזרקת לנו להכין נייר, שמראה איך ניתן לחסוך בעלויות כוח-האדם הניהולי שבתאגוד – המבנה התאגידי, נושאי המשרה שהם מחויבים על-פי החוק, נוספו לעלויות של משק המים והביוב העירוני – אנחנו נציג את הנייר הזה.

גיל ליבנה: אנחנו חושבים שאם ההצעה שלנו תתקבל וניתן יהיה להחזיר לרשויות המקומיות את מפעל המים והביוב, אנחנו נדע לנהוג בהתאם לאמות המידה שאנחנו נוהגים עם התושבים שלנו, בכל מה שנוגע להתחשבות, להנחות.

גיל ליבנה: כמו שיש לנו ועדת מסים, הנחות בארנונה לנזקקים וכך הלאה, כל רשות מקומית מקצה סעיף של הנחות - - -

דוד ביטן: אני רק רוצה להבין, אתם נגד החוק של הצמצום, שהגיש איציק שמולי ויואב קיש וכולם?

גיל ליבנה: כן.

דוד ביטן: חד וחלק.

איתי עצמון: קיים חוק היום שמדבר על צמצום התאגידים.

דוד ביטן: הם גם נגד.

דוד ביטן: עבדתם עלינו.

דוד ביטן: לא שקל לעבוד עליי.

דוד ביטן: ידעתי שאתם עובדים עליי.

דרור אהרוני: למה אתה מרגיש שעבדו עליך?

דוד ביטן: אתם נגד הצמצום.

דוד ביטן: אתם בעד פירוק של כולם?

גיל ליבנה: היושב-ראש - -

דוד ביטן: רגע, אני אתן לך.

גיל ליבנה: - - אני חושב שיש הזדהות בקרב חברי הכנסת עם העמדה הזאת ביחס לעתידם של תאגידי המים והביוב.

גיל ליבנה: זה לא רק בינינו, ראשי הערים, לבין הפורום המצומצם שנמצא כאן.

גיל ליבנה: אני חושב שכולם מבינים שקיים קושי ציבורי מהותי, לא תדמיתי, לא תקשורתי.

גיל ליבנה: קושי ציבורי אמיתי עם הנושא של המשך - - -

דוד ביטן: אם אני מסכם - - -

גיל ליבנה: לכן זו לא הצעה שלנו.

דוד ביטן: אני מסכם את מה שראשי הערים אמרו.

גיל ליבנה: בבקשה.

דוד ביטן: בעבר ראשי הרשויות ניהלו את משק המים באופן לא ראוי, קטסטרופלי אפילו.

גיל ליבנה: חלק מהם.

דוד ביטן: אני אומר בכללי עכשיו.

דוד ביטן: נאלצו להקים את התאגידים.

דוד ביטן: התאגידים עשו עבודה.

דוד ביטן: בגלל שהם הוכיחו שאפשר לעשות משק מים סגור והכול, אתם אומרים: תחזירו הכול אלינו, למדנו את העבודה מהם.

דוד ביטן: רק לגבי דבר אחד, לגבי ההוצאות והרגולציה יש לנו בעיה.

דוד ביטן: זה מה שאתם אומרים.

דוד ביטן: תציגו לי את העניין הזה.

גיל ליבנה: - - -

דוד ביטן: לא.

דוד ביטן: לא כמו שאמרת.

דוד ביטן: שים לב, אתה יכול להציג מה שאתה רוצה, זו זכותך, אבל אני רוצה שתראה לי, במצב הנתון של 56, איך המעבר מצמצם.

דוד ביטן: אל תגיד לי עכשיו: בעיר שלי אני אעשה כך וכך.

דוד ביטן: לא, אתה לא מציג לי עמדה של ראש עיריית שוהם, אני רוצה עמדה של כל העיריות מול הדבר הזה, ואיך אתם פותרים את הבעיה של מיעוטי היכולת, רשויות לא איתנות בגדול, הכוונה לא לרשויות איתנות, פורום ה-15, שיש היום 30.

דוד ביטן: יש 15 ועוד 15 שהן איתנות.

דוד ביטן: אנחנו מדברים על קטנות מאוד, שיש להן בעיה – ערבים, דרוזים, בדואים וכו' – איך אתם פותרים במסגרת הזאת?

דוד ביטן: אתם צריכים לשכנע את הממשלה, אם אנחנו עושים את המעבר הזה, שגם להן יש פתרון, לא פתרון רק לגדולות ועם הקטנות תשתגעו לבד.

דוד ביטן: אתם צריכים גם להראות לי את זה.

דוד ביטן: בינתיים ההצעה שלכם אומרת במפורש לגבי כל העיריות האלה.

דוד ביטן: נדמה לי גם בני ברק בעניין הזה, גם היא לא מסוגלת לנהל את זה לבד היום.

גיל ליבנה: מי אמר?

דוד ביטן: נראה לי.

גיל ליבנה: לא.

גיל ליבנה: זה לא נכון.

דוד ביטן: תיכף נשמע תשובה.

יעקב אשר: דוד ביטן.

יעקב אשר: דוד ביטן, כמו שאני לא אביא דוגמה על ראשון לציון, כשאתה נמצא - - -

דוד ביטן: בני ברק היום.

קריאה: זו דוגמה מצוינת לעיר במצב סוציואקונומי נמוך, שיודעת לנהל.

דוד ביטן: עזוב שהם יודעים לנהל.

דוד ביטן: יש אילוצים.

יעקב אשר: אם תיתן לי לדבר, אני אתייחס.

דוד ביטן: אני אתן לך, אל תדאג.

דוד ביטן: אני יכול לא לתת לך?

דוד ביטן: קודם כול אתה בקואליציה, ודבר שני, היית ראש עיריית בני ברק.

יעקב אשר: והקמתי את התאגיד.

דוד ביטן: זה מעניין אותי, כי בני ברק לדעתי לא עומדת בכללים האלה שנקבעו בחוק.

גיל ליבנה: זה לא נכון.

יעקב אשר: לא.

יעקב אשר: לא.

יעקב אשר: לא.

דוד ביטן: בעבר היא לא עמדה.

יעקב אשר: בעבר היא לא עמדה.

אפי דביר: בעבר היא לא עמדה, היום אחרי תאגיד של עשר שנים היא מאה אחוז.

דוד ביטן: בני ברק עומדת בכללים?

אפי דביר: עומדת.

דוד ביטן: אם לא, בית שמש לא עומדת.

דוד ביטן: נכון?

דוד ביטן: בית שמש וביתר עילית ומודיעין עילית יהיו חלק מהתאגיד הגדול הזה שיהיה מצפון ועד אילת.

דוד ביטן: נכון?

דוד ביטן: שמעת?

דוד ביטן: זאת ההצעה של מרכז השלטון המקומי, שכל הערים שלכם יהיו בתאגיד ההוא.

דוד ביטן: תיכף נגיע לזה, נדבר על זה.

יעקב אשר: לא הספקתי להגיד ג'ק רובינסון, והבאת לי את כל הרשויות החרדיות, ואתה אומר דברים שאולי אני בכלל בכיוון הפוך.

דוד ביטן: באת מאוחר, אז אני אסביר לך.

דוד ביטן: מרכז השלטון המקומי, מה הוא אומר?

דוד ביטן: זו הצעה מספר עשר, לפני זה היו להם תשע אחרות.

דוד ביטן: הם אומרים דבר פשוט מאוד - - -

יעקב אשר: בתשע אני זוכר שאתם תמכתם.

דוד ביטן: הם כל פעם אומרים משהו.

דוד ביטן: לא משנה, לא ניכנס לזה.

דוד ביטן: הם אומרים: אנחנו בעד ביטול התאגידים, אבל אנחנו מבינים שיש עיריות שלא יכולות לנהל את זה באותם כללים, באותו סטנדרט שמנהלים היום, ולהם נקים תאגיד אחד לכל הארץ.

דוד ביטן: אז אמרתי: ביתר עילית, מודיעין עילית, בית שמש, חלק מבני ברק.

גיל ליבנה: זה לא נכון.

גיל ליבנה: כל הדוגמאות שלך קיבלו פרס ניהול תקין.

דוד ביטן: היום מודיעין עילית שייכת אליך?

שלמה דולברג: מודיעין עילית יכולה לנהל את משק המים בלי שום בעיה.

דוד ביטן: מזל שאתה לא ראש רשות המים.

שלמה דולברג: אין לה שום בעיה.

דוד ביטן: היא יכולה לנהל את זה בלי בעיה?

אפי דביר: ממש לא.

דוד ביטן: התשובה "ממש לא".

שלמה דולברג: לדעתי אין לה שום בעיה.

דוד ביטן: אתה המנכ"ל של השלטון המקומי.

דוד ביטן: איפה מנכ"ל פורום ה-15?

דוד ביטן: למה הוא לא בא היום?

שלמה דולברג: הוא סומך עלינו.

שלמה דולברג: אנחנו מייצגים אותו.

דוד ביטן: אתם משתפים פעולה, זה אותו אינטרס.

דוד ביטן: אבל כשאין אותו אינטרס הם באים לפה כמו אריות.

דוד ביטן: מי עוד נשאר?

משה ארז: חבר הכנסת ביטן, אני אזרח.

משה ארז: מותר לי לדבר לפני שאתה אומר את הדברים?

דוד ביטן: חכה, יש פה חבר כנסת מכובד מאוד שהגיע, אני חייב לתת לו.

דוד ביטן: בבקשה.

דוד ביטן: אתה רוצה לחכות?

יעקב אשר: כן.

שלמה דולברג: ראש רשות קריית עקרון פה.

דוד ביטן: חובב צברי, יש לך תאגיד?

חובב צברי: אנחנו שלוש רשויות בתאגיד: נס ציונה, מזכרת בתיה ועקרון.

חובב צברי: אמרת דבר אחד נכון, צריך להסתכל על טובת התושב בעניין.

חובב צברי: לפחות אצלי התושבים מאסו בתאגידים.

דוד ביטן: גם אני אמרתי.

דוד ביטן: נכון, אני מסכים אתכם.

חובב צברי: קודם כול אנחנו מתחילים במכנה משותף רחב של שנינו, כדי שלא תתחיל לשאול אותי שאלות קשות, למרות שאני יודע לענות לך בשאלות קשות.

דוד ביטן: הם מאסו בתאגיד.

דוד ביטן: אם תעשה סקר, הם גם מאסו בעיריות לפעמים וגם מאסו בחברי הכנסת.

דרור אהרוני: מה קרה לך היום?

דוד ביטן: היום באתי להילחם מול כל העמדות.

יעקב אשר: רק תגיד לי מה העמדה שלך.

דוד ביטן: רק שתדעו שאיציק שמולי הוא המורה.

דוד ביטן: הוא שומע עמדה ועושה V או X.

דוד ביטן: בינתיים הוא שלח לי 18X מול 2V.

איציק שמולי: בינתיים היחידים שלא התעמת איתם זה רשות המים.

דוד ביטן: תיכף אני מגיע אליהם.

דוד ביטן: לא נעזוב אתכם.

איציק שמולי: הם מקבלים הנחות.

דוד ביטן: אתה מכיר את הדוח שלהם?

איציק שמולי: ראיתי אותו.

שלמה דולברג: איפה האוצר שמושך מע"מ מהמים?

שלמה דולברג: איפה הוא?

דוד ביטן: חבר'ה, האוצר, תתכוננו חזק.

שלמה דולברג: האוצר מושך מע"מ, הוא מרוויח מע"מ מהתאגידים, אז יש לו אינטרס.

דוד ביטן: מי מושך מע"מ?

שלמה דולברג: האוצר מושך מע"מ.

דוד ביטן: קודם כול, זה לא נכון.

שניר ניב: אתם לא יכולים לעבוד על אף אחד עם המע"מ.

שניר ניב: אתם אומרים 'מע"מ', ותוך כדי הוא קורץ לי על המע"מ?

שניר ניב: די נו, מה זו ההצגה הזאת?

שניר ניב: זה בושה לטעון טיעונים שאתם יודעים בעצמכם את התשובה עליהם.

שניר ניב: די נו, שלמה דולברג.

שלמה דולברג: זה לא נכון שהוא מושך מע"מ?

שניר ניב: ישבת איתי ואמרת לי את זה.

שניר ניב: די.

איתי חוטר: 200 מיליון שקל.

דוד ביטן: זה לא נכון.

שלמה דולברג: ניתן לך תחשיב גם על זה, גם על המ"מ.

דוד ביטן: חבר'ה, לא נשב ונרמה אחד את השני.

דוד ביטן: לגבי המע"מ, בהסכם הקואליציוני סוכם עם ש"ס שהמע"מ ירד.

דוד ביטן: האוצר כרגיל לא רצה להוריד את המע"מ.

דוד ביטן: הוא אמר: לא, אם נוריד את המע"מ, יהיו לנו בעיות עם הרבה מגזרים אחרים, אז אמרו: ניתן את ההנחה של המע"מ בלי להוריד את המע"מ.

דוד ביטן: אמרתי להם: אתם עושים טעות גדולה.

דוד ביטן: למה?

דוד ביטן: הורדת את המע"מ, הורדת 14.5% - - -

איתי חוטר: לא הבנתי מה זה "ניתן".

דוד ביטן: שנייה.

שלמה דולברג: מאיפה הוא נתן?

שלמה דולברג: הוא נתן את זה מהכספים של האזרחים.

דוד ביטן: אל תדברו לא לעניין.

דוד ביטן: לפי זה אתם אומרים שש"ס לא עשתה כלום.

דוד ביטן: נכון?

גיל ליבנה: המע"מ מושקע במשק המים והביוב?

דוד ביטן: רגע.

דוד ביטן: נתנו הנחה של 14.5% במחיר המים במקום להסיר את המע"מ.

דוד ביטן: אני מאוד מתפלא שראשי הערים ופורום ה-15 מדברים בדיוק כמו כל תושב אחר.

דוד ביטן: למה?

דוד ביטן: אמרתי להם: אתם לא מבינים מה יהיה.

דוד ביטן: אמרתי לכם את זה אז?

שניר ניב: כן.

דוד ביטן: אתם לא מורידים, התושב יקבל מחיר עם מע"מ, ואחרי שנה הוא ישכח שהורדתם לו את המע"מ בהנחה, ואז תגיעו לאותו מצב.

דוד ביטן: עכשיו לא רק שהתושב אומר את זה, גם אתם אומרים את זה.

דוד ביטן: זה לא הגיוני שתגידו את זה, כי אתם יודעים את האמת.

דוד ביטן: תמשיך, חובב צברי.

חובב צברי: אני אמשיך.

חובב צברי: מכיוון שאנחנו כבר מדברים באותו מכנה משותף רחב, אני אוריד עוד איזה דבר, שאנחנו נדע שאנחנו מדברים על אותו דבר.

חובב צברי: אתה לא מתמודד על ראשון לציון, נכון?

דוד ביטן: לא.

חובב צברי: גם בזה אנחנו שותפים.

דוד ביטן: ברור שאני לא מתמודד.

חובב צברי: ברור.

חובב צברי: נמשיך קדימה לעניין.

דוד ביטן: אתה מתמודד בראשון לציון?

חובב צברי: אני לא.

חובב צברי: אני בקריית עקרון.

דוד ביטן: עכשיו אנחנו שותפים.

חובב צברי: אין ספק שהרשויות מנהלות את הרשות שלהן, והציבור בוחר אותן.

חובב צברי: אם ראש הרשות לא מנהל את הרשות כמו שצריך, יזרקו אותו מכל המדרגות, וצריך לאפשר לראש הרשות לנהל את הרשות שלו.

חובב צברי: זה שיש תאגידים, זה בסדר גמור.

חובב צברי: על הכיפאק, הם עשו את העבודה שלהם.

חובב צברי: יכול להיות שזה היה צריך להיות בשיתוף - - -

דוד ביטן: לרשות עצמה יש דירקטורים בתאגיד.

חובב צברי: זה לא עוזר.

דוד ביטן: ראש העיר הוא יושב-ראש התאגיד בדרך כלל.

דוד ביטן: מה אתה רוצה?

דוד ביטן: הוא לא מנהל?

חובב צברי: קודם כול, בין התאגידים התאגיד של נס ציונה הוא בין התאגידים הטובים, יגידו לך גם אנשי הרשות.

חובב צברי: עדיין בסוף מי שצריך לנהל את הרשות זה ראש הרשות, וצריך לתת לו את כל הקרדיט כי הוא נבחר.

חובב צברי: הוא מעמיד את עצמו כמו שחבר כנסת מעמיד את עצמו לטובת הציבור והוא נבחר בסופו של דבר, הוא מנהל את הכנסת הוא מנהל את הממשלה, מי שנבחר להיות ראש ממשלה.

חובב צברי: אנחנו רוצים לנהל את הרשות, ולכן אנחנו צריכים לנהל את הרשות כמו שמנהלים את החינוך.

חובב צברי: אני אומר בצורה ברורה, כמו שמנהלים את החינוך, את הרווחה, וכל הדברים האחרים.

חובב צברי: יש לך פה גם אקס ראש עיריית בני ברק, שניהל את הרשות שלו בצורה איתנה, אני גם מכיר אותו מהתקופה ההיא, אז עוד הייתי במשרד החינוך, ואני מצדיע לו על הניהול שלו.

חובב צברי: היום בני ברק נראית אחרת לגמרי, למרות כל ההשוואות שעשית קודם בכל הסיפור.

חובב צברי: לכן הרשויות צריכות לנהל גם את הנושא של הביוב וגם את הנושא של המים.

חובב צברי: תודה.

דוד ביטן: אני מבין שארז רוצה לדבר, נכון?

דוד ביטן: אתה לא מוותר.

משה ארז: לא מוותר.

דוד ביטן: ועמותת צלול רוצה לדבר.

דוד ביטן: אבל אתם צריכים לדבר איך נראים המים, לא כמה כסף זה עולה.

יובל ארבל: זה קשור.

דוד ביטן: האם המים צלולים או לא צלולים.

דוד ביטן: אתם מדברים על הכול – על הכסף ועל הניהול.

יובל ארבל: זה קשור כי זה גורם לזיהום בנחלים, זה גורם לזיהום בים.

דוד ביטן: ניתן לכם קצר, כי אני רוצה לעבור לממשלה.

דוד ביטן: איציק שמולי, אתה מתכונן?

איציק שמולי: אני רושם אותם.

איציק שמולי: ..

דוד ביטן: עכשיו אני ארשום V ו-X, לא אתה.

דוד ביטן: .. בבקשה.

יעקב אשר: אדוני היושב-ראש, האמת היא שלא עקבתי לאחרונה אחרי דיוני הוועדה.

יעקב אשר: בדיונים הראשונים הייתי.

יעקב אשר: דווקא מניסיוני בעיר בני ברק, ששם התאגיד הצליח מאוד, בזמני הוא הוקם, אני חושב שהוא היה הדבר הנכון לתקופה ההיא.

יעקב אשר: הייתי קצת בדעת מיעוט מולכם, מול קבוצת חברי כנסת, שהייתה - - -

דוד ביטן: אז בעד מה אתה?

יעקב אשר: רגע.

דוד ביטן: זה מעניין אותי.

יעקב אשר: תן לי לטייל קצת.

יעקב אשר: ..

דוד ביטן: עכשיו שינית קצת?

יעקב אשר: אני לא שיניתי.

יעקב אשר: אני מנסה להסביר שאתה שינית, ותוקפים אותי.

דוד ביטן: לא שיניתי כלום.

דוד ביטן: אני לא יודע איפה אני עומד, בגלל שכל הזמן משנים לי פה את ההמלצות.

יעקב אשר: שלמה דולברג, תתקן אותי אם אני טועה.

יעקב אשר: אגב, אם אנחנו כבר פה, האם אפשר בקשה אישית?

דוד ביטן: בטח.

דוד ביטן: כל מה שאתה רוצה.

יעקב אשר: שראש העיר ליבנה ימשיך להיות הלאה ראש עיר.

דוד ביטן: הוא לא רוצה.

דוד ביטן: גם אני דיברתי איתו.

גיל ליבנה: עכשיו.

גיל ליבנה: כשדיברת.

גיל ליבנה: אתה יודע מה?

יעקב אשר: שמעתי שהוא פורש.

יעקב אשר: למה?

יעקב אשר: עד שיש ראש עיר טוב.

דוד ביטן: אתה נשאר?

יעקב אשר: לא לפרוטוקול.

גיל ליבנה: אם אתה פותר את העניין הזה, יכול להיות שכן...

דוד ביטן: זה כל הסיפור שלך.

דוד ביטן: בגלל זה אתה לא רוצה לרוץ?

גיל ליבנה: מה פתאום.

דוד ביטן: זה אפשר להסדיר, רק לגבי שוהם.

דוד ביטן: ..

דוד ביטן: נעכב לך את זה חמש שנים, בינתיים תרוץ.

דוד ביטן: ..

דוד ביטן: נכון או לא?

קריאה: אין לו תאגיד.

דוד ביטן: ודאי שאין לו.

דוד ביטן: הוא רוצה לא להתאגד.

דוד ביטן: אתם עושים צחוק?

שלמה דולברג: הוא מנהל את זה טוב בתוך העירייה.

דוד ביטן: מי?

שלמה דולברג: גיל ליבנה.

דוד ביטן: גם לך, אם היו 3,000 איש וכולם עשירים, הכול היה בסדר.

דוד ביטן: מנהל טוב?

דוד ביטן: זה שהוא מנהל טוב, אין בעיה, אבל כולם משלמים שם בלי בעיה.

יעקב אשר: אדוני היושב-ראש, להזכיר לך שאני ברשות דיבור?

דוד ביטן: לכולם וילות.

דוד ביטן: מה אתה רוצה?

יעקב אשר: להזכיר לך שאני ברשות דיבור?

דוד ביטן: בבקשה.

דוד ביטן: בבקשה.

יעקב אשר: אני קצת מביא את ההיסטוריה, כי אז בזמנו, מה שאני הצעתי, די קרוב למה שאתה כנראה מציע, היום לפחות - -

דוד ביטן: לקח זמן, אתה יודע.

יעקב אשר: - - מרוח הדברים שאני שומע.

יעקב אשר: אני אגיד לך את העקרונות שאמרתי אז.

יעקב אשר: אני חושב שיש רשויות, והרבה מאוד רשויות, שיכולות לנהל את זה בצורה עצמאית לחלוטין.

יעקב אשר: אני הצעתי בזמנו שזה יהיה באיזה צורה וולונטרי עם תנאים מסוימים לאלה שיבחרו מסיבות לא אמיתיות ולא נכונות – שיהיו תנאים שאומרים באיזה רף אתה יכול להיות בקטע הוולונטרי ולהגיד שאתה יכול לנהל את העיר.

יעקב אשר: אנחנו יודעים לעשות את זה.

יעקב אשר: זה כמו שאתה בא לרופא, אתה יודע פחות או יותר לבדוק מצב של רשות, אתה רואה את התקציב שלה.

יעקב אשר: אנשים במשרד הפנים, תאמין לי, ידעו בצורה כזאת או אחרת להנפיק את הרשימה על מי הם ממליצים באופן אוטומטי ועל מי לא.

יעקב אשר: ממה אנחנו חוששים?

יעקב אשר: הרי אנחנו חוששים שאם נעשה ציון גורף של כל הנושא של תאגוד המים, יישארו ערים, בדרך כלל בסוציואקונומי נמוך מאוד, ערים חלשות, שלא מתפקדות נכון, שלא מצליחות להתגבר בין השוטף לבין הדברים הללו, ובסופו של דבר הקטסטרופה תישאר באותם מקומות.

יעקב אשר: אני לא יודע מה ההצעה הזאת של השלטון המקומי.

יעקב אשר: קשה לי להאמין ששלמה דולברג, שאני מכיר אותו, והוא גם מכיר את נושא המים, הציע - -

דוד ביטן: הנה, קח.

דוד ביטן: תראה.

יעקב אשר: אני אעשה את זה בעל-פה.

יעקב אשר: - - הציע שייקחו חמש רשויות, עשר רשויות, מכל מיני מקומות בארץ והן ינוהלו באיזה מקום רחוק בשלט רחוק.

דוד ביטן: על-ידי רשות המים.

יעקב אשר: בזה אני לא מאמין.

יעקב אשר: אני מאמין בדבר אחד, שאותן רשויות, באותם מקומות שהתאגידים עובדים טוב, לדעתי אם נעשה שינויים מסוימים, ואת זה כבר הצעתי לפני שנתיים בקדנציה הקודמת - - -

דוד ביטן: זה מה שרציתי לעשות.

יעקב אשר: אני אגיד לך איפה השינויים.

דוד ביטן: מה?

יעקב אשר: התאגיד יכול להישאר כתאגיד באותם מקומות שזה עובד טוב.

יעקב אשר: אם אתה נותן לרשות המקומית יותר כוח בתאגיד ולא כמו היום, לא רק שהם כביכול מלמעלה, אלא יותר כוח, יותר סמכויות לרשות לנהל את זה ולהיות אחראית על הדבר הזה – אם הוא יהיה מנוהל בצורה התאגידית של היום - - -

דוד ביטן: פה בדיוק ההתלבטות בין צמצום ל-11 או צמצום ל-30-20, שזה בדיוק מה שאתה אומר.

יעקב אשר: אני לא ידוע מה זה "20 ל-30".

דוד ביטן: יש מספרים, אי-אפשר לברוח, יש עיריות.

דוד ביטן: היום יש 56, אם ניתן לכולם להתאגד, זה יגיע ל-80.

דוד ביטן: עצרנו את זה עכשיו ואמרנו שאם נעשה את השינויים האלה שאנחנו רוצים, סביר להניח שזה יהיה בין 20 ל-30, כי יש ערים גדולות שמנהלות את זה טוב, הן יישארו בתאגידים עצמאיים.

דוד ביטן: איפה שיש קטנות, יש בעיה.

דוד ביטן: שם הם יתחברו באיזו צורה, אז אתה מגיע בין 20 ל-30, זה יתקרב יותר ל-30.

יעקב אשר: המספר לא משנה.

דוד ביטן: אני מוכן לזה, אבל אני רוצה קודם כול לבטל.

דוד ביטן: אפשר קודם כול לבטל ואחר-כך להקים אותם עוד פעם מחדש, זה גם רעיון.

דוד ביטן: עכשיו יגידו שאמרתי את זה בעוד שתי ישיבות.

דוד ביטן: אמרתי את זה בצחוק.

דוד ביטן: יראו לי בטלוויזיה שאמרתי דבר כזה.

יעקב אשר: עכשיו אני רוצה מילה על מחיר המים.

יעקב אשר: זה לא מעניין ה-20 או ה-30.

יעקב אשר: מעניין לדעת, והרשויות עצמן גם יודעות, איפה זה מנוהל טוב כתאגיד, איפה זה יכול להמשיך.

יעקב אשר: יש נקודה אחת שעליה צריך לומר לגבי הנושא של מחיר המים.

יעקב אשר: הבעיה הגדולה במחיר המים היא בסופו של דבר שמי שקובע את זה, זה משרד האוצר או רשות המים, והם קובעים את זה לא תמיד עם קשר לעלויות באמת של המים בישראל.

יעקב אשר: אני לא מאמין שיבוטלו כל התאגידים.

יעקב אשר: הרי כשלא היו תאגידים בזמנו, האם רשות מקומית הייתה יכולה לקבוע את מחיר המים?

דוד ביטן: לא.

יעקב אשר: יפה.

יעקב אשר: אז גם אם ויכוח על המע"מ, אם קיים או לא קיים - - -

משה ארז: שילמת מע"מ.

יעקב אשר: רגע.

דוד ביטן: לא היה מע"מ כשהייתה רשות.

דוד ביטן: הם לא חברה.

יעקב אשר: רגע.

יעקב אשר: תן לי לעזור לך, אדוני היושב-ראש.

גיל ליבנה: היינו קובעים את אגרת הביוב, זה כן היינו קובעים.

יעקב אשר: האם אני יכול לשאול שאלה?

דוד ביטן: המחיר של אגרת הביוב ירד.

גיל ליבנה: הוא שאל אם קבענו את מחיר המים, אנחנו קבענו - - -

דוד ביטן: קבעתם את זה גבוה.

דוד ביטן: רשות המים הורידה את זה קצת.

דוד ביטן: למי ניתן?

גיל ליבנה: היא איחדה את שתיהן ביחד.

גיל ליבנה: אתה לא יכול לדעת מה זה מים ומה זה ביוב.

דוד ביטן: אז זה היה גבוה.

יעקב אשר: אם תמשיך להפריע לי, אני לא אבקש ממך להישאר כראש עיר...

יעקב אשר: אם הוועדה הייתה מצביעה עכשיו, מעבירה בשלוש קריאות לבטל תאגיד מסוים, התאגיד הזה מחר בבוקר חוזר לעירייה, הכול טוב ויפה.

יעקב אשר: האזרח מקבל 15% פחות בחשבון?

שלמה דולברג: לא.

שלמה דולברג: 4% פחות אוטומטית.

קריאה: לא.

שלמה דולברג: אל תגיד לי "לא".

שלמה דולברג: 4% פחות.

שלמה דולברג: סליחה שאני מתערב.

שלמה דולברג: יש לנו חשבון מדויק על זה.

דוד ביטן: למה?

דוד ביטן: המע"מ זה 4%?

שלמה דולברג: המע"מ נטו, שנוסף לאזרח בגלל המעבר לעוסק - - -

דוד ביטן: מה זה נטו וברוטו פה?

שלמה דולברג: כשהייתה מחלקה עירונית לא היה מע"מ בכלל בתמונה.

שלמה דולברג: כשזה עבר לתאגיד שהוא עוסק מורשה, התאגיד גם גובה מע"מ עסקאות, תשומות - - -

דוד ביטן: נטו אחרי קיזוזים?

שלמה דולברג: כן.

שלמה דולברג: אחרי הקיזוזים זה 4%.

דוד ביטן: מה זה שייך?

שלמה דולברג: זה עלות תוספת למחיר המים.

דוד ביטן: לא.

דוד ביטן: אתה רואה למה אני לא מאמין לכם?

שלמה דולברג: למה אתה לא מאמין?

דוד ביטן: אני אסביר לך למה.

דוד ביטן: כי - - -

רזיאל אחרק: העירייה, כשהיא קונה את הפרטים, היא משלמת מע"מ.

דוד ביטן: - - - זה תשומות.

דוד ביטן: אז אתה עושה את הקיזוז בהפחתה.

דוד ביטן: תוריד את המע"מ לגמרי - - -

שלמה דולברג: לא.

שלמה דולברג: נגיש לך חשבון מסודר על העניין הזה.

יעקב אשר: שלמה, הצרכן מקבל אותו סכום.

שלמה דולברג: 4% יותר במע"מ.

שלמה דולברג: רק במע"מ.

יעקב אשר: הם טוענים שלא.

שלמה דולברג: הם יסכימו איתי, יש נייר מסודר.

יעקב אשר: לא יודע.

יעקב אשר: צריך לבדוק את זה.

יעקב אשר: אני אומר דבר אחד, אותן ערים שיכולות, שהן ערים איתנות, שהן ערים שיודעות לנהל את התקציב שלהן, שהן ערים ברמה בינונית פלוס ולא חלילה ברמה נמוכה מאוד, צריך לתת להן אפשרות וולונטרית להחליט אם לעשות כך או אחרת.

דוד ביטן: הן החליטו, כולן רוצים להיות - - -

יעקב אשר: לא כולן.

יעקב אשר: לא בטוח שבני ברק תחליט שהיא רוצה.

יעקב אשר: אני לא יודע.

דוד ביטן: אפילו אלה שלא מסוגלות ירצו.

שלמה דולברג: מי שירצה להישאר תאגיד, אנחנו לא נתנגד.

דוד ביטן: אולי ראשון לציון וראש העין.

דוד ביטן: אתה יודע את האמת.

יעקב אשר: מה שיותר דחוף שבאותן ערים קטנות, שאלה ערים שאף אחד לא ירצה אותן בתאגיד שלו, ויודעים את זה ברשות המים, רשות המים מגלגלת את זה לכיוון שהחזקות יותר ייקחו.

יעקב אשר: הן לא ייקחו אותן אף פעם.

יעקב אשר: צריך באותן רשויות קטנות כאלה לעשות מודל, או של תאגיד, או של שליטה שלכם כזאת או אחרת - - -

דוד ביטן: החוק הקיים מחייב אותן לקחת, שתדע.

יעקב אשר: עשו הארכה - - -

דוד ביטן: יפה.

דוד ביטן: הלכתי לקראתן.

יעקב אשר: מי עשה את זה?

דוד ביטן: אני עשיתי להם את ההארכה, יחד עם החבר'ה.

יעקב אשר: מה קורה בינתיים, אדוני היושב-ראש?

יעקב אשר: באותן ערים – אני לא זוכר את השמות – במיוחד במגזר הערבי, יש מקומות שיש קטסטרופה שם, כי אין השקעות במים, אין השקעות בפיתוח, הכול עומד ומחכה.

דוד ביטן: לפי ההצעה של הרשויות, נחזיר את זה לעיריות.

שניר ניב: זה קורה בעיקר במקומות שאין בהם תאגידים.

יעקב אשר: לא.

יעקב אשר: זה לא ההצעה שלהם.

דוד ביטן: מה לא ההצעה?

שלמה דולברג: רק מי שלא מסוגל לנהל.

דוד ביטן: אתם אומרים: אנחנו הגדולות ניקח - - -

שלמה דולברג: לא הגדולות, יש גם קטנות שעושות את זה מצוין.

דוד ביטן: מה עם הקטנות?

יעקב אשר: הקטנות יתאגדו, לא תהיה ברירה.

שלמה דולברג: יש קטנות שמנהלות את משק המים מצוין, אדוני.

דוד ביטן: למה הם לא ואלה כן?

יעקב אשר: שלא יתאגדו, שיעשו להם ועדה קרואה למים.

יעקב אשר: מה אכפת לי איך תקרא לזה?

יעקב אשר: בינתיים, אדוני, העסק לא מתנהל שם נכון, לא משקיעים בצנרת.

יעקב אשר: מה קורה כשעירייה לא מתפקדת?

שניר ניב: אין שם תאגידי מים.

יעקב אשר: אתה יודע שבמקומות הללו לא תהיה שום רשות - - -

שניר ניב: זאת הבעיה האמיתית.

יעקב אשר: רגע.

יעקב אשר: לא תהיה שום רשות איתנה שתהיה מוכנה לקחת על הגב שלה רשויות קטנות.

שניר ניב: נכון.

יעקב אשר: אז תפתרו אתם את הבעיה.

דוד ביטן: זה אמרנו.

דוד ביטן: לא היית בכל הישיבות.

דוד ביטן: אמרנו להם, לא המשכנו עם זה פשוט.

יעקב אשר: תפצל.

יעקב אשר: מה הבעיה?

דוד ביטן: אמרנו להם, כדי לעשות איחוד, שהם צריכים להבטיח עשר שנים של כיסוי לעניין הזה, כדי שלאט לאט הדברים יסתדרו.

יעקב אשר: זה לא יעזור הרבה.

דוד ביטן: זה יעזור.

יעקב אשר: זה לא יעזור.

דוד ביטן: זה יעזור.

דוד ביטן: עובדה.

יעקב אשר: ראש רשות לא ירצה כאב ראש של רשות חלשה, שהוא יודע שהוא צריך לריב במכות עם ראש העיר.

דוד ביטן: יכעסו עליי.

דוד ביטן: אני אגיד לך איפה הבעיה.

דוד ביטן: קודם כול, לגבי ארנונה, חלק מהרשויות הערביות לאט לאט יגיעו למצב של גבייה טובה.

דוד ביטן: יש לימוד.

דוד ביטן: זה לא נכון שאין.

דוד ביטן: הבעיה ברשויות הערביות היא שאנשים בונים שם בנייה בלתי חוקית, לא משלמים היטלים בכלל.

דוד ביטן: זו הבעיה המרכזית.

דוד ביטן: ולכן זה לא משנה אם יקימו תאגידים או לא יקימו תאגידים, יש פה בעיה.

דוד ביטן: בן-אדם מקבל בית בלי היתר, הוא לא משלם כלום, ואחר-כך הוא אומר "אין לי כביש", ואז הממשלה צריכה להשקיע את הכסף.

דוד ביטן: זה לא יפתור את הבעיה, לא התאגיד ולא העירייה.

שניר ניב: גם במגזר הערבי רואים שיפור משמעותי ברגע שיש תאגוד.

דוד ביטן: התאגוד נותן להם היתר?

שניר ניב: התאגוד גורם לזה שיש - - -

דוד ביטן: הם לא מבקשים היתר.

דוד ביטן: עוד משהו?

יעקב אשר: אני סיימתי, אדוני.

דוד ביטן: ארז, בקיצור, דקה, כי אתכם כבר שמעתי.

דוד ביטן: אנחנו צריכים עכשיו עם הממשלה להתעסק.

משה ארז: היו פה דיונים, איזה שבעה-שמונה דיונים עם פרופ' ברוורמן - -

דוד ביטן: נכון.

דוד ביטן: עכשיו התחילו הכול מאפס, מה אני אעשה.

משה ארז: - - הוא הגיע למסקנה, וחבר הכנסת יעקב אשר היה מעורב שם, שזה 4%-3%.

משה ארז: היו שמונה דיונים.

משה ארז: האוצר הגיע לפה עם גרפים, ואז אמר ברוורמן: מה כל הרעש הזה?

משה ארז: מה הסיפור הזה?

משה ארז: זה דבר אחד.

דוד ביטן: חוק ההסדרים.

משה ארז: דבר שני.

משה ארז: יש אמירה של חבר הכנסת יעקב אשר שאמר בדיון לפני פרופ' ברוורמן: אנחנו, ראשי הערים, אוהבים להשקיע מעל פני האדמה ולא מתחת לפני האדמה.

דוד ביטן: זה נכון.

יעקב אשר: לא אני.

יעקב אשר: אתה התבלבלת.

יעקב אשר: כשעשיתי תוכניות פיתוח, גם אם לא היה לי תקציב לתת-קרקע, הקפדתי גם על תת-הקרקע, שלא יהיה ריצ'רץ' בכבישים אחר-כך.

יעקב אשר: זה לא אני, התבלבלת.

דוד ביטן: האמת שבני ברק לא חופרים מתחת לקרקע, שלא פתאום יהיו בתי קברות וכל העיר תצטרך להתפנות.

דוד ביטן: .. זו כבר בעיה אחרת.

יעקב אשר: אני אתחיל לצחוק איתך על ראשון לציון.

יעקב אשר: יהיה בסדר.

יעקב אשר: יהיה נחמד.

משה ארז: לא דיברנו על הלוואות שתאגידים עשו.

משה ארז: את זה מוחקים.

משה ארז: כשמדברים על ניהול מחלקה, שיגידו לי סעיף תקציבי של העירייה.

משה ארז: לפני התאגידים זה היה סעיף זניח כזה עם סכומים פעוטים.

משה ארז: עכשיו זה תקציב גדול.

משה ארז: אם זה באמת משק סגור, צריכים את המנכ"ל, את המהנדסים, הלוא כל הכסף מיועד להחלפה.

משה ארז: צריכים כוח-אדם מקצועי שייקח את הכסף שהוא במשק סגור.

אליהו יצחק: אל תדאג, יש להם.

אליהו יצחק: יש להם.

משה ארז: אז היו 500,000 לתקציב מחלקת המים.

משה ארז: לא היו צריכים לא מנכ"לים ולא מהנדסים, כי לא היה תקציב כלל למחלקת המים.

דוד ביטן: מאה אחוז.

דוד ביטן: בבקשה, רק מהר.

רזיאל אחרק: אני אשתדל להיות מהיר, אבל אמרו פה דברים שאני חייב להתייחס אליהם.

דוד ביטן: אתה לא עושה עבודת דוקטורט, דבר שתי דקות.

רזיאל אחרק: נדבר על הפתרונות.

רזיאל אחרק: הלוא המטרה של כולנו להוזיל את מחיר המים.

רזיאל אחרק: אנחנו דנים פה בחוק שלוש שנים.

רזיאל אחרק: אז הצענו לעשות ועדת הנחות.

רזיאל אחרק: אם חברי הכנסת, הממשלה והשלטון המקומי רוצים לעזור לציבור, תעשו ועדת הנחות.

רזיאל אחרק: קחו את הדיבידנדים, כל ראשי הרשויות יתכבדו ויביאו לתאגידים, ואז תראה איך כל הלחץ יורד.

איציק שמולי: העוול לא מסתכם בדיבידנדים.

שלמה דולברג: - - -

רזיאל אחרק: לא הפרעתי לאף אחד מכם.

איציק שמולי: אחרק, העוול לא מסתכם בדיבידנדים.

רזיאל אחרק: אני נבחר ציבור בדיוק כמוכם.

רזיאל אחרק: אומנם אני לא ראש עיר, אבל לי אולי יש את האומץ להגיד מה שאתם לא רוצים להגיד.

רזיאל אחרק: קודם כול, הייתי סוגר את כל החברות הכלכליות.

רזיאל אחרק: שם יש גזבר, יש רואה חשבון.

רזיאל אחרק: מה יש בחברה כלכלית?

רזיאל אחרק: יש שם רשות חניה שכל היום נותנת דוחות, אבל איציק שמולי לא אומר שנסגור את החברות הכלכליות כי נותנים דוחות.

רזיאל אחרק: בואו נאחד את החברות הכלכליות שמגלגלות 5 מיליון, 6 מיליון, 10 מיליון.

רזיאל אחרק: התאגיד מגלגל 100 מיליון, אז הוא כן צריך גזבר, הוא כן צריך יועץ משפטי.

רזיאל אחרק: אני, כנבחר ציבור, שלא מקבל שכר כמו ראשי הערים – אם יש זיהום במים או בביוב, אני הולך להליך פלילי, אתם לא.

רזיאל אחרק: משהו נוסף.

רזיאל אחרק: מחיר המים – כולם צועקים שזה הרבה כסף.

רזיאל אחרק: מתוך המים 60% זה ביוב.

רזיאל אחרק: הציבור לא יודע את זה.

רזיאל אחרק: הציבור לא יודע את זה.

רזיאל אחרק: מישהו אומר את זה בקול?

רזיאל אחרק: אף אחד מכם לא אומר את זה.

רזיאל אחרק: זה פופוליסטי תמיד להגיד לפני הבחירות "המים", "המים", אבל אף אחד לא שם פה נייר.

רזיאל אחרק: תבינו, אני אומר את זה מדם ליבי, כי אני נלחם בזה כנבחר ציבור במשך שלוש שינם, וכולכם פה עושים פוליטיקה, כולם.

רזיאל אחרק: קחו את החברות הכלכליות, קחו את הרשויות, למה צריך - - -

דרור אהרוני: איך תסביר את העובדה שלא הסכימו להעביר את מט"ש גן יבנה לתאגיד?

דרור אהרוני: מאיפה הבאת את זה בכלל?

דרור אהרוני: אני אחראי על המט"ש.

רזיאל אחרק: דוד ביטן, אני רוצה לדבר, הוא לא נותן לי לדבר.

רזיאל אחרק: לא הפרעתי לו.

דרור אהרוני: אבל תדייק.

דרור אהרוני: אתה לא מדייק.

רזיאל אחרק: אני אדייק.

רזיאל אחרק: אני אדייק גם לגבי היושב-ראש שלך.

רזיאל אחרק: אתה פתחת חברה כלכלית לפני שנתיים - - -

דרור אהרוני: איזה חברה כלכלית פתחתי?

דוד ביטן: דרור אהרוני, אני אתן לך להגיב חצי דקה.

דרור אהרוני: אין לי עוד חברה כלכלית.

דרור אהרוני: אתה ממציא דברים.

דוד ביטן: אני אתן לך להגיב.

דוד ביטן: מה אתה רוצה?

דרור אהרוני: אתה מוציא לשון הרע.

דוד ביטן: אם אתה רוצה להגיד משהו, אני אתן לך.

דוד ביטן: תן לו לדבר.

רזיאל אחרק: במקום לריב אם לסגור את התאגיד או לא לסגור, תביאו לציבור בשורה, תעשו ועדת הנחות, תורידו את מחיר המים, את הדיבידנדים אל תיקחו ותעשו עם זה גנים ציבוריים, תביאו את הכסף חזרה.

רזיאל אחרק: הלוא כבר נאמר פה שהתאגיד לא קובע את מחיר המים ולא קובע את הקנסות.

איציק שמולי: ברור, אבל מי משלם את עלות ההחזקה שלו?

איציק שמולי: אל תיתמם, בחייך.

רזיאל אחרק: בלי דמגוגיה.

רזיאל אחרק: קחו - - -

איציק שמולי: אתה עושה דמגוגיה.

איציק שמולי: כמה תאגידים יש וכמה מתוכם לוקחים דיבידנדים?

איציק שמולי: מה אתה עושה לנו דמגוגיה פה?

קריאה: הדיבידנד קיים רק בגלל שזה תאגיד.

קריאה: אם לא היה תאגיד, לא היה דיבידנד.

דוד ביטן: יש לפחות עשרה שלוקחים.

רזיאל אחרק: אני אענה לך גם לזה.

רזיאל אחרק: יש עיריות שלקחו גם 100 מיליון - - -

איציק שמולי: אנחנו מבקשים צדק, לא פירורים של צדק.

רזיאל אחרק: איציק שמולי, בואו נחסוך לציבור עוד כסף, נעשה מכרז פינוי אשפה של כל גוש דן.

איציק שמולי: אני בעד.

רזיאל אחרק: למה צריך עשר חברות?

רזיאל אחרק: נאחד רשויות.

רזיאל אחרק: למה צריך את בת ים - - -

איציק שמולי: אני בעד.

רזיאל אחרק: למה צריך את שוהם?

רזיאל אחרק: נאחד אותה עם מודיעין.

קריאה: אנחנו אומרים להחזיר את הרשויות לרשויות.

רזיאל אחרק: תל אביב תיקח את טייבה - - -

דוד ביטן: זה נכון.

דוד ביטן: אם נאחד רשויות, נצמצם המון הוצאות.

רזיאל אחרק: חבר'ה, אם אתם כל-כך דואגים לציבור, אל תהיו צבועים, אל תהיו יפי נפש, איפה שנוח לכם.

דוד ביטן: יש מסמך של משרד הפנים על איחוד רשויות, יש המון חיסכון.

דוד ביטן: אתם מתנגדים לו.

דרור אהרוני: כישלון טוטלי, שלא עולה בקנה אחד עם המציאות.

דוד ביטן: לא עולה, אבל יש חיסכון.

דרור אהרוני: אני אראה לך מה קורה.

דוד ביטן: יש חיסכון.

דוד ביטן: אתה מסכים איתי?

דרור אהרוני: איזה חיסכון?

דוד ביטן: למה לא?

דרור אהרוני: תשאל את צורן מה קורה שם.

דוד ביטן: לא משנה.

דוד ביטן: יש חיסכון כספי.

דוד ביטן: עזוב מה קורה.

דרור אהרוני: על חשבון השירות לתושב.

דוד ביטן: גמרנו, אחרק, הרגזת פה את כולם...

רזיאל אחרק: יש לכם את ועדת ניסן.

רזיאל אחרק: נתנו לכם שראש העיר יכול להיות יושב-ראש - - -

חובב צברי: הוא יזמין אותנו ביום חמישי.

חובב צברי: ביום חמישי הוא עושה מרק - - -

דוד ביטן: קודם כול שיסתדר עם ראש העיר.

דוד ביטן: מה שהוא אומר זה הפוך מראש העיר שלו.

רזיאל אחרק: בסך-הכול ראש העיר בסדר.

דוד ביטן: מספיק.

דוד ביטן: אתה רוצה להשיב לו?

דרור אהרוני: ממש בקצרה.

דרור אהרוני: ראשית, נעשו עוולות לרשויות המקומיות.

דרור אהרוני: לדוגמה אצלי הוצג מצג שווא של מט"ש יבנה לפני שבוע.

דרור אהרוני: ביום שישי החליטו להעביר 5 מיליון שקל ללא דירקטוריון - - -

רזיאל אחרק: אצלך זו בעיה נקודתית.

דרור אהרוני: רגע.

רזיאל אחרק: זה לא משקף.

דרור אהרוני: לא טוב שעשו את זה מבלי ליידע אותנו.

דרור אהרוני: דבר כזה צריך דיון.

קריאות: - - -

דרור אהרוני: כספי ציבור הם לא הפקר, עם כל הכבוד.

דוד ביטן: אחרק, איך אתה קשור לזה?

רזיאל אחרק: אני מכיר.

דרור אהרוני: כספי ציבור הם לא הפקר.

דרור אהרוני: את כל החוברת הנחתי בפניך.

דרור אהרוני: מה עשית עם זה?

דרור אהרוני: רכב נקנה.

דרור אהרוני: איפה הרכב?

דרור אהרוני: מישהו שילם על רכב?

דרור אהרוני: הוא מהנדס בעיריית יבנה.

דרור אהרוני: על מה אתה מדבר איתי?

דרור אהרוני: זו שערורייה.

דוד ביטן: דרור, אתה לא עונה לו - - -

דרור אהרוני: אני אענה לו בצורה ברורה מאוד.

דרור אהרוני: כאשר ביקשו ממני להתאגד, הכריחו אותי להתאגד - -

דוד ביטן: הבנו.

דוד ביטן: על זה כבר דיברת, ריבונו של עולם.

דוד ביטן: חשבתי שאתה רוצה לענות לו.

דרור אהרוני: אני עונה לו.

דוד ביטן: אתה לא עונה לו.

דרור אהרוני: - - השאירו לי את המט"ש.

דוד ביטן: אני לא יודע מה זה מט"ש, אבל - - -

דרור אהרוני: מתקן לטיהור שפכים, כל נושא הביוב.

דוד ביטן: למה השארתם את זה לו?

דוד ביטן: בכל פעם בא ראש עיר ומדבר על העניין שלו.

דוד ביטן: זה בסדר, אין לי בעיה עם זה, אבל אנחנו לא יכולים פה לנהל שיחות על כל עיר ועיר, אנחנו מדברים באופן כללי.

דוד ביטן: אם יש לך בעיה, נשב ונדבר על זה.

דרור אהרוני: על זה אני מדבר.

דוד ביטן: נשב.

דרור אהרוני: אדוני היושב-ראש, אני אסביר.

דרור אהרוני: לכל אחד התאימו חליפה כזאת או אחרת.

דוד ביטן: אני לא מכיר את המקרה.

דוד ביטן: אין לי בעיה לעשות פגישה על העניין הזה.

דוד ביטן: אני מוכן לעזור.

דוד ביטן: אין בעיה.

דוד ביטן: ואז נדבר ספציפית עליך.

דוד ביטן: יש דבר אחד שאני לא מבין לפני שנעביר את השרביט לאיציק שמולי.

דוד ביטן: הוא יתקוף אתכם ואני גם אעזור לו מהצד.

איציק שמולי: לא.

איציק שמולי: אני רק אקשיב להסברים.

דוד ביטן: נבהלת?

איציק שמולי: לא.

דוד ביטן: אני רואה אותך רושם.

איציק שמולי: אני סקרן לשמוע.

דוד ביטן: מה רשמת כל-כך הרבה?

איציק שמולי: על התוכנית המדינית החדשה במפלגת העבודה.

דוד ביטן: איזה תוכנית מדינית?

דוד ביטן: אתם רוצים לספח את מעלה אדומים.

דוד ביטן: אתם כבר לא יודעים מי נגד מי.

איציק שמולי: אני לא רוצה לספח כלום.

דוד ביטן: אתם כמו העיריות, בכל פעם מוציאים נייר אחר.

דוד ביטן: איפה הבעיה באיחודים?

דוד ביטן: כשאתה נותן ליבנה, שהיא יותר גדולה, היא קובעת לגן יבנה.

דוד ביטן: דיברנו על זה שאנחנו צריכים להוסיף דירקטורים, גם על זה אנחנו נותנים פתרון.

דוד ביטן: הרגולטור צריך להגן על החלשים.

דוד ביטן: זאת אומרת, אם יש איחוד בתאגיד של מספר עיריות, אתם צריכים להגן על החלש, לא על החזק.

דוד ביטן: לכם יש כללים, אבל בנקודות האלה שיש בעיה בין החזק לחלש, והחלש נפגע, אתם צריכים להתערב ולתת עזרה לחלש אם הוא צודק.

דוד ביטן: מה זה מעניין אותי דירקטוריון?

דוד ביטן: אם תעשו את זה, ואתם יכולים לעשות את זה כרגולטור – אם תעשו את זה, יהיו פחות בעיות.

גיורא שחם: זה בדיוק מה שאנחנו עושים.

דוד ביטן: אני לא יודע מה הבעיה של גן יבנה.

דוד ביטן: דרך אגב, לגבי הרכב שאתה מדבר, קודם כול גם התאגידים מחויבים בהלכות המכרז.

דוד ביטן: אם חובה להוציא מכרז, גם הוא צריך להוציא מכרז.

גיורא שחם: תיכף אני אדבר על זה.

דרור אהרוני: תבקש תשובה, הוא יענה לך.

דרור אהרוני: הוא לא ידע, הם הסתירו את זה ממנו.

דרור אהרוני: אני עדכנתי אותם במה שקורה בתאגיד.

דוד ביטן: עמותת צלול.

דוד ביטן: מי מדבר?

יובל ארבל: אני.

דוד ביטן: בבקשה.

יובל ארבל: קודם כול, לגבי מה שהיה והקשר של זה לכסף.

יובל ארבל: כשמחשבים את העלויות, ההפסדים למשל של משק המים, של כולנו, של האזרחים, 30% מהקידוחים במישור החוף נסגרו בגלל זיהום.

יובל ארבל: חלק גדול מהזיהום הזה זה בגלל בורות ספיגה וצינורות ביוב, קווי ביוב שדלפו במשך שנים.

יובל ארבל: עד שהם לא עברו לתאגידים והתחילו להשקיע מיליארדים דרך משק סגור ודרך זה שרשויות חלשות שנכנסו לתאגוד קיבלו תקציבי עזרה מהמדינה, אי-אפשר היה לעשות את זה.

יובל ארבל: אנחנו חושבים שצריכים להשאיר את התאגידים.

יובל ארבל: צריך לצמצם שם את העלויות.

יובל ארבל: אפשר לצמצם את העלויות, קודם כול על-ידי תאגוד אזורי.

יובל ארבל: צריכים להיות מקסימום 15 תאגידים אזוריים - - -

דוד ביטן: אמרתי לך שלא בטוח שהעלויות יצומצמו.

דוד ביטן: נקבל נייר על זה.

דוד ביטן: אתה מדבר על עלויות כוח-אדם?

יובל ארבל: זה גם עלויות כוח-אדם וגם תשתיות.

יובל ארבל: לא הגיוני שבאותו רחוב, בצד אחד זה גבעתיים, בצד אחד זה רמת גן - - -

דוד ביטן: עלויות כוח-אדם לדעתי לא יצומצמו, לא יהיה חיסכון בכלל.

דוד ביטן: החיסכון היחיד יהיה בשכירות, זה נכון.

דוד ביטן: לא כל אחד צריך מקום, יש להם בעירייה.

דוד ביטן: בכוח-אדם לדעתי לא יהיה צמצום.

יובל ארבל: הרבה פעמים זה גם בכוח-אדם, כי יכול להיות מהנדס ראשי שהוא מפקח על כמה רשויות קרובות מאוד, שמטפלות באותן תשתיות.

יובל ארבל: ואם זה אותן תשתיות, בכלל חבל, כי לפעמים זה אותו רחוב.

דוד ביטן: הייתי בעירייה, אני אגיד לך.

דוד ביטן: הבעיה של מהנדסים והיתרים זו בעיית הזמן.

דוד ביטן: אתה יכול לשים מהנדס אחד שיטפל במספר רשויות, רק שעד שהוא יוציא חוות-דעת להיתר, ייקחו לו שנתיים.

דוד ביטן: אם אתה רוצה שהדברים ילכו מהר, אתה חייב לשים אנשים, אנשים שיעבדו.

דוד ביטן: גם מהנדס אחד בתאגיד לא מספיק.

יובל ארבל: על מהנדס ראשי דיברתי.

יובל ארבל: בתאגיד גדול לא יכול להיות מהנדס אחד, זה ברור.

דוד ביטן: זה לא הכול כוח-אדם.

דוד ביטן: ברגע שלעירייה אין היתר, העסק הזה לא רץ.

דוד ביטן: גם הם ישימו אנשים, אין מצב שהם לא ישימו.

דוד ביטן: ולכן הזמן קובע לא פחות מכוח-האדם.

יובל ארבל: שתי נקודות קטנות חשובות.

יובל ארבל: דבר אחד, אני חושב שצריך לתת לרשות המים ולמשרד הפנים או בשיתוף אפשרות לצרף יישוב חלש לתאגיד חזק.

יובל ארבל: אני אתן לדוגמה את ג'סר א-זרקה, שבגלל שהם לא בתאגיד, אי-אפשר להשקיע שם במערכת הביוב, והביוב מזהם את הנחל, מזהם את הים, סוגר את החופים, פוגע בתיירות.

דוד ביטן: רגע, תעצור.

דוד ביטן: כיוון שמשרד הפנים העלה את הבעיה של ג'סר א-זרקא, קיימנו על זה ישיבה.

דוד ביטן: אף אחד לא יקלוט את ג'סר א-זרקא עם התנאים שם, על זה אין ויכוח.

דוד ביטן: מה שביקשתי ממשרד הפנים, רשות המים והאוצר זה לבדוק האם תאגיד המים של חדרה יכול לשמש כקבלן ביצוע של ג'סר א-זרקא.

דוד ביטן: זאת אומרת, הם יקבלו את התקציבים, הם יוציאו את המכרזים ויעשו את העבודה.

דוד ביטן: אין צורך שהם יהיו חלק מהתאגיד כדי לעשות מה שצריך לעשות בנושא של הביוב והמים לגבי התשתיות.

דוד ביטן: זה ייתן פתרון לג'סר א-זרקא.

יובל ארבל: זה פתרון לטווח רחוק?

דוד ביטן: כן.

דוד ביטן: אף אחד לא רוצה לקלוט אותם, והם גם לא ירצו.

יובל ארבל: המדינה צריכה להתערב פה.

יובל ארבל: תאגיד גדול עם כוח צריך לקבל אותם.

דוד ביטן: איפה אתה גר?

דוד ביטן: אתה גר בתל אביב?

יובל ארבל: אני גר בחיפה.

דוד ביטן: בואו נראה שחיפה מסכימה.

דוד ביטן: הם לא ירצו.

יובל ארבל: נקודה אחרונה.

יובל ארבל: צריך לצרף לתאגידים גם את נושא הנגר העירוני, הנקזים העירוניים.

יובל ארבל: זה שיש הפרדה בין הדברים האלה זו בעיה קשה.

דוד ביטן: אני לא מכיר את הסוגיה.

יובל ארבל: גם בחיפה, גם בתל אביב – ערים גדולות עם תקציבים – אין בעיה, יש זרימה דרך הנקזים, זה גורם לגלישת ביוב וזיהום החופים.

יובל ארבל: עיריית חיפה במשך שנים מעכבת טיפול בניתוק מרזבים מהביוב, וזה גורם לזיהום החופים שלנו.

דוד ביטן: ד"ר ארבל, תודה רבה.

דוד ביטן: שלומי בת ציון.

שלומי בת ציון: אני מעפולה.

שלומי בת ציון: אנחנו מדברים על תאגידי המים והיחס שלהם לתושב.

שלומי בת ציון: אני אביא דוגמה שתמקד בנושא שעליו אני רוצה לדבר ועוד לא דובר עליו.

שלומי בת ציון: בסעיף 8 כתוב "חובתה של חברה להתקין ולהפעיל מערכת המאפשרת שידור תדיר של נתוני קריאה ממדי מים אל החברה".

שלומי בת ציון: בקיצור, לפני כמעט שנתיים, כאן, בחדר הזה, התקיים דיון על המונים החכמים.

שלומי בת ציון: דחפתי מאוד שזה יתקיים, שום דבר לא נפתר בניגוד למה שאמרת, סליחה שאני אומרת.

שלומי בת ציון: יש לי כאן את דף המסקנות של אותה ישיבה.

דוד ביטן: עדיין לא נפתר.

שלומי בת ציון: שנתיים עדיין לא נפתר.

דוד ביטן: לגבי המונים – אני לא מדבר עכשיו על הנושא הדתי - - -

שלומי בת ציון: הוא ידבר על הנושא הדתי.

שלומי בת ציון: אני מדברת על נושא אחר.

דוד ביטן: לגבי המונים, ההחלטה של הוועדה, והיא מוסכמת על רשות המים ועל משרד האוצר, שבתוך שש שנים נחליף את כל המונים למונה חכם, כשהעלות לא תהיה על התושבים, אלא על החברות.

דוד ביטן: יהיה פתרון לזה.

איתי חוטר: מאיזה מקור?

שלומי בת ציון: מלבד עניין העלות אני רוצה להתייחס לנושא הקרינה.

שלומי בת ציון: יש לי כאן מד קרינה - - -

דוד ביטן: מה זה "מאיזה מקור"?

דוד ביטן: מהתאגיד.

איתי חוטר: לתאגיד אין כסף יש מאין.

איתי חוטר: אם זה מוכר בתעריף, זה עולה.

דוד ביטן: זה לא ישנה את התעריף בכלום.

דוד ביטן: מה הבעיה?

יהודה סיסו: זה חוסך הרבה כסף ופחת.

רזיאל אחרק: זה נותן שירות טוב לתושב, הוא לא מקבל בסוף החודש מאות קובים - - -

דוד ביטן: לא יהיו נזילות מים ולא כלום.

רזיאל אחרק: נכון, הוא ידע על זה באותו יום.

שניר ניב: מדברים על הבעיות ומנסים לפתור אותן, וגם זה לא בסדר?

שניר ניב: אנחנו נוגעים בדיוק בבעיות עצמן.

דוד ביטן: אין כסף אצלכם בעיריית תל אביב?

דוד ביטן: אתה עיריית תל אביב.

איתי חוטר: לא.

דוד ביטן: איזה עירייה?

איתי חוטר: מרכז השלטון המקומי.

דוד ביטן: נו, ואת מי אתם מייצגים?

דוד ביטן: את עיריית תל אביב.

דוד ביטן: את פורום ה-15.

שניר ניב: בטח לא את התושב.

דוד ביטן: לא את פורום ה-15?

איתי חוטר: לא, לא, לא.

דוד ביטן: אז אתה לא עיריית תל אביב.

דוד ביטן: מי מעיריית תל אביב פה?

שלמה דולברג: הוא גר במודיעין.

דוד ביטן: עוד יותר גרוע.

דוד ביטן: ..

דוד ביטן: אתה דואג לראש עיירת מודיעין?

דוד ביטן: יש לו מספיק כסף.

גיל ליבנה: במודיעין יש כבר מונים חכמים בכל העיר.

דוד ביטן: לא בכל העיר.

גיל ליבנה: כן.

דוד ביטן: אמרתי, אם תבקש מתושבי שוהם לממן, מייד הם שולחים לך צ'ק.

דוד ביטן: אתה יכול לעשות את זה מחר בבוקר.

גיל ליבנה: אנחנו מבצעים מונים חכמים במימון של תקציב המים.

דוד ביטן: מצוין.

יעקב אשר: חוץ מהמונים החכמים הכשרים.

קריאה: יש.

קריאה: יש.

יעקב אשר: תיכף נדבר על זה.

יעקב אשר: אני לא רק ראש עיר, אני גם חרדי בין היתר.

דוד ביטן: זה נכון.

דוד ביטן: וגם רואים את זה.

דוד ביטן: ..

שלומי בת ציון: - - -

דוד ביטן: ככה זה בכנסת, אל תיקחי את זה קשה.

שלומי בת ציון: לא.

שלומי בת ציון: זה לא היה ככה בפעמים הקודמות, אז אני לא כל-כך רגילה.

שלומי בת ציון: בפעמים הקודמות כשהיינו כאן עם היושב-ראש איתן כבל, הוא היה יושב-ראש הישיבה - - -

דוד ביטן: אז אני אביא אותו לפה, והוא ייתן לך לדבר.

דוד ביטן: אל תדאגי.

דוד ביטן: בבקשה.

שלומי בת ציון: בסדר.

שלומי בת ציון: בכל אופן, הבאנו את התשובות של הרגולטורים: משרד הבריאות, המשרד להגנת הסביבה, והם מספרים על כך שהמונים האלה מוסיפים לכולנו 20% חשיפה לקרינה.

שלומי בת ציון: זאת לא בעיה קטנה.

שלומי בת ציון: זה דבר רציני מאוד.

שלומי בת ציון: יש אנשים שיש להם רגישות לקרינה.

שלומי בת ציון: יש אנשים עם קוצבי לב, שאותו מונה יכול ממש לשבש להם את הקצב ולגרום לבעיות חמורות.

שלומי בת ציון: כל מי שמודע לנזקי הקרינה ולא מעוניין שהילדים שלו - - -

דוד ביטן: המונים האלה יוצרים קרינה?

שלומי בת ציון: בוודאי.

שלומי בת ציון: הם משדרים כמו סלולרי, 24 שעות ביממה.

דוד ביטן: עמותת צלול, אתם יודעים משהו על זה?

שלומי בת ציון: פניתי אליהם.

שלומי בת ציון: הם לא הגיבו.

יובל ארבל: אנחנו לא מכירים את הנושא, אנחנו לא עוסקים בקרינה.

קריאה: זה יותר מהסלולר שלך?

שלומי בת ציון: להם חשוב לא לזהם את המים, ולי חשוב שלא יזהמו לי את האוויר, בטח לא בשטח הפרטי שלי.

שלומי בת ציון: אני אספר לכם איך התנהל תאגיד המים בעפולה.

שלומי בת ציון: הם הגיעו בגניבה ממש לחצרות של אנשים, ברכב לבן בלתי מזוהה, כשיש להם רכבים מזוהים שמסתובבים ברחבי העיר כל הזמן.

שלומי בת ציון: הם הגיעו ברכב בלתי מזוהה בשעה 11:00, הילדים שלי בחינוך ביתי, כי אני לא אתן להם להתבשל ב-WIFI בבית ספר.

דוד ביטן: מה זה רכב בלתי מזוהה?

שלומי בת ציון: לבן.

שלומי בת ציון: בלי שום כיתוב.

יהודה סיסו: זו חברה קבלנית, שעושה להם את העבודה.

יהודה סיסו: למה את סתם אומרת "בלתי מזוהה"?

קריאה: - - -

יהודה סיסו: זו חברה קבלנית של הטכנולוגיות.

שלומי בת ציון: הם יכלו להביא רכב של התאגיד - - -

יהודה סיסו: זה קבלן חיצוני שעושה את העבודה.

דוד ביטן: למה צריך לשלוח רכב בלתי מזוהה?

שלומי בת ציון: חבל על הזמן, בואו נגיע למהות.

דוד ביטן: נתתי לך מספיק זמן לדבר.

דוד ביטן: את רוצה להגיע למהות, תגיעי עכשיו.

שלומי בת ציון: זה מספיק זמן לדבר?

שלומי בת ציון: עוד לא אמרתי שום דבר.

דוד ביטן: עכשיו תגיעי למהות.

שלומי בת ציון: צריך לתת אופציה, שנקראת בארצות הברית למשל "opt-out", זאת אומרת, מי שלא רוצה מונה חכם, שלא יכריחו אותו.

דוד ביטן: אין מצב כזה.

דוד ביטן: תקשיבי טוב.

שלומי בת ציון: סליחה.

שלומי בת ציון: רגע.

דוד ביטן: אני עונה לך.

שלומי בת ציון: אתה יכול להקשיב לשאלה?

דוד ביטן: אני עונה לך, כדי שלא תמשיכי.

שלומי בת ציון: חבר הכנסת שמולי הלך עד לפרדס חנה בשביל לדבר על ה-WIFI בבתי הספר, כי יש סכנה של קרינה.

שלומי בת ציון: האם אתה חושב שצריך לכפות על הילדים שלי בחצר - - -

דוד ביטן: אני היושב-ראש, לא איציק שמולי ולא אף אחד.

דוד ביטן: תקשיבי טוב, אם לא תפסיקי, אני פשוט אוציא אותך.

דוד ביטן: תקשיבי טוב, אין מצב שנאפשר לאנשים לבחור.

דוד ביטן: בכל המקומות יהיה מונה חכם.

דוד ביטן: זה הכול.

שלומי בת ציון: למה?

שלומי בת ציון: מה עם הקרינה?

דוד ביטן: ככה.

דוד ביטן: אני החלטתי ככה.

שלומי בת ציון: מה עם זכויות אדם?

דוד ביטן: אני החלטתי.

שלומי בת ציון: מה זה "אני החלטתי"?

דוד ביטן: יש גם זכות לאדם לשלם את המחיר הנכון.

קריאה: יש לו פיצוץ.

קריאה: 50,000 תובעים אותו על הפיצוץ.

דוד ביטן: כל הטענות של האנשים זה על הפיצוץ.

דוד ביטן: מה יהיה?

דוד ביטן: פתרנו את הבעיה.

דוד ביטן: אם בסוף לא יהיה לו מונה חכם, לא נפתור את הבעיה.

שלומי בת ציון: המונים שהיו כל הזמן לפני כן היו בסדר גמור.

שלומי בת ציון: יש לי עדיין מונה - - -

דוד ביטן: אנחנו אומרים שלא.

דוד ביטן: אנחנו לא מקבלים את העמדה שלך בעניין הזה.

שלומי בת ציון: "אנחנו אומרים שלא" זה לא בדיוק דמוקרטיה.

דוד ביטן: בסדר, אז לא דמוקרטיה.

דוד ביטן: נבחרנו בשביל זה, להחליט.

דוד ביטן: זאת ההחלטה.

דוד ביטן: בבקשה.

ניצן דה פז: אני חוקר הלכות שבת.

ניצן דה פז: יש לי הסמכה להורות הלכות בעניין הזה.

ניצן דה פז: יש כאן מכתב מהרב דוד לאו, והוא כותב שחובה לחבר מדי מים שפעילותם בשבת מותרת לכל הדעות.

ניצן דה פז: זו הוראה מפורשת של הרב לאו.

ניצן דה פז: גם בעניין של מדי המים – יש הרבה מגדולי הדור שהכריעו להחמיר, להשתמש דווקא במד מים כשר לכל הדעות.

ניצן דה פז: עשרות פוסקים מחמירים בזה.

ניצן דה פז: יש כאן נקודה נוספת, שאפילו אם תבוא ותאמר שאפשר להקל במדי המים, יש כאן הלכה שכתב הרב יצחק יוסף.

ניצן דה פז: כתוב ככה: "אשכנזי המתארח אצל ספרדי בפסח, אין להכשילו בדברים שהם נוהגים בהם איסור לחומרא.

ניצן דה פז: וכן הוא הדין בשאר חומרות בימות השנה.

ניצן דה פז: " זאת אומרת, זה גם לפי הרב יצחק יוסף, שאדם שמקל במשהו, אסור לו להכתיב לאורחים שלו שמחמירים.

ניצן דה פז: בעניין הזה שלחתי לעשרות תאגידי מים את המכתב של הרב לאו, ולא שמעתי שיצאו עם איזה מיזם.

ניצן דה פז: למשל בעפולה יש הרבה מדי מים לא כשרים, לא שמעתי שיצאו פתאום עם איזה מיזם - - -

יהודה סיסו: זה לא נכון שהם לא כשרים.

יהודה סיסו: הם לא כשרים לטעמך אולי.

ניצן דה פז: נכון.

ניצן דה פז: סליחה.

ניצן דה פז: אני אדייק בלשון, הם כשרים לפי מכון צומת.

ניצן דה פז: נכון, אני מודה, הכול כשר לפי מכון צומת.

יהודה סיסו: הרב הלפרין ועוד עשרות רבנים.

ניצן דה פז: לא.

ניצן דה פז: הרב הלפרין זה לא מדויק.

ניצן דה פז: הרב הלפרין מתיר חלק מסוגי מדי המים.

ניצן דה פז: בבקשה לא להפריע לי.

ניצן דה פז: לכן הבאתי פה את מה שכתב הרב יצחק יוסף על האורחים, וזה מובהר אצל עוד הרבה פוסקים, שגם אם אדם מקל במשהו, בכל מקרה - - -

יהודה סיסו: כולל הרב עובדיה יוסף.

ניצן דה פז: סליחה, לא להפריע.

דוד ביטן: למה אתה מפריע לו?

ניצן דה פז: מה שהוא מביא אצל הרבה פוסקים, אומר את זה גם הרב יצחק יוסף במפורש - -

דוד ביטן: אז מה אתה מציע?

ניצן דה פז: - - שאדם שמקל במשהו, אסור לו להחטיא אורח שלו שמחמיר.

דוד ביטן: הבנתי.

ניצן דה פז: ולכן אני מבקש שיחליפו בכל המדינה, לכולם, למדי מים שכשרים לכל הדעות.

ניצן דה פז: זו הבקשה שלי.

דוד ביטן: כמה עולה הכשר מול הלוא כשר?

ניצן דה פז: כמה הפער במחיר?

ניצן דה פז: היום אם אדם רוצה להחליף, הוא צריך לשלם 150 שקל, אבל זה מושת על האדם הפרטי.

ניצן דה פז: מבחינת הפלסטיקים, אין לי כרגע תשובות ברורות כמה זה עולה.

דוד ביטן: לא ביררת?

ניצן דה פז: יש לי פה חוות דעת של דניאל בר, שהוא מהמשרד לשירותי דת, והוא כותב ככה:

ניצן דה פז: המשרד לשירותי דת אינו עוסק בנושאים הלכתיים - - -

דוד ביטן: אני רוצה להתחיל עם הממשלה.

דוד ביטן: אני רק רוצה שתבררו לנו דבר אחד.

דוד ביטן: האם אתם מודעים לבעיית הקרינה שהגברת מתייחסת אליה?

גיורא שחם: אמרת שהילדים שלך נמצאים בבית כי את לא רוצה לשלוח אותם לבתי ספר בגלל ה-WIFI.

שלומי בת ציון: להתבשל ב-WIFI.

שלומי בת ציון: גם.

דוד ביטן: אם אתם מודעים לבעיה הזאת, בסדר.

גיורא שחם: אנחנו מודעים.

גיורא שחם: זה נבדק.

דוד ביטן: יש לך תשובה לזה?

גיורא שחם: אין לי תשובה כרגע.

דוד ביטן: אם לא, תבררו ובישיבה הבאה תגידו.

יהודה סיסו: יש לי תשובה, אם אתה רוצה, כבוד היושב-ראש.

שלומי בת ציון: אנחנו צריכים תשובות לדברים האלה.

יהודה סיסו: יש לי תשובה אם אתה רוצה, כבוד היושב-ראש.

דוד ביטן: אז תגיד תשובה, שהיא תקבל תשובה על מה שהיא שאלה.

דוד ביטן: חבר'ה, ב-14:00 אני מתחיל עם הממשלה.

דוד ביטן: ניתן לרב אשר – אתה גם רב?

דוד ביטן: לא טעיתי?

יעקב אשר: אני פה חבר הכנסת אשר.

דוד ביטן: חבר הכנסת, הרב, ראש העיר.

יעקב אשר: אני אגיד רק מילה - - -

דוד ביטן: תן לו רק לענות לה.

דוד ביטן: בבקשה, תענה בקצרה.

יהודה סיסו: נושא הקרינה נבדק על-ידי הרשויות המתאימות במדינת ישראל.

יהודה סיסו: יש להם תקנים והקרינה יותר נמוכה מהטלפון הסלולרי שאת מחזיקה לידך.

שלומי בת ציון: אני לא מחזיקה טלפון סלולרי.

יהודה סיסו: את לא.

יהודה סיסו: מרבית תושבי מדינת ישראל – כן.

שלומי בת ציון: סליחה.

שלומי בת ציון: זה מד קרינה, ואני רוצה להגיד לך שמדדתי את הקרינה מהמונה החכם, שהתקינו לי בכפייה ליד הבניין - - -

דוד ביטן: זה לא ויכוח, גברת.

שלומי בת ציון: חייבים לאפשר למיעוט.

דוד ביטן: לאט לאט.

שלומי בת ציון: סליחה, משפט אחד.

שלומי בת ציון: בדמוקרטיה - - -

דוד ביטן: אני פשוט רוצה לענות לך.

שלומי בת ציון: מי רוצה לענות?

שלומי בת ציון: על מה?

דוד ביטן: זה לא קשור לדמוקרטיה.

דוד ביטן: בבקשה גברתי מנהלת הוועדה, תעני לה.

לאה ורון: זה נושא שעלה במסגרת דיון מהיר בישיבה של ועדת הכלכלה של הכנסת - -

שלומי בת ציון: היינו שם.

לאה ורון: - - הוועדה הניחה מסקנות.

לאה ורון: למסקנות ניתנו התייחסויות שונות, הן של המשרד - - -

שלומי בת ציון: הן לא יושמו.

לאה ורון: רגע.

לאה ורון: - - - הן של המשרד להגנת הסביבה, הן של כבוד הרב הראשי ואחרים.

לאה ורון: העברנו לידיעת

לאה ורון: כם את מסקנות הוועדה.

לאה ורון: אני מניחה שעם הזמן, ניתן יהיה ליישם חלק מהבקשות.

שלומי בת ציון: "עם הזמן ניתן יהיה ליישם", זה אומר שבינתיים כופים על כולם את המונים החכמים, כופים עלינו קרינה, גם על אנשים רגישים לקרינה.

שלומי בת ציון: במצטבר מכל השכנים ומכל מה שקורה מסביב אנשים נמצאים במצב מסוכן מאוד.

רזיאל אחרק: יש לך מיקרוגל בבית?

דוד ביטן: גם כשנותנים לך חשמל זה קרינה.

רזיאל אחרק: גם במד של חברת חשמל יש קרינה.

דוד ביטן: בכול יש קרינה.

דוד ביטן: לפי השיטה שלך, אנחנו נבטל הכול.

שלומי בת ציון: אם היית יודע במה מדובר והיית עושה את ההבחנות הדקות שמתבקשות - - -

דוד ביטן: זה לא נושא הדיון שלנו, נכון?

דוד ביטן: את מסכימה איתי?

שלומי בת ציון: אני חושבת שחבר הכנסת שמולי - - -

דוד ביטן: זה לא נושא הדיון שלנו, הדיון שלנו הוא שונה.

שלומי בת ציון: רגע.

דוד ביטן: מה רגע?

דוד ביטן: אני מסביר לך שהדיון שלנו - - -

שלומי בת ציון: בדמוקרטיה לא - - -

דוד ביטן: הדיון שלנו עכשיו הוא על קיצוץ, צמצום, סגירה של תאגידי המים, הוא לא על הקרינה.

דוד ביטן: זה לא.

דוד ביטן: נתתי לך אפשרות לדבר, אני חושב שזה מספיק.

שלומי בת ציון: אתה ממש לא נותן לי אפשרות, אתה כל הזמן קוטע אותי.

דוד ביטן: בבקשה, חבר הכנסת אשר.

יעקב אשר: אני אוסיף מילה, לא לגבי מה שהגברת אמרה, אלא לגבי מה שאמר האדון לידי.

יעקב אשר: אני רוצה להזכיר פה, כי זה שני טיעונים שונים שני הטיעונים שלנו.

יעקב אשר: מה שכן, היו הרבה דיונים והיה דיון רחב בוועדת הכלכלה בזמנו, לגבי הזכות שאנשים מבקשים שמונה המים יהיה מונה חכם.

יעקב אשר: אני גם אסביר למה, כדי שנבין דקה אחת.

יעקב אשר: אם כבר הכרת אותי כרב, אני אשב על כיסא הרב ואני אסביר.

יעקב אשר: איך עובד המונה החכם?

יעקב אשר: הוא עובד על פולסים.

יעקב אשר: הוא מראה מתי נפתח הברז, מתי נסגר הברז.

יעקב אשר: כשאדם בשבת פותח את הברז, הוא שולח את הפולס ישירות.

יהודה סיסו: זה לא מדויק, כבוד חבר הכנסת.

דוד ביטן: תנו לו לסיים לענות.

יעקב אשר: זה היה הבסיס הראשון.

יעקב אשר: עליו באו כמה וכמה דגמים, יש מהודרים יותר ומהודרים פחות.

יעקב אשר: אני לא נכנס כרגע למדע בדיוק, אבל אין ספק שבאותם מונים שאינם המונים הכשרים, יש יותר מחשש לחילול שבת.

יעקב אשר: הרי ברור לכולנו שעירייה קשובה לצורכי תושביה ותאגיד לפעמים פחות קשוב לעניין הזה.

יעקב אשר: לכן מה שביקשנו והייתה על זה החלטה וסיכום ישיבה של איתן כבל, שכל - - -

דוד ביטן: על המונים?

יעקב אשר: כן.

יעקב אשר: זה יצא גם בכתב.

יעקב אשר: יש התקדמות גדולה מאוד עם רשות המים בעניין הזה.

יעקב אשר: יש בעיה עדיין בהפרשים שמבקשים, תוספות כספיות על השדרוג למערכת יותר כשרה.

יעקב אשר: וכאן אני מנצל גם את הישיבה הזאת לבוא ולבקש להתייחס למכתבו של הרב הראשי, שביקש שיהיה פתרון בכל הערים.

דוד ביטן: אפשר לדבר על זה.

דוד ביטן: מה ההפרש במחיר?

רזיאל אחרק: אפשר שמי שרוצה למהדרין, שיקנה מונה למהדרין.

יעקב אשר: לא יקנה.

רזיאל אחרק: התאגיד או הוא.

דוד ביטן: עם כל הכוד לך, תקשיב לי.

דוד ביטן: כשאנחנו אמרנו שלא ישלמו על המונים החכמים האלה, אתה רוצה שבן-אדם דתי ישלם עוד משהו?

דוד ביטן: למה?

רזיאל אחרק: לא ישלם.

רזיאל אחרק: אוקיי.

רזיאל אחרק: על כמה אנחנו מדברים?

דוד ביטן: אם ההפרש הוא 2,000, אתה צודק, אבל אם ההפרש הוא 100-50 שקלים - - -

רזיאל אחרק: ההפרש מינורי.

דוד ביטן: זה מה שקובע.

דוד ביטן: לכן אני מקווה שייענו לבקשה.

יעקב אשר: אני מודה לך על כך.

יעקב אשר: ואני אומר שוב לרשות המים - - -

רזיאל אחרק: מי שנוגע בשעון בשבת או הופך אותו, זה משדר.

רזיאל אחרק: צריך להביא את זה בחשבון.

יעקב אשר: אני רוצה לחזור לחוק עצמו.

יעקב אשר: אני שוב בא ואומר: לא צריך להסתכל על המספרים שיישארו או לא יישארו.

יעקב אשר: באופן עקרוני צריך להפוך את העניין הזה לוולונטרי - -

דוד ביטן: את מה?

דוד ביטן: אין וולונטרי, חד וחלק.

יעקב אשר: - - של התאגידים.

דוד ביטן: אין וולונטרי.

דוד ביטן: אני אסביר לך מה הבעיה.

יעקב אשר: רגע.

דוד ביטן: לא היית בישיבות הקודמות.

יעקב אשר: חוות-דעת של משרד הפנים, כשהוא בא ואומר איזה רשויות לטעמו יכולות לעמוד מבחינת חוזקה שלהן בניהול נכון, ואלה שלא, יחויבו.

דוד ביטן: חשבתי שאתה עונה על נושא המונים.

דוד ביטן: בנושא של המונים האלה, אין מצב וולונטרי.

יעקב אשר: לא מונים.

יעקב אשר: אתה לא עוקב אחריי.

דוד ביטן: אני מקווה שמונה המים הדתי לא גדול שצריך לעשות גם עבודות שיפוץ.

רזיאל אחרק: מה קורה אם יש נזילה בשבת.

רזיאל אחרק: מי ישלם על הנזילה?

דוד ביטן: לא מתקנים בשבת.

רזיאל אחרק: שנייה, השעון לא משדר.

דוד ביטן: האם גם דתיים יש בראש העין?

דוד ביטן: האם יש חרדים בראש העין?

רזיאל אחרק: כן.

דוד ביטן: אתה הולך נגד החרדים עכשיו?

רזיאל אחרק: לא.

רזיאל אחרק: ממש לא.

רזיאל אחרק: חשוב שידעו שאם יש נזילת מים - -

דוד ביטן: עזןב.

דוד ביטן: זה לא הנושא עכשיו.

רזיאל אחרק: - - אין מי שיסדר להם.

יעקב אשר: יחכו למוצאי-שבת.

דוד ביטן: בבקשה נעבור לממשלה.

דוד ביטן: יש לנו שעה, 55 דקות.

דוד ביטן: קודם כול, ניתן לשמולי להתייחס לעניין הזה, כי הוא מכיר את הנושא הזה קצת יותר טוב ממני.

דוד ביטן: אני לא ראיתי את חוות-הדעת.

דוד ביטן: אני רוצה להבין דבר אחד.

דוד ביטן: לא נראה לי הגיוני, אני לא יודע מאיפה הבאתם את זה, שיש חיסכון של חצי מיליארד שקל אם אנחנו מחליטים לקצץ ל-15-11 את מספר התאגידים.

דוד ביטן: אם הבעיה זה מכרזים משותפים, זו הדרך לעשות גם היום.

דוד ביטן: אתם לא צריכים להמתין לאיחוד או משהו, אתם יכולים לתת הנחיות.

דוד ביטן: זה תפקיד הרגולטור.

דוד ביטן: זה דבר ראשון.

דוד ביטן: דבר שני, תסבירו גם את הנושא של המים, של מחיר המים.

דוד ביטן: שמעתי שאומרים שמחיר המים עלה מ-2000 עד עכשיו ב-150%, שמעתי את איציק שמולי אומר את זה - -

איציק שמולי: 104%.

איציק שמולי: לפי הדוח של מחלקת המחקר של הכנסת זה 104%.

דוד ביטן: - - בעוד אתם אומרים, שמחיר המים ירד בשנים האחרונות ב-30%.

גיורא שחם: כשהיינו יחד אצל אודי סגל, אמרת 140%.

איציק שמולי: אם אמרתי 140%, אז טעיתי.

איציק שמולי: זה 104%.

איציק שמולי: זה משהו בדוק.

דוד ביטן: אני רוצה שתתנו הסבר על העניין הזה.

דוד ביטן: אם יש פה חוות-דעת של מרכז המחקר של הכנסת, לא ידעתי, זה דבר שאתם צריכים להתייחס אליו.

דוד ביטן: מה קורה בשנים האחרונות בנושא הזה?

דוד ביטן: אמרתם באחת הישיבות פה שמחיר המים ירד ב-30% בארבע השנים האחרונות.

דוד ביטן: דבר נוסף, אני רוצה שגם תגידו מה הולך להיות המצב בעתיד, בשנים הבאות.

דוד ביטן: האם מחיר המים הולך לעלות?

דוד ביטן: עכשיו אתם מנפחים אותו בתשדירי שירות.

דוד ביטן: נראה לי שאתם מתכוונים להעלות את מחיר המים, לא סתם אתם עושים את זה.

דוד ביטן: זה לא בחינם.

דוד ביטן: כאשר הממשלה עושה את זה, אני יודע לחפש איפה מכניסים לי.

דוד ביטן: אני רוצה לדעת מה קורה עם מחיר המים בשנים הבאות וגם מה החיסכון או אי-החיסכון.

דוד ביטן: הם רוצים להביא לי נייר.

דוד ביטן: אם יש לך תשובה עכשיו, תביא.

דוד ביטן: אם לא, תביא נייר – אם אני מפרק את תאגידי המים, עד היום לא קיבלתי, וביקשתי את זה עוד בישיבה הראשונה, גם ממרכז השלטון המקומי, גם מרשות המים וגם ממשרד האוצר – מה קורה אם אני סוגר את תאגידי המים ונותן הכול לעיריות.

דוד ביטן: תעזבו עכשיו את הוויכוח על עוד תאגיד שייקח את כל הקטנות.

דוד ביטן: מה הנזק לטעמכם?

דוד ביטן: אני מבין שאתם אומרים נזק, הם אומרים שאין נזק.

דוד ביטן: מה הנזק שייגרם כלכלית, כספית וכו', או מה הצרכים שיהיו שאנחנו צריכים לממש?

דוד ביטן: למשל דיברנו על 1.7 מיליארד שקל הלוואות, אולי האוצר ידרוש החזר מענקים מהעיריות על הכסף שהן קיבלו לצורך התאגוד.

דוד ביטן: לא הבאתם לי נייר כזה.

דוד ביטן: יכול להיות שהנזק גדול.

דוד ביטן: האוצר יודע לשלם.

דוד ביטן: ראיתי שבחברת החשמל פתאום הם משלמים 7 מיליארד שקל פיצויים.

דוד ביטן: יש שם 54 מיליארד שקל חוב, מגדילים את החוב ל-62, ואומרים לנו שאם נעשה רפורמה, המחיר ירד בעוד כמה שנים.

דוד ביטן: המחיר לא ירד, הוא גם עלה.

דוד ביטן: לא ניתן לזה לקרות.

דוד ביטן: אז הסבירו לנו למה הרפורמה לא הצליחה.

דוד ביטן: פתאום יש לכם 7 מיליארד, שלמו גם פה כמה מיליארדים, ונגמר עניין.

שניר ניב: משק החשמל הוא דוגמה מצוינת למשק כספים סגור אמיתי, שבו אין התערבות.

דוד ביטן: איפה?

דוד ביטן: בחברת החשמל?

שניר ניב: כן.

שניר ניב: אמיתי.

שניר ניב: אין שקל אחד מתקציב המדינה, וגם לא היה, שהועבר לחברת החשמל.

דוד ביטן: נכון.

דוד ביטן: זאת בדיוק הבעיה.

שניר ניב: אין וגם לא יהיה.

דוד ביטן: אתם צריכים להשקיע בתשתיות.

שניר ניב: במים נתנו מענקים תקציביים בשביל לתמוך ברפורמה של התאגידים – ואני יכול בדיוק להגיד כמה, והיא גם הייתה טובה – וגם נותנים עזרה ותומכים במט"שים.

דוד ביטן: אנחנו רוצים לדעת: מה העלויות?

דוד ביטן: מה הדרישות?

דוד ביטן: אני צריך להציג בפני חברי הכנסת.

דוד ביטן: ביקשתי מכם ולא קיבלתי.

דוד ביטן: אני צריך להעמיד בפני חברי הכנסת מה קורה אם מחליטים מחר בבוקר בחוק שהתאגידים נסגרים.

דוד ביטן: מה הדרישות שלכם במצב של סגירה?

דוד ביטן: אני יודע שהדרישות יעמדו על מיליארדי שקלים, שלעיריות יהיה קשה לכסות.

דוד ביטן: אולי עיריית תל אביב, מודיעין, שוהם, בני ברק – העיריות החזקות.

דוד ביטן: היום בני ברק חזקה מאוד, היא מקבלת רק 100 מיליון שקל מענק איזון.

דוד ביטן: .. בבקשה.

איציק שמולי: אדוני היושב-ראש, קודם כול לגבי התעריף.

איציק שמולי: אני ממש מקריא מהדוח של מחלקת המחקר של הכנסת, מהעמוד הראשון שלו: "מחיר המים והביוב לצרכנים עלה בשנים 2000 עד 2014 בשיעור של 104.3%, לעומת עלייה של 74.5% במחיר החשמל ועלייה של 32.7% במדד המחירים".

דוד ביטן: באיזה שנה?

איציק שמולי: מ-2000 עד 2014.

איציק שמולי: "יש לציין" – ואת זה אנחנו אומרים כל הזמן בהגינות – "כי עליית מחיר המים בתקופה זו אינה קשורה באופן ישיר למעבר לתאגידי המים, אבל מחיר המים מועמס על הצרכן בהתאם לעלויות שלהם.

איציק שמולי: " זה לגבי העלות.

איציק שמולי: לגבי הדוח שיש ברשות המים, הצלחתי להשיג אותו.

איציק שמולי: אני לא חושב שתהיה בעיה גם לוועדה לקבל אותו.

גיורא שחם: הוא באינטרנט.

קריאה: הוא באינטרנט, לא צריך להתאמץ.

גיורא שחם: הוא באתר של רשות המים באינטרנט.

איציק שמולי: אני אגיד את הדברים כפי שאני מכיר אותם, אדוני היושב-ראש.

איציק שמולי: מי שהכין את התוכנית היה ישראל עינב, שהיה ממונה על התאגידים, לא דמות זוטרה ולא איזה יועץ חיצוני.

איציק שמולי: הוא קיבל את המנדט לבדוק את ההשלכות של מעבר אפשרי ממצב של 56 תאגידים לתאגוד מצומצם של 11 או 13 תאגידים, והוא בפירוש בדיון מול מועצת רשות המים, והוא כתב את זה גם בדוח שלו, המליץ לעבור למבנה הזה.

איציק שמולי: הוא גם קבע שהצעד יביא לחיסכון של 5% בתעריף המים.

איציק שמולי: כאן אני מצטט, לפי הדוח שלו, דוח רשות המים: "החיסכון המצטבר מהפעלת תאגידים אזוריים נאמד ב-500 מיליון שקל.

איציק שמולי: 180–200 מיליון שקל מתוכם יבואו לידי ביטוי בתוך שנה עד שלוש שנים בתעריף המים" - - -

דוד ביטן: יש לכם אפשרות לקבל על חשבון תאגידי המים - - -

איציק שמולי: בקיצור, אדוני היושב-ראש, 200 מיליון שקל יבואו לידי ביטוי בתוך שנה עד שלוש שנים בתעריף המים ועוד 300 מיליון שקלים שנותרים יכולים להיחסך בהתייעלות נוספת של התאגידים.

איציק שמולי: זה דוח שלכם.

דוד ביטן: האם הם כותבים איך זה ייחסך?

איציק שמולי: לא - - -

דוד ביטן: אם הוא לא כותב איך, אז מה, רק מספרים?

איציק שמולי: לא בשיטת המכרוז שאתה דיברת עליה, אלא בשיטה של איחוד התאגידים.

איציק שמולי: זה מה שהם כותבים.

איציק שמולי: "להפחית את עלות תפעול מ"ק מים ב-98 אגורות" - - -

דוד ביטן: שמולי, הוא כותב איך זה ייחסך או באופן כללי?

דוד ביטן: האם יש פה נייר עבודה נלווה?

גלעד פרננדס: כן.

גלעד פרננדס: בוודאי.

דוד ביטן: האם אתה יכול להעביר לי את הדוח הזה?

יהודה סיסו: יש עוד דוחות של רשות המים באותה תקופה.

קריאה: את ההתייעלות של התאגידים כבר עברנו.

איתי חוטר: אגב, יש סתירה בנייר הזה.

איתי חוטר: 500 מיליון שקל זה 10% בתעריף, לא 5%, אז אני לא מבין איך זה מתכתב.

דוד ביטן: אני לא יודע.

דוד ביטן: אני לא מכיר את הנייר הזה, אני אומר את האמת.

יהודה סיסו: יש גם עבודה אחרת שמדברת על חיסכון לגודל שמעל 200,000.

דוד ביטן: שמעתי על הנייר הזה ב"הכול כלול", אף פעם לא אמרו לי שיש נייר.

דוד ביטן: עוד משהו אתה רוצה לשאול, שמולי?

איציק שמולי: אני רק רוצה לקבל תשובות לגבי הדוח הזה.

דוד ביטן: בבקשה.

דוד ביטן: מי רוצה להשיב?

גיורא שחם: אני אתחיל.

גיורא שחם: מכיוון שחבר הכנסת שמולי צריך ללכת, אז לעניין הספציפי הזה, כי אתה שואל סדרה לשאלות – תיכף ניתן לגלעד פרננדס לענות – אני רוצה להגיד דבר אחד.

גיורא שחם: אני פה פחות משנה, אני גם לא מתוך המערכת, באתי מבחוץ.

גיורא שחם: אני איש מקצוע.

גיורא שחם: אני לא בא מהתחום הפוליטי וכך הלאה, ולכן כשמביאים דוח כזה, או כשמביאים תמונת מצב שאומרת כך וכך, אני מסתכל על זה באופן אובייקטיבי, כאשר באתי לתפקיד כדי לשרת את האזרח, עם הפנים לאזרח.

גיורא שחם: לא באתי לא לפרגן לתאגידי מים ולא לפרגן לרשויות וגם לא למערכת פוליטית.

גיורא שחם: מה שמעניין אותי זה לשמור על מחירי מים נמוכים, כפי שהם, על תהליך הירידה שלהם ולראות איך הם ממשיכים לרדת.

גיורא שחם: זאת אומרת, כל מה שאני אעשה, או שתהיה לי שליטה כמנהל רשות המים לעשות, יהיה לטובה הזאת.

גיורא שחם: הפנים שלי הם לאזרח ולא לשום ארגון ולא לשום התארגנות.

גיורא שחם: זאת נקודת המוצא שלי.

גיורא שחם: לעניין הדוח, חבר הכנסת ביטן, גם לי קשה להבין איך הצמצום הזה יכול להביא ל-500 מיליון, ותיכף גלעד פרננדס ירחיב, אבל מה שהבנתי, שברגע שהוכן הדוח הזה, מבלי שעשו על זה ניתוח מערכת – אולי כן עשו, אני לא יודע, לא יכולתי לראות, ואני עדיין כמוך לא ראיתי אותו – מה שקרה שמועצת רשות המים לקחה את הדוח הזה והפנימה אותו בתעריף.

גיורא שחם: זאת אומרת, 500 מיליוני השקלים האלה כבר נכנסו להורדת תעריף המים.

דוד ביטן: אתה אומר שכבר חסכו 5%?

גיורא שחם: בוודאי.

איציק שמולי: נו, באמת.

יהודה סיסו: אנחנו נבחנים לפי זה.

איציק שמולי: גיורא, בחייך, ההחלטה להפחית את תעריף המים הייתה החלטה פוליטית כתוצאה מהסכמים קואליציוניים.

שניר ניב: זה לא רלוונטי.

שניר ניב: היו הרבה הפחתות בשנים האחרונות.

איציק שמולי: 500 מיליוני שקלים - - -

שניר ניב: היו הרבה הפחתות בשנים האחרונות.

שניר ניב: זאת אחת מהן.

גיורא שחם: אני אראה לך - - -

דוד ביטן: זה לא פותר את הבעיה.

דוד ביטן: האם יש חיסכון בצנרת או לא?

דוד ביטן: מה זה שייך אחד לשני?

גיורא שחם: נכון, אבל אני אומר שכבר לקחו את הדוח הזה, כי הרי 500 מיליוני השקלים זה לשנה כביכול.

גיורא שחם: אם אני מפחית ב-2% או ב-3% את תעריף המים, אני למעשה חוסך כביכול את 500 מיליוני השקלים.

איציק שמולי: אם יש לך עדיין אפשרות בזכות הדוח הזה לחסוך עוד 500 מיליוני שקלים, חובתך לעשות את זה כפקיד ציבור.

גיורא שחם: אלה 500 מיליוני השקלים של ישראל עינב, שאתה מצטט אותו.

דוד ביטן: זה לא פותר את הבעיה.

דוד ביטן: מה שהוא אומר זה נכון.

דוד ביטן: נניח שהוא הפחית את מחיר המים, אבל עדיין הפירוק והצמצום יחסכו חצי מיליארד שקלים, אז צריך לחסוך אותם.

דוד ביטן: מה זה מעניין אם כן הופנם או לא הופנם?

דוד ביטן: זה בכלל לא מעניין.

גיורא שחם: אני אסביר לך.

גיורא שחם: מפני שהנורמות - - -

דוד ביטן: זה כאילו האוצר ספג את זה.

קריאות: לא.

קריאות: לא.

קריאות: לא.

דוד ביטן: אז מה הפנימו פה?

דוד ביטן: לא הבנתי.

גיורא שחם: אני אסביר.

גיורא שחם: הנורמות אמרו שנתייחס היום לניהול תאגידי מים וביוב כאילו הם 14 תאגידים או 15 תאגידים או 13 תאגידים, ולכן צמצמו את הנורמות של התקורות של ההנהלה שלהם, כדי להביא את החיסכון הזה של 500 מיליוני שקלים.

גיורא שחם: בגלל שצמצמו את הנורמות זה גרם להפחתה של 2% בתעריף המים.

דוד ביטן: מה שאתם אומרים שהנורמות חסכו אצל התאגידים כסף והיום זה כבר נחסך?

גיורא שחם: נכון.

איתי חוטר: זה אומר שצמצום בפועל לא יביא לעוד הפחתה.

איציק שמולי: זה פשוט לא ייאמן.

דוד ביטן: אנחנו לא נסיים בזה.

דוד ביטן: אל תדאג.

דוד ביטן: מה לגבי הנושא של תעריף המים, שעלה ב-102% ועכשיו אמרתם שהוא ירד - - -

גיורא שחם: תיכף גלעד פרננדס יענה על זה.

גיורא שחם: אני רק רוצה להשלים את העניין הזה.

גיורא שחם: ראיתי בתוכנית הטלוויזיה שכאילו היה שם איזה סקופ, שנחשף איזה דוח סודי של רשות המים בעניין הזה - - -

דוד ביטן: לא ידעתי שיש דוח כזה.

גיורא שחם: אני גם לא ידעתי.

גלעד פרננדס: זה דוח מ-2013.

דוד ביטן: לא אמרתם לנו שיש דוח כזה.

איציק שמולי: נכון זה דוח מ-2013.

דוד ביטן: לא באתם לוועדה ואמרתם שיש לכם דוח.

דוד ביטן: זה לא נושא שצריך להגיד לנו?

אפי דביר: רובו יושם.

אפי דביר: הכסף הזה הוחזר לצרכן.

איציק שמולי: שום דבר לא יושם, כי ההמלצה העיקרית בדוח הזה אומרת שמַעֲבָר לתאגוד של 13 או 15 תאגידים יחסוך לצרכן 500 מיליוני שקלים.

אפי דביר: מועצת רשות המים אמרה שהיא לא תחכה שהם יצטמצמו, היא כבר "תשחת" אותם בתעריף כדי לגרום להם להצטמצם.

איציק שמולי: שמע, אני לא יודע איך להגיד לך את זה, אבל אם רשות ממשלתית או כל ארגון מתהפך כמו סטייק, בתוך שלוש שנים הופך את העמדה שלו ב-180 מעלות, גם העמדה המקצועית שאתם מביעים פה היום, גורמת לי לפקפק, כי אני לא יודע מה תגידו בעוד שנתיים, בעוד שלוש שנים.

אפי דביר: זו אותה עמדה מאז.

איציק שמולי: זאת לא העמדה, כי לפני שלוש או ארבע שנים הארגון שאתה מייצג, כמדומני גם קודמך בתפקיד, נקט בעמדה הפוכה ב-180 מעלות מהעמדה שלך.

שניר ניב: מישהו פה מתנגד לצמצום תאגידים?

שניר ניב: כל הממשלה בעד צמצום.

שניר ניב: השלטון המקומי לא יעביר את זה.

שניר ניב: זה המצב.

איציק שמולי: בסופו של דבר הניסיון שלכם להתבטל כאן הוא מביך.

איציק שמולי: הוא מביך.

אפי דביר: אנחנו מגנים על אותה עמדה כל הזמן ברצף.

דוד ביטן: אני אגיד לך מה הוא טען, וזה דבר שצריך לבדוק.

דוד ביטן: עשינו שינויים ארגוניים מסוימים בהתנהלות התאגידים, זה חסך את חצי מיליארד השקלים - - -

אפי דביר: לא את כולו.

דוד ביטן: לא את כולו, 300 מיליוני שקלים.

דוד ביטן: בסדר, מה זה משנה.

דוד ביטן: זה חסך את הכסף, כך שהיום, אם נצמצם בפועל את התאגידים ל-11, זה לא יחסוך כלום.

אפי דביר: יהיה צמצום, אבל הוא נמוך יותר.

איציק שמולי: אני אגיד לך מה אני חושב, אדוני היושב-ראש.

איציק שמולי: אם הדוח הזה - - -

קריאות: - - -

דוד ביטן: זה לא אני, זה אתם אומרים.

איציק שמולי: אם הדוח הזה לא היה פתאום עולה פה בדיון, גם הטענה המגוחכת הזאת לא הייתה עולה.

איציק שמולי: עובדה שעד היום אף אחד לא בא אליך ביוזמתו לוועדה והסביר לך שהוא חסך 500 מיליוני שקלים.

יהודה סיסו: חבר הכנסת שמולי, אני אמרתי את זה בוועדה.

שניר ניב: אמרנו את זה.

שניר ניב: גם אני אמרתי את זה בוועדה.

שניר ניב: אמרנו את זה בדיון הראשון, כשדיברנו על היתרונות של התאגידים, שהופנמו רוב היתרונות של תאגוד אזורי - - -

דוד ביטן: אמרתם את זה?

דוד ביטן: אני לא זוכר את זה.

דוד ביטן: היית בישיבה הראשונה?

יעקב אשר: אני לא זוכר.

דוד ביטן: זה לא דבר שיכולתי לא לשמוע.

יעקב אשר: דוח כזה אני לא זוכר.

גלעד פרננדס: הדוח של מרכז הכנסת - - -

איציק שמולי: אגב, אדוני היושב-ראש, גם ראש רשות המים, קודמו של גיורא בתפקיד, הטיל על רמי בלניקוב, לעשות את אותה עבודה, והוא נקט באותה עמדה מקצועית שאותה אימץ גם ראש רשות המים.

דוד ביטן: אני לא רואה מצב, לא שאני מומחה גדול בכלכלה - - -

איציק שמולי: גם אני לא, אבל הם ראו את האור, לא אני.

דוד ביטן: אני לא רואה מצב שהצמצום הזה יחסוך חצי מיליארד שקלים.

דוד ביטן: מקסימום הוא יחסוך 30-20 מיליון שקל.

איציק שמולי: אם הוא יחסוך 300 מיליון שקלים?

דוד ביטן: בדוח הזה – אמרתי לו שיביא לי את זה – לא כתוב איך זה יורד.

דוד ביטן: כתוב מסקנות באופן כללי.

דוד ביטן: יש פה ניירות עבודה?

גלעד פרננדס: כן.

גלעד פרננדס: לאט לאט.

דוד ביטן: אם יש ניירות, צריך לראות אותם - - -

גלעד פרננדס: כבוד היושב-ראש, בואו נעשה סדר בנתונים ובמספרים שזורקים פה באוויר.

דוד ביטן: תעשה.

גלעד פרננדס: דבר ראשון, הדוח של מרכז הכנסת, היה דוח קודם שלו, שאמר - - -

דוד ביטן: של מי?

גלעד פרננדס: הדוח של מרכז הכנסת.

דוד ביטן: של מרכז המחקר?

גלעד פרננדס: כן.

גלעד פרננדס: כן.

דוד ביטן: זה משהו אחר, זה לא מה שדובר.

גלעד פרננדס: הדוח הראשון של מרכז הכנסת אמר שמ-2005 עד 2013 תעריפי המים עלו ב-46%.

גלעד פרננדס: זה הדוח הראשון.

גלעד פרננדס: כנראה שזה לא הספיק בשביל להביא איזה כותרת יפה של פי שניים, הם המשיכו ללכת אחורה, עד שהגיעו - - -

איציק שמולי: אל תטיל דופי במחלקת המחקר של הכנסת.

איציק שמולי: בבקשה ממך.

גלעד פרננדס: אני עומד מאחורי הדברים שאני אומר.

איציק שמולי: כאילו הם כותבים את מה שאנחנו מבקשים מהם?

איציק שמולי: אתה לא מתבייש?

גלעד פרננדס: לא אמרתי.

דוד ביטן: אין להם אינטרס.

גלעד פרננדס: לא אמרתי שיש אינטרס.

דוד ביטן: מה שיכול להיות שהם הוציאו דוח, ואז מי שביקש מהם את הדוח, אמר להם: תראו לי גם מה היה מ-2000.

גלעד פרננדס: ב-2000, אין בעיה.

דוד ביטן: מה זה קשור - - -

גלעד פרננדס: הם המשיכו לחזור אחורה בזמן - - -

דוד ביטן: הם עשו מה שמבקשים, זה לא שהם מחפשים את זה בכוונה.

גלעד פרננדס: לא.

גלעד פרננדס: הם לא חיפשו בכוונה.

גלעד פרננדס: הם חזרו אחורה עד 2000, ואמרו מ-2000 עד 2014, שזה שיא תעריפי המים, תעריפי המים עלו ב-100% נומינלית, שזה 70% ריאלית.

גלעד פרננדס: מה שציטט חבר הכנסת שמולי, אני אמשיך לצטט: "יש לציין כי עליית מחירי המים בתקופה הזאת אינה קשורה לתאגידים".

איציק שמולי: ציינתי את זה.

גלעד פרננדס: מ-2000 עד - - -

איציק שמולי: ציינתי את זה, ידידי, ותמשיך את המשפט.

גלעד פרננדס: זה לא קשור לתאגידים.

יעקב אשר: הוא אמר את זה.

איציק שמולי: ציינתי את זה ואני אומר את זה פה בכל דיון מחדש.

שניר ניב: למה אתם לא נותנים לו לדבר?

איציק שמולי: אני בניגוד אליכם לא מעוות את העובדות שלא נוחות לי.

גלעד פרננדס: זה נובע מהפסקת סבסוד המדינה, שהייתה מסבסדת תעריפי מים עד 2008.

גלעד פרננדס: היא הפסיקה לסבסד.

גלעד פרננדס: ההתפלה, מקצת שהייתה ב-2005, היום זה 1.5 מיליארדי שקלים תשלום ישיר למתפילים.

גלעד פרננדס: אלה דברים שעלו, זה לא קשור לתאגידים.

גלעד פרננדס: יש תאגיד, יש עירייה, התפלה צריכה להיות.

דוד ביטן: אתה אומר שהמחיר עלה בגלל ההתפלה?

גלעד פרננדס: ברור.

גלעד פרננדס: אין שאלה - -

דוד ביטן: היה ביטול סבסוד המים.

גלעד פרננדס: - - דבר ראשון זה 1.5 מיליארדי שקלים על ההתפלה.

גלעד פרננדס: סבסוד מים זה 400-300 מיליוני שקלים בשנה שירדו.

גלעד פרננדס: זה הון תועפות.

דוד ביטן: זו הייתה החלטת ממשלה.

גלעד פרננדס: יפה.

גלעד פרננדס: עכשיו הדוח של ישראל עינב היה בסיס לעבודה שהזכיר חבר הכנסת שמולי, של רמי בלניקוב.

גלעד פרננדס: דוח התאגידים של רמי בלניקוב מ-2014, אחרי הדוח של ישראל עינב, לקח את זה ופירט בדיוק איך חוסכים את אותו סכום גדול.

דוד ביטן: נו, איך עושים?

גלעד פרננדס: קודם כול, פחת מים ופחת גבייה, שהתאגידים ירשו מהעיריות.

גלעד פרננדס: פחת מאוד גבוה נחתך בחדות - - -

דוד ביטן: בתוך הדוח היה נושא הפחת?

גלעד פרננדס: כן.

גלעד פרננדס: פחת מים.

גלעד פרננדס: באנו ואמרנו שזה שעדיין תאגידים לא קמים כמו שהיינו רוצים, כ-13 או 15 תאגידים - - -

דוד ביטן: זה לא קשור.

דוד ביטן: אם היה פחת והם ביטלו אותו, כמה זה מוריד מחצי מיליארד השקלים?

גלעד פרננדס: לפחות 150-100 מיליון שקלים.

דוד ביטן: הלאה, תמשיך.

גלעד פרננדס: עוד דבר שבאנו ועשינו, אמרנו שלמרות שעדיין לא הוקמו 14 או 15 תאגידים מרחביים - -

שניר ניב: זה יותר.

שניר ניב: 200 מיליון שקלים.

גלעד פרננדס: - - אנחנו לוקחים ומחילים על התאגידים הקיימים - - -

דוד ביטן: עכשיו תעזוב את זה.

דוד ביטן: חצי מיליארד – הבנו.

דוד ביטן: 100 מיליון זה הפחת.

שניר ניב: 200 מיליון שקלים.

גלעד פרננדס: 150 מיליון שקלים זה הפחת.

דוד ביטן: תחליטו.

איציק שמולי: מה זה?

איציק שמולי: כסף של מונופול?

איציק שמולי: אתה עושה צחוק?

איציק שמולי: 50 מיליון, 100 מיליון.

איציק שמולי: תביא את המסמך לפה.

איציק שמולי: על מי אתה עובד?

איציק שמולי: עד היום הסתרתם את הדבר הזה.

קריאה: הוא באתר.

איציק שמולי: אמרת לעינב מה אתה חושב על הדוח שלו בזמן אמת?

איציק שמולי: לא פצית פה.

איציק שמולי: שתקתם כמו דגים.

איציק שמולי: פתאום הדוח הזה לא טוב?

איציק שמולי: די.

איציק שמולי: די כבר.

דוד ביטן: זכותו לכעוס.

גלעד פרננדס: מה הוא כועס?

גלעד פרננדס: על נתונים אי-אפשר לכעוס.

דוד ביטן: בדרך כלל הוא מדבר בלי כעס.

איציק שמולי: אני לא סובל שמשקרים ומעוותים את המציאות.

גלעד פרננדס: אז תתבע אותי.

גלעד פרננדס: אם אני משקר, תתבע אותי.

גלעד פרננדס: אני מזמין כל מי שרוצה, לתבוע אותי - - -

איציק שמולי: הציבור יתבע אותך.

גלעד פרננדס: אני אשמח אם יתבעו אותי.

דוד ביטן: חצי מיליארד, אתה אומר – 150 מיליון שקל - - -

גלעד פרננדס: זה פחת מים, פחת גבייה.

דוד ביטן: גם אם עכשיו אני אסגור, זה לא יעזור.

גלעד פרננדס: כבר עשינו.

דוד ביטן: עשיתם.

דוד ביטן: הלאה.

שניר ניב: זה היתרון של התאגיד.

שניר ניב: אם עכשיו תבטל את התאגידים - - -

דוד ביטן: אני רוצה לראות מה זה החצי מיליארד.

גלעד פרננדס: עוד סדר גודל של 150 מיליון שקל זה נורמות של פחת של תפעול.

גלעד פרננדס: אתה אומר: נכון, יש היום 56 תאגידים, והשלטון המקומי או לא חשוב מי לא מאחדים אותם מכל מיני סיבות, זה לא אומר שהצרכן צריך לשלם את העלות הזאת של 56 במקום 14.

גלעד פרננדס: כבר באנו ואמרנו שנכיר בנורמות של התקורה, ההנהלה והוצאות הנהלה - - -

דוד ביטן: מה שאתה אומר עכשיו שאם אני מצמצם את התאגידים, אני חוסך לכם 50 מיליון.

גלעד פרננדס: א', זה נכון.

גלעד פרננדס: מה הבעיה שלנו?

קריאות: - - -

גלעד פרננדס: קודם כול, יש יתרון לגודל - - -

דוד ביטן: אתה מצמצם.

דוד ביטן: בואו נשים את הדברים פעם אחת.

גלעד פרננדס: נניח שאיחדנו שני תאגידים - - -

דוד ביטן: אתה לוקח היום 56, מצמצם ל-11 תאגידים.

דוד ביטן: פיטרת 40 - - -

גלעד פרננדס: עזוב מה פיטרנו.

גלעד פרננדס: חסכנו 2 מיליון שקל בכל תאגיד בעלות תקורה: מנכ"ל, סמנכ"ל - - -

דוד ביטן: רגע.

דוד ביטן: פיטרת 40, במקומם אתה צריך לשים מנהל סניף בכל מקום, זה גם עולה.

שניר ניב: הוא משווה לתאגוד אזורי, לא לביטול התאגידים.

קריאות: - - -

דוד ביטן: חבר'ה, 150 האלה, אני מבקש – כמו שאמרתי להם "תביאו נייר", תביאו גם אתם נייר.

גיורא שחם: אנחנו נביא.

דוד ביטן: אם אני מצמצם, לדעתי אין פה מצב של 150 מיליון.

דוד ביטן: אני לא יודע איך הגעתם לזה.

דוד ביטן: אין דבר כזה.

דוד ביטן: אתה רוצה להגיד לי שקבלן שעושה עבודות בבאר יעקב, שהיא הצטרפה לנס ציונה, זה עוד קרוב, אבל ניקח את שוהם עם מודיעין – הקבלן הזה לא יצטרך מקום לבוא אליו?

דוד ביטן: הוא לא יצטרך מחסן?

גלעד פרננדס: הוא יצטרך, אבל ההנחה היא - - -

דוד ביטן: מה בדיוק חוסכים פה?

דוד ביטן: את המנכ"ל?

דוד ביטן: במקום מנכ"ל יהיה מנהל באזור.

גלעד פרננדס: המנכ"ל זה אחד הדברים, אבל עוד דברים שיש, שאתה אומר - - -

דוד ביטן: מה עוד?

דוד ביטן: סמנכ"ל?

גלעד פרננדס: אני לא מדבר על אנשים.

גלעד פרננדס: כשיוצא מכרז של תאגיד - - -

דוד ביטן: אם זה חוסך 150 מיליון שקלים, אנחנו צריכים לדעת.

דוד ביטן: הביטול חוסך?

גלעד פרננדס: מה זה "ביטול"?

גלעד פרננדס: להחזיר לעיריות?

דוד ביטן: כן.

גלעד פרננדס: להחזיר לעיריות מעלה את התעריף, מעלה את תעריף הפחת - - -

דוד ביטן: לגבי ה-150 אני רוצה הסבר.

דוד ביטן: תעשה נייר עבודה חדש.

דוד ביטן: תבדוק את הניירות הישנים, תראה מה קורה היום.

דוד ביטן: אחרי ההתייעלות שאמרת שהייתה – תביא נייר על זה.

איתי חוטר: אדוני היושב-ראש, מה חוסך את ה-150 מיליון שקל, הרכש?

דוד ביטן: לא יודע.

איתי חוטר: הרכש?

איתי חוטר: נעשה איגום של רכש.

איתי חוטר: אין בעיה, דרך המשכ"ל, החברה למשק וכלכלה.

גלעד פרננדס: המשכ"ל לא תמיד הכי יעילים ואנחנו רוצים להגיד עוד דבר שחשוב להגיד.

גלעד פרננדס: זה שעשינו את הנורמות האלה, זה לא אומר שהתאגידים עומדים בהן.

גלעד פרננדס: הם לא יכולים לאורך זמן להחזיק נורמה, כשהם עדיין לא איחדו בפועל, לכן כשיהיה איחוד בפועל, גם הכסף הזה ייחסך.

גלעד פרננדס: היום איך הם עושים את הנס הזה?

גלעד פרננדס: הם לוקחים ממקומות אחרים או שהם מורידים קצת בשירות, או כל אחד איך שהוא עובד.

דוד ביטן: אני לא רואה איפה ה-150 מיליון שקלים.

דוד ביטן: תראה לי אותם.

גלעד פרננדס: אני אראה לך.

גלעד פרננדס: רציתי להגיד עוד דבר אחד בנושא התעריף.

דרור אהרוני: יש עוד עבודות, כבוד היושב-ראש.

איתי חוטר: כשנראה נייר, נוכל להגיב עליו.

דוד ביטן: תשיבו על הנייר הזה.

דוד ביטן: אל תגידו שלא אמרנו לכם.

איתי חוטר: נשמח.

גלעד פרננדס: אני רוצה להגיד עוד דבר אחד בנושא התעריף - - -

דוד ביטן: אני לא רואה מצב של חיסכון.

גלעד פרננדס: כשרוצים לעשות השוואה מהתקופה שקמו התאגידים - - -

דוד ביטן: רגע, לא סיימתי איתך.

גלעד פרננדס: בסדר, רק שנייה.

גלעד פרננדס: רק שני משפטים.

דוד ביטן: לא, לא.

דוד ביטן: חכה רגע.

דוד ביטן: אמרת ש-150 זה פחת גבייה.

גלעד פרננדס: נכון.

דוד ביטן: מה זה פחת גבייה?

גלעד פרננדס: פחת גבייה זה אומר כמה חשבונות הוצאתי לצרכנים שלי, כמה יצאתי לגבות מהם.

גלעד פרננדס: ההפרש הזה נקרא "פחת גבייה".

דוד ביטן: שלא משלמים?

שניר ניב: לקבל כסף מהצרכן.

דוד ביטן: שיפרת את הגבייה, אתה אומר.

גלעד פרננדס: נכון.

דוד ביטן: העיריות גובות לכם בדרך כלל.

גלעד פרננדס: א', לא בדרך כלל - - -

אפי דביר: לא, לא.

דוד ביטן: מה "לא"?

דוד ביטן: ברוב המקומות העירייה גובה - - -

אפי דביר: רק בשני מקומות העירייה גובה.

גלעד פרננדס: בדרך כלל דווקא לא.

דוד ביטן: זה בסדר, זה פחת גבייה ופחת מים.

דוד ביטן: את זה עשיתם.

דוד ביטן: נשארו עוד 200 מיליון שקלים.

דוד ביטן: איפה 200 מיליון השקלים לחצי מיליארד?

גלעד פרננדס: איחוד תשתיות ואיחוד מכרזים וכל הדברים האלה - - -

דוד ביטן: זה אתם יכולים לעשות עכשיו.

גלעד פרננדס: איך אפשר לעשות את זה עכשיו?

דוד ביטן: מה זה "איחוד תשתיות"?

גלעד פרננדס: אם עכשיו בא תאגיד ואומר: אני מוציא מכרז, במקום שיתחזקו לי 100 ק"מ של צנרת – 500 ק"מ צנרת.

גלעד פרננדס: המחיר של הקבלנים שמציעים יהיה אותו מחיר?

דוד ביטן: זה אתם יכולים להוציא - - -

יהודה סיסו: עושים את זה כבר היום בפועל בין תאגידים.

דוד ביטן: אתה יכול לעשות אחד משותף.

דוד ביטן: מה אתה צריך לעשות לחוד?

יהודה סיסו: עושים את זה כבר היום.

גלעד פרננדס: בא תאגיד ואומר לך: אני לא מרוצה מהקבלן הזה, והוא כן מרוצה, אני היום רוצה לעבוד עם X והוא רוצה לעבוד עם Y.

דוד ביטן: לא תמיד הגודל מוריד את המחיר.

דוד ביטן: נתחיל מזה.

דוד ביטן: לא תמיד, במיוחד לא בעבודות כאלה.

שניר ניב: בעולם הביוב, כשיש לך מט"ש, כמו למשל בשפד"ן, שהוא משרת 23 רשויות, האיגודן, פה אתה יכול לחסוך למשל.

דוד ביטן: היום אתה כבר חוסך את זה או לא?

שניר ניב: היום יש לך הרבה תאגידים שונים, אז כל אחד מתכנן לעצמו את המט"ש ולא נהנים מיתרון הגודל של עולם הביוב והתשתיות שם.

דוד ביטן: זה לא חוסך 150 מיליון שקלים.

דוד ביטן: אין מצב.

לאה פדידה: בטח זה לא מנהל מחלקה – מנכ"ל משרד.

דוד ביטן: לא משנה.

דוד ביטן: המנכ"ל מקבל 40,000, אבל עדיין יהיה לו מנהל.

קריאות: - - -

גיורא שחם: מנהל אגף בעירייה זה - - -

שניר ניב: השכר בתאגידים נמוך יותר מהשכר ברשויות.

גלעד פרננדס: כבוד היושב-ראש, דבר אחרון שאני רוצה להגיד בהקשר הזה, שיהיה גם איזה סקופ לוועדה.

גלעד פרננדס: מי הם בוחנים?

גלעד פרננדס: מה קרה לתעריף המים מרגע שנכנסו תאגידים?

גלעד פרננדס: לא ניקח את 2010, כי נחמיר עם עצמנו, ניקח את 2009, כי תמיד אומרים לנו: הורדתם 30%, אבל העליתם ב-200%.

גלעד פרננדס: מ-2009 ועד היום תעריף המים ירד ריאלית.

גלעד פרננדס: לא רק אנחנו אומרים.

גלעד פרננדס: יש גם מדד של הלמ"ס, יש מדד שירותי מים וביוב - - -

איציק שמולי: ספר את הבדיחה הזאת לציבור.

איציק שמולי: נראה מי יקנה את הבלוף הזה.

גלעד פרננדס: אני מוכן שכל אחד מהציבור יראה לי את חשבון המים שלו מ-2009 ועד היום.

איציק שמולי: מחלקת המחקר משקרת והוא אומר אמת?

גלעד פרננדס: כל מי שרוצה, מוזמן להעביר לנו חשבון מים וביוב מ-2009 ועד היום.

שניר ניב: נשב ביחד עם הממ"מ.

איציק שמולי: מחלקת המחקר משקרת ואתם אומרים אמת.

שניר ניב: לא.

שניר ניב: אולי הם לא מעודכנים.

שניר ניב: נשב ביחד עם הממ"מ ונוציא מסמך משותף.

דוד ביטן: נעשה דבר אחר.

דוד ביטן: בישיבה הבאה נביא את מח' המחקר, הם יגנו על הדוח שלהם.

שניר ניב: אני רוצה לראות שהממ"מ אומרים משהו בניגוד לגרף הזה.

שניר ניב: אנחנו נשמח.

גיורא שחם: זה שקר?

איציק שמולי: אני מבקש ממך שתבדוק את הנתונים מהזמן שמחלקת המחקר בודקת, לא מאיפה שנוח לך.

שניר ניב: נבדוק מאיפה שאתם רוצים.

איציק שמולי: תפסיקו לעשות מניפולציה בנתונים כל הזמן.

קריאה: אתה עושה מניפולציה.

דוד ביטן: מחיר המים עלה – אין ויכוח.

דוד ביטן: הם מסבירים למה הוא עלה.

שניר ניב: לא נכון.

שניר ניב: הוא ירד.

דוד ביטן: בארבע השנים האחרונות הוא ירד ב-30%, נכון?

איציק שמולי: זו חוכמה קטנה להעלות אותו ב-100% ולהוריד אותו - - -

גיל ליבנה: זה מה שהיה.

גלעד פרננדס: זה לא מה שהיה.

דוד ביטן: זה כשהעיריות החזיקו.

גיל ליבנה: לא כשהעיריות החזיקו.

גיל ליבנה: הם קבעו את התעריף.

דוד ביטן: רוב התאגידים מ-2010.

גיל ליבנה: הם ויתרו.

גיל ליבנה: הם חייבו לקחת.

גיל ליבנה: שכחת?

דוד ביטן: לא שכחתי - -

גלעד פרננדס: אני מזמין כל מי שרוצה לראות את הנתונים, עם מי שהוא רוצה, עם איזה חוקר שהוא רוצה, עם זה מאמר שהוא רוצה.

דוד ביטן: - - העיריות התנהלו - - -

גיל ליבנה: מה פתאום.

דוד ביטן: הם גם לא אשמים.

דוד ביטן: הייתה פה התפלה.

שניר ניב: למרות שמשק המים עבר להתפלה ולמרות שהפסקנו לסבסד מכספי משלמי המסים, תעריף המים ירד, הרבה מאוד בזכות תאגידי המים.

שניר ניב: הירידה מ-30% פחת מים ל-10%.

דוד ביטן: כשדיברתם איתנו על הדברים האלה, דיברתם במונחים של הנחה במחיר המים.

דוד ביטן: זה לא פותר לי את הבעיה.

דוד ביטן: אני רוצה לדעת כמה חיסכון בכסף יש אם אני מאחד, אם אני מבטל וכו'.

דוד ביטן: תשבו ותעשו עבודה.

דוד ביטן: לדעתי הנושא של המכרזים המשותפים זה לא קשור בכלל לצמצום, אתם יכולים לעשות את זה בכל מקרה.

דוד ביטן: אתם לא צריכים לחכות עם זה.

דוד ביטן: עם כל הכבוד לראשי ערים ולמנכ"לי תאגידים, אתם הרגולטור.

שניר ניב: מעולה.

גיורא שחם: בסדר.

גיורא שחם: נכין עבודה.

דוד ביטן: אם אתם הרגולטור, אתם יכולים לעשות את זה בכל מקרה.

דוד ביטן: את זה אפשר לעשות.

דוד ביטן: מה הקשר להצעת החוק שלו?

דוד ביטן: תעשו את זה.

דוד ביטן: הם יגישו נייר שיתייחס לנייר שלכם.

דוד ביטן: ביקשתי את הנייר הזה בישיבה הראשונה ולא קיבלנו.

דוד ביטן: לאה, קיבלנו ניירות?

לאה ורון: קיבלנו.

דוד ביטן: ניירות כלליים, אבל עכשיו נראה פרטניים.

דוד ביטן: ביחס לוויכוח עם מרכז המחקר וכו', נביא בישיבה הבאה את מרכז המחקר, הם אנשי מקצוע, הם יגנו על שלהם ואלה יגנו על שלהם, ונראה מה יהיה.

גיורא שחם: שאלת עוד שתי שאלות.

גיורא שחם: שאלת מה יקרה אם יצרפו את תאגידי המים, מה המשמעות של זה.

דוד ביטן: תביאו נייר.

דוד ביטן: עזוב.

דוד ביטן: גם האוצר צריך להתייחס.

לאה פדידה: בקיצור, נצא לפגרה עד - - -

דוד ביטן: כמה ימים אתם צריכים כדי להביא לנו את כל זה?

גיורא שחם: שבועיים.

דוד ביטן: אם אתם רוצים שנעשה משהו במושב הזה, צמצמו את המועדים.

איתי חוטר: אנחנו צריכים להגיב לנייר שלהם, אז אנחנו צריכים שוטף פלוס עשרה ימים.

דוד ביטן: אתם תכינו נייר והם יגיבו.

איתי חוטר: אנחנו רוצים את הנייר שלהם להגיב.

דוד ביטן: לגבי ביטול התאגידים הם יגיבו, אבל אתם יכולים לתת לנו נייר מה קורה לדעתכם.

דוד ביטן: אתה צריך לחכות להם?

דוד ביטן: אתה תסביר לי איך 256 מנהלים - - -

איתי חוטר: אין לך 256.

איתי חוטר: יש לך 60 מועצות אזוריות הם לא במשחק, יש לך - - -

דוד ביטן: למה?

דוד ביטן: הם לא צריכים לנהל?

איתי חוטר: לא.

איתי חוטר: הם לא תחת חוק תאגידי מים וביוב.

דוד ביטן: לפני שהקמנו את התאגידים, היה להם מנהל?

איתי חוטר: לא.

איתי חוטר: הם מחוץ למשחק.

איתי חוטר: מועצות אזוריות הן מחוץ למשחק.

גיורא שחם: עכשיו פועלים כדי לתאגד אותן.

דוד ביטן: כשלא היו תאגידים, מישהו ניהל את משק המים?

איתי חוטר: יש להם 1,200 אגודות מים.

גיורא שחם: זה הפרצוף של המרחב הכפרי.

דוד ביטן: אז זה לא 256, זה 200.

דוד ביטן: 200 זה מעט?

איתי חוטר: תוריד עוד 30 ביו"ש, שלא תחת החוק.

איתי חוטר: כבר זה 170.

דוד ביטן: מה זה לא "תחת החוק"?

איתי חוטר: הם לא כפופים לחוק.

דוד ביטן: בסדר, יש עיריות שאין להן.

איתי חוטר: זה אומר שפירוק התאגידים - - -

דוד ביטן: אתה לא הולך נכון.

דוד ביטן: אתה עושה לי מניפולציה.

איתי חוטר: אני לא עושה לך שום מניפולציה, אדוני.

דוד ביטן: אני רוצה נייר לא מה קורה בפועל, מי יש לו, מי אין לו, זה לא מעניין אותי.

איתי חוטר: אתה רוצה מהמצב הקיים לפירוק.

דוד ביטן: לא רק מהמצב הקיים.

איתי חוטר: אז מאיזה מצב?

דוד ביטן: צמצום התאגידים, ביטול כל התאגידים, מה זה נותן לי מבחינה כספית?

דרור אהרוני: מצוין.

דרור אהרוני: אין בעיה.

דוד ביטן: אני אסביר לך למה.

דוד ביטן: יש הבדל ממה שאתה אומר.

דוד ביטן: אתה עושה לי תרגיל.

דוד ביטן: אני לא מוכן שתעשו לי תרגיל.

דרור אהרוני: זה המצב.

דרור אהרוני: אף אחד לא עושה תרגיל.

דרור אהרוני: 30 לא מאוגדים.

דוד ביטן: אז מה?

דוד ביטן: יש שם הוצאות.

דוד ביטן: מה לא מאוגדים?

דוד ביטן: מה אנחנו רוצים?

דוד ביטן: אנחנו רוצים לאחד, לאחד ל-56.

דוד ביטן: אתם אומרים לי: לא.

דוד ביטן: לבטל.

איתי חוטר: מה הבנצ'מרק להשוואה למצב הקיים?

דוד ביטן: אל תעשה תרגילים.

דוד ביטן: אתה גם תשווה וגם תגיד כמה זה עולה בכל ה-250.

דוד ביטן: פעם אחת נראה מה אתה כותב.

דוד ביטן: תוציא נייר.

דוד ביטן: אתם באים לפה ומדברים, אבל ניירות אתם לא מוציאים.

גלעד פרננדס: 56 תאגידים משרתים היום 156 רשויות מקומיות.

גלעד פרננדס: זה בנתונים שלנו.

דוד ביטן: לא משנה.

דוד ביטן: אתה רוצה לאחד.

דוד ביטן: ברגע שאתה מאחד, ההוא מתבטל.

דוד ביטן: זה גם חיסכון.

גלעד פרננדס: נכון.

דוד ביטן: מה עוד?

גיורא שחם: שאלת אם מתכננים להעלות את מחיר המים.

דוד ביטן: נכון.

דוד ביטן: מה אתם מתכננים?

גיורא שחם: התשובה היא לא.

דוד ביטן: אז סתם אתם מביאים את ההיא עם הפרצוף שמתפרק לה?

שניר ניב: לא.

שניר ניב: יש בצורת חמש שנים.

לאה ורון: היא רוצה שנחסוך באמבטיה במים, ובהשקיה - - -

דוד ביטן: אם לא נחסוך, מחיר המים יעלה?

שניר ניב: זה לא קשור למחירים, זה קשור לכמויות.

שניר ניב: אין מים.

שניר ניב: אגב, התאגידים חסכו מים של מתקן התפלה.

שניר ניב: שוכחים את זה.

שניר ניב: מדברים כל הזמן על תעריף.

שניר ניב: אנחנו אחרי חמש שנות בצורת יוצאים בקמפיין כי אין מים במדינה.

שניר ניב: תאגידי המים חסכו כמויות של מים.

דוד ביטן: מה זה אין מים?

דוד ביטן: מתקני ההתפלה לא יכולים לעמוד בלחץ?

דוד ביטן: יש מים בים כמה שאתה רוצה.

שניר ניב: לפני ההתפלה.

שניר ניב: כשמשק המים נוהל ברשויות המקומיות - - -

גיורא שחם: אין מתקנים.

דוד ביטן: לא הקמתם מתקנים.

דוד ביטן: למה לא הקמתם מתקנים?

גיורא שחם: מפני שלא מתכננים מתקנים - - -

דוד ביטן: אמרתם שבצפון יש מספיק.

גיורא שחם: רגע.

גיורא שחם: תן לי לגמור את המשפט.

גיורא שחם: לא מתכננים משק מים לאירוע כזה של רצף של חמש שנות בצורת.

דוד ביטן: קודם כול, זה לא נכון.

דוד ביטן: התפלה זה התפלה.

דוד ביטן: אתם לא יכולים להקים מתקן התפלה בצפון?

דוד ביטן: מה הבעיה?

דוד ביטן: הייתם פונים לשוהם, הוא היה מקים מתקן התפלה בשוהם, יש להם מספיק כסף.

דוד ביטן: ..

שניר ניב: מקימים שני מתקנים.

שניר ניב: היו צריכים להקים עכשיו ארבעה מתקנים אם לא היו התאגידים.

גיורא שחם: 50 שנה לא היה מצב כזה של רצף של חמש שנות בצורת.

דוד ביטן: לא נכון.

דוד ביטן: היה פעם שהיה רצף של חמש שנים, לפני 15 שנה.

דוד ביטן: אני זוכר את זה.

גיורא שחם: לא.

גיורא שחם: לא.

גיורא שחם: לא. לא.

דוד ביטן: היה אז יעקב צמח, אני זוכר.

גיורא שחם: הפעם האחרונה שזה היה זה מ-1956 עד 1961.

גיורא שחם: זו הייתה הפעם האחרונה שהיה רצף של חמש שנות בצורת.

גיורא שחם: זה פעם ב-50 שנה.

גיורא שחם: אתה לא מתכנן בניין שעמיד לרעידות אדמה של 10 בסולם ריכטר.

גיורא שחם: אתה לא מתכנן, כי אחרת הוא יעלה לך.

דוד ביטן: בצפון עכשיו אתם מתכננים.

גיורא שחם: נכון, עכשיו אנחנו מכניסים, בתוך ארבע שנים.

דוד ביטן: כמה שנים זה ייקח?

לאה ורון: כשייגמרו המחלוקות.

גיורא שחם: זה נגמר.

גיורא שחם: החלטתי ואנחנו מקימים על יד שרגא.

גיורא שחם: זה ייקח ארבע-חמש שנים.

גיורא שחם: צמוד למחנה שרגא, בין מסילת הברזל - - -

שניר ניב: בגליל המערבי, ליד נהרייה.

דוד ביטן: איפה המים?

דוד ביטן: תעשו קרוב לים.

דוד ביטן: אתם עושים צחוק?

שניר ניב: זה על הים.

שניר ניב: קילומטר מהים.

גיורא שחם: מילה אחת על מחירי המים.

גיורא שחם: ככל שהאוכלוסייה גדלה, ובעזרת השם היא תמשיך לגדול, זה מקזז, מפני שזה משק סגור.

גיורא שחם: זה דבר פשוט לגמרי.

גיורא שחם: אם אני מחלק את זה למספר התושבים, ככל שמספר התושבים יותר גדול, המחיר ירד, המנה.

דוד ביטן: לא.

דוד ביטן: אתה צריך יותר מים, התפלה וכל הדברים האלה.

גיורא שחם: אני צריך יותר מים, אבל התוספת היא תוספת שולית, יש לי כבר תשתיות.

דוד ביטן: אתה אומר שההתפלה עולה יותר כסף.

דוד ביטן: בקיצור, לא יעלה המחיר?

גיורא שחם: לא.

גיורא שחם: מה יכול לקרות?

דוד ביטן: למה אתה מפחיד אותנו?

גיורא שחם: אני מפחיד כי אני רוצה לחסוך.

שניר ניב: הקמפיין זה לא על המחיר, הקמפיין זה על כמות.

שניר ניב: אין מים.

שניר ניב: לא יורד גשם.

דוד ביטן: הכמות קובעת את המחיר.

גיורא שחם: אם יש לנו התחממות גלובלית ואנחנו רואים שהקמפיין לא אפקטיבי - - -

דוד ביטן: כמה עולה הקמפיין הזה?

גיורא שחם: הרבה כסף.

דוד ביטן: זה ילך למחיר המים.

שניר ניב: זה מכספי משלם המסים.

דוד ביטן: האוצר אף פעם לא נותן מתנות.

דוד ביטן: נותן 100, לוקח 200...

דוד ביטן: הכול בסדר.

גלעד פרננדס: הוא כבר לקח.

גיורא שחם: ההנחה היא שאם יחסכו בין 5% ל-7% בכמויות המים זה חצי מתקן התפלה, זה 50 מיליון קוב, אז כל גרוש שווה.

דוד ביטן: זה חיסכון זמני.

גיורא שחם: זה קמפיין מאוד מוצלח.

שניר ניב: הדיון פה יכול להתפזר לכל הנושאים שקשורים למשק המים, וכל אחד לוקח את זה לעולם שלו.

שניר ניב: בסוף אנחנו צריכים לשאול את עצמנו מה הבעיה שיש היום במשק המים.

שניר ניב: כשאנחנו מסתכלים על העדיפויות מבחינתנו, אחד הדברים החשובים במשק המים זה לוודא שהשירות העירוני לא נפגע, ומאז שהוא עבר מהעיריות לתאגידים המצב השתפר פלאים בחיסכון במים, חיסכון בכסף ובהשקעות.

דוד ביטן: לא בשירות.

דוד ביטן: אם אתה מצמצם ל-11 או ל-15, אתה מרחיק את התאגיד מהעיריות.

דרור אהרוני: לא נכון.

שניר ניב: דקה.

שניר ניב: ישבתי בשקט שעתיים וחצי ולא התייחסתי.

שניר ניב: ביחד עם השלטון המקומי, בהסכמתם, ב-2013 עברה רפורמה של תאגוד אזורי.

שניר ניב: אנחנו תומכים ברפורמה הזאת, אנחנו חושבים שהיא יכולה לחסוך.

שניר ניב: רוב החיסכון כבר הועבר לצרכן, אבל התאגידים עכשיו נבחנים על נורמות כאילו הרפורמה הזאת עברה.

שניר ניב: אנחנו בעד זה, אבל הבעיה היא שהשלטון המקומי רואה בכך פתח לכך שעכשיו יתחילו לצמצם גם רשויות מקומיות.

שניר ניב: זה משהו שהוא מחוץ למשק המים - - -

דרור אהרוני: אין שום קשר.

שניר ניב: לא הפרעתי לכם.

שניר ניב: כופים עלינו עכשיו את כל הנושא של צמצום תאגידים והולכים לכיוון ביטול, שהוא לא קשור, הכי חמור שיש והכי גרוע.

שניר ניב: ביטול תאגידים הוא גרוע.

שניר ניב: המצב הקיים עכשיו הוא יותר טוב, ויותר טוב מזה יהיה לצמצם, אבל עדיף להשאיר את המצב הקיים ובטח לא לבטל את התאגידים שחסכו המון מים, שהתחילו להשקיע מתחת לקרקע, כשההשקעות שולשו.

שניר ניב: למרות שהתחלנו לעבור להתפלה ושהתעריף לא מסובסד על-ידי משלם המסים, תעריף המים ירד בארבע השנים האחרונות ב-30% ולא צפוי לעלות.

שניר ניב: אנחנו בטח לא צריכים לבטל את תאגידי המים.

דוד ביטן: לרדת הוא לא יכול?

גלעד פרננדס: אין לאן.

שניר ניב: אנחנו מהנמוכים בעולם.

שניר ניב: תעריף המים בישראל מהנמוכים בעולם.

שניר ניב: 110 שקלים בחודש למשק בית מהנמוכים בעולם.

גלעד פרננדס: לארבע נפשות.

איתי חוטר: למה לצמצם בפועל?

איתי חוטר: מה זה נותן?

דוד ביטן: את מחיר המים.

שניר ניב: לצמצם במים יש עוד יתרונות.

איתי חוטר: הוא אומר שאי-אפשר לרדת.

דוד ביטן: למה לא?

איתי חוטר: הרגע הוא אמר.

דוד ביטן: הוא אמר שלא צריך כי הוא נמוך.

שניר ניב: האמת היא שעם הבחירות המקומיות לא סביר שנצליח לצמצם בתקופה הקרובה, ולכן הפתרון הכי נכון זה לשפר את השירות בנקודות החשובות, שזה הקר"מ, קריאה מרחוק לתעריף נזילה, מבצע חובות עבר, ולנסות לאט לאט להמשיך את המגמה החיובית.

שניר ניב: זה לא זמן למהפכות, לא במצב של הבצורת הזאת, בטח לא לפני בחירות.

שניר ניב: אנחנו צריכים לטפל בשירות ולהתקדם.

דוד ביטן: סיימת?

שניר ניב: כן.

שניר ניב: עוד מישהו מהממשלה רוצה לדבר?

שניר ניב: בבקשה.

יהודה סיסו: אני לא מטעם הממשלה, אני מנכ"ל תאגיד המים מעיינות העמקים ויו"ר פורום מנכ"לים.

דוד ביטן: אתה יושב איתם ועונה לכולם, הייתי בטוח שאתה מהממשלה.

יהודה סיסו: אני לא מהממשלה, אני מתאגידי המים.

יהודה סיסו: אני רוצה לתת תשובה לחברת הכנסת, שכבר לא נמצאת כאן, ובמקרה אני מנכ"ל של התאגיד שלה.

יהודה סיסו: דבר ראשון, שתשאל את ראש העיר שלה מה דעתו.

דוד ביטן: היא לא חייבת להיות בדעה - - -

יהודה סיסו: בסדר גמור.

יהודה סיסו: דבר שני, לבוא ולהגיד שתאגידי המים פגעו בשירות, שתבוא לבדוק את השירות שמקבלים התושבים שלה ואת שיעור הפחת ביוקנעם, שעומד על 1.4% בשנת 2017.

יהודה סיסו: 1.4%.

יהודה סיסו: זה המספר שהגיעו אליו, וזה לא היה בתקופת העיריות.

יהודה סיסו: לעניין איחוד תאגידים - - -

דוד ביטן: מה העיריות אומרות?

דוד ביטן: עשית עבודה טובה, עכשיו תביא לי, עכשיו אני אעשה עבודה טובה ואז אנחנו נקים תאגידים.

יהודה סיסו: אגב, זו לא עמדה של כולם.

דוד ביטן: זה מה שהם אומרים: כל הכבוד, עשיתם עבודה מצוינת.

דוד ביטן: זה משחק לטובתם.

דרור אהרוני: אנחנו לא נגיב לעקיצות שמגרות אותנו להגיב.

דוד ביטן: אני לא עוקץ אותך, אני רק אומר באופן כללי.

דרור אהרוני: זה עקיצה, כי יש דברים מסוימים שאני מסכים איתך ואנחנו מסכימים איתך בתפיסה, אבל יש דברים מסוימים שהם פשוט עוול.

דוד ביטן: אתם מבינים - - -

דרור אהרוני: זו לא הנקודה.

דרור אהרוני: אתה מבין לבד שהתושבים מצביעים ברגליים.

דרור אהרוני: בסופו של דבר - - -

דוד ביטן: אני רוצה לשאול אותך שאלה.

דוד ביטן: אתה לא מקבל זכות דיבור עכשיו, רק תחשוב על זה.

דוד ביטן: אתם מבינים עכשיו שמשרד האוצר, משרד האנרגיה והמים וגם משרד הפנים – כולם מתנגדים לביטול תאגידי המים.

דוד ביטן: זה ברור.

דוד ביטן: אנחנו מבינים את זה.

דוד ביטן: לא משנה עכשיו מה הסיבות, אם זה טוב או לא.

דוד ביטן: הם מתנגדים באופן טוטלי.

דוד ביטן: ראשי ערים כבר לא יודעים איפה הם נמצאים.

דוד ביטן: אני חייב להגיד לך את זה.

דוד ביטן: נגיד שנלך בעמדה שלכם, שאתם באמצע: נבטל אבל נשאיר משהו שיטפל באלה שלא יכולים.

דוד ביטן: מצד שני, חברי הכנסת, מה שהם רוצים זה שיפור השירות לאזרח.

דוד ביטן: את חברי הכנסת לא צריך לעניין אם זה בעירייה או בתאגיד.

דוד ביטן: הם רוצים שהשירות לאזרח יהיה טוב, שלא יבואו בטענות, שהם יראו שהכול בסדר.

דוד ביטן: פה אתם צריכים להגיע לאיזו פשרה.

דוד ביטן: נגיד שעכשיו אני לא זז בכלל, אני אפילו מחליט לא לקיים יותר ישיבות, לא לתקן את החוק, לא שום דבר, היום החוק אומר שביוני 2019 צריכים להתאחד.

דוד ביטן: זה החוק היום, לא נגעתי בכלום.

דוד ביטן: אני מציע לרשויות המקומיות – זה שאתם באים במלחמות, זה לא יפתור את הבעיה.

דוד ביטן: אני מציע למרכז השלטון המקומי לשבת עם הנציגים של האוצר, עם נציגי הממשלה, על מנת לראות מה הכי טוב כרגע לכל הצדדים וגם טוב לאזרח.

דוד ביטן: אמרתי שאני דוחה, אבל בתנאי שהרשויות יתמכו בעמדה שלי לתת כל מיני דברים לשפר את השירות, דברים שפוגעים באזרח וגורמים לו לא לרצות את התאגידים.

דוד ביטן: היה לי שיתוף פעולה מלא, עכשיו פתאום זה לא מעניין אותם.

דוד ביטן: למעט דבר אחד או שניים שיש בעיה, שזה לטובת הרשויות, כמו למשל הנושא שהעלה מנכ"ל משרד הפנים, נושא דמי ההקמה.

דוד ביטן: יש דברים שהוא העלה, אנחנו דנים בזה.

דוד ביטן: יש דברים שהם גם לטובת

דוד ביטן: כם בשינויים שאנחנו עושים.

דוד ביטן: הגיע הזמן שתשבו ותגמרו את העניין.

דוד ביטן: זה לא מלחמות פופוליסטיות עכשיו – חבר הכנסת הזה אמר בטלוויזיה שצריך לבטל, אז גם אני אבטל.

דוד ביטן: זה לא המצב.

דוד ביטן: אנחנו דחינו, עשינו את זה אחרי הבחירות דווקא בגלל שלא רצינו להכניס את ראשי הערים לפלונטר, וגם רשות המים לא הצליחה לשבת אתכם ולארגן.

דוד ביטן: אמרנו שמצד אחד, ניתן הטבות, מצד שני, נמצא פתרונות לבעיות שמפריעות לראשי הערים, כמו למשל נוכחות של ערים קטנות בדירקטוריון, דבר שאין להן היום, אמרנו שנגדיל את הדירקטוריון, נחייב - - -

דרור אהרוני: עושק המיעוט.

דוד ביטן: אמרתי להגדיל את הנוכחות.

דוד ביטן: לערים הגדולות מפריע למשל הנושא ברגע שמפרקים את העסק, מי הבעלים של מה.

איתי עצמון: הנכסים.

דוד ביטן: אמרנו שנפתור את הבעיה של הנכסים, וברגע שמפרקים, מפצלים או משהו, כל אחד הולך לנכסים שלו לפי מה שקיים, דירקטורים לפי מספר תושבים.

דוד ביטן: העלית בעיה של עושק המיעוט, גם לזה צריך למצוא פתרון.

דוד ביטן: הרגולטור צריך לפתור את הבעיה אם יש עושק מיעוט.

דוד ביטן: הרי אלה אנשי מקצוע, הם צריכים לדעת אם יש עושק מיעוט או אין.

דוד ביטן: יש דברים שאפשר להגיע לסיכום, ואז זה לטובתכם.

דוד ביטן: חבר'ה, אני אומר לכם את האמת: לא הגענו לשום דבר, ועם כל הכבוד בפוליטיקה הזאת אני לא יכול לעשות כלום.

דוד ביטן: אם חברי הכנסת יעשו בעיות, אחד יגיש לי הסתייגות, אנחנו יכולים לשבת פה ימים.

דוד ביטן: יבוא אחד, יגיש הסתייגות, אני באותו פלונטר.

דרור אהרוני: מאוד קל לגלגל את הכדור אלינו.

דוד ביטן: אני לא רוצה לגמור את זה עכשיו.

דוד ביטן: אתם צריכים לשבת.

דוד ביטן: מהמלחמה הזאת לא יצא כלום, לא לאזרח, לא לרשויות וגם לא לממשלה.

דוד ביטן: זה לא תפקיד שלי.

דוד ביטן: אני יכול לבוא ולהגיד: אתם יודעים מה, נסגור, יאהבו אותי כל האנשים, ראשי הערים, התושבים.

דוד ביטן: אבל אני כבר רואה את הבעיות.

דוד ביטן: זה לא יפתור את הבעיה לאזרח.

דוד ביטן: ראשי הערים, יקבלו הם את הביקורת, כי תמיד תהיה ביקורת על העניין הזה.

גיורא שחם: זה לא יוזיל את המים.

דוד ביטן: זה לא יוזיל את המים ולא כלום.

דוד ביטן: מספיק עם ההתלהמות.

דוד ביטן: תשבו.

דוד ביטן: הנה, שלמה דולברג פה, אתם רוצים אתם לשבת – תשבו, תגמרו עניין.

דוד ביטן: אם תגיעו להסכמות שאני חושב שהן בסדר, אני אלך עליהן.

דוד ביטן: אני לא מחפש לתקוף את ראשי הערים או את הממשלה פה.

דוד ביטן: אני רוצה לפתור את הבעיה של האזרח בעניין הזה.

דוד ביטן: האזרח לא מבין שמחיר המים לא נקבע על-ידי התאגידים ולא על-ידי הרשויות, הוא נקבע על-ידי הממשלה.

דוד ביטן: זה שאני סוגר, פותח, זה לא קובע את מחיר המים, ולו בשקל אחד.

דוד ביטן: אתם יודעים את זה שכאשר אתם תנהלו ,מחיר המים לא ישתנה.

דוד ביטן: מה כל הוויכוח הזה בכלל?

דוד ביטן: זה לישיבה הבאה.

דוד ביטן: אתם תביאו את חוות-הדעת.

דוד ביטן: גם אני חושב שפירוק התאגידים יעלה הרבה כסף לרשויות.

דוד ביטן: לפי חוות-הדעת שלהם, שכל דבר של 20 מיליון שווה חצי מיליארד, אני לא יודע כמה זה יעלה.

דוד ביטן: הם יביאו דוח של 100 מיליארד שקל ויגידו לי: זה ככה וההוא ככה, ובסוף אנחנו נפרק את הרשויות כדי לשלם את הכסף לאוצר.

גיורא שחם: על זה יש דוחות אקטואריים.

דרור אהרוני: בסוף האוצר תמיד זוכה, זה מה שאתה אומר.

דוד ביטן: לפי הכללים שיש בכנסת, חוות-הדעת הכלכליות ניתנות על-ידי האוצר.

דוד ביטן: אתה זוכר את המלחמה שלי בתאגיד?

דוד ביטן: הוא הביא לי דוח שאני לא יודע מאיפה הוא המציא אותו בכלל.

דוד ביטן: אמרו לי: זה דוח של האוצר, אתה חייב לקבל אותו.

דוד ביטן: לא משנה שאני צדקתי.

דוד ביטן: הם הביאו דוח, והייתי חייב לקבל אותו איך שהוא.

דוד ביטן: הם אנשי המקצוע, הגוף הכלכלי, והם מוציאים לך דוחות.

גיורא שחם: גם הדוח של מרכז המחקר בכנסת פה - - -

דוד ביטן: הוא מחייב אותנו בהרבה דברים, אבל קודם כול חוות-דעת כלכלית שמובאת בחוק מסוים או בדיון, מה הנזק, זה רק של האוצר.

דוד ביטן: אנחנו יכולים לדבר עד מחר, זה לא יעזור.

איתי עצמון: עלות תקציבית.

אלעד נצר: תודה רבה, כבוד היושב-ראש, אני מהתאחדות התעשיינים.

אלעד נצר: דבר ראשון, אני רוצה לברך אותך על דיון מקצועי ומקיף שמתרחש כבר הרבה חודשים.

דוד ביטן: הם אומרים שיש פה בלגן.

אלעד נצר: למרות שלי זה נראה הרבה פופוליזם, בסופו של דבר מתנהל פה דיון מקצועי.

אלעד נצר: אני יושב פה ואני חושש.

אלעד נצר: אני חושש מהפופוליזם ומהכיוון שאנחנו הולכים אליו.

אלעד נצר: כשאנחנו מדברים על ביטול תאגידי המים, יושבים לנו פה גורמים מקצועיים מרשות המים, גורמים מקצועיים מהאוצר, עם דוחות, אם זה דוח בלניקוב, שיצא לי אישית לעבור עליו, והמספרים מדברים בעד עצמם.

אלעד נצר: אנחנו מדברים בסופו של דבר על מצב שבו אם אנחנו נבטל את תאגידי המים, לא רק שמחיר הקצה לא ירד לצרכן, ובסופו של דבר זה מה שמעניין אותנו, המחיר כנראה יעלה.

אלעד נצר: ולכן מה שאני מבקש שנקשיב, נבחן ונסתכל יותר על המספרים ועל האמת שהיא נמצאת באינטרנט, היא נמצאת בדוחות של רשות המים, היא נמצאת אצל האוצר והיא נמצאת אצל האנשים המקצועיים פה, ואנחנו נגלה שכל מצב שבו אנחנו מחזירים את תאגידי המים לידי הרשויות המקומיות, מקימים 256 מחלקות מים, זה מצב שבסוף יפגע באזרח.

אלעד נצר: למרות מה שאנחנו רואים בתקשורת ולמרות איך שהכול מוצג, אנחנו לא רוצים להגיע לשם.

אלעד נצר: תודה רבה.

איתי בוימן: אני מאיגוד לשכות המסחר.

איתי בוימן: אני רק רוצה להוסיף למה שאלעד כבר אמר, שזה התחיל מטענות על שירות, אז צריך לטפל בעניין השירות.

איתי בוימן: זה שיחזירו את זה לעיריות, זה לא אומר שזה ישפר את השירות.

איתי בוימן: יש את רשות המים מעל תאגידי המים, והם - - -

דוד ביטן: ראשי הערים נבחרים, ולכן השירות יהיה יותר טוב מהשירות שלהם, זה בטוח.

דוד ביטן: על זה לא צריך להיות ויכוח.

דוד ביטן: הם נבחרים, האזרח שמתפרץ לחדר של ראש העיר ומתלונן, מטפלים בו.

דוד ביטן: להגיע למנכ"ל רשות המים, ייקח לו שנתיים.

איתי בוימן: שהרשות מעליהם תדאג שהם ישפרו את השירות.

לאה ורון: - - -

דוד ביטן: היום אם את משווה את תאגידי המים מול העיריות, ודאי שהשירות של העיריות לאזרח בנושא הזה יהיה יותר טוב מאשר בתאגידי המים - -

קריאה: גם על זה אפשר להתווכח.

דוד ביטן: - - זה לא קשור לאגד.

דוד ביטן: מה זה קשור לאגד או לדן?

דוד ביטן: הנושא הזה הוא בין התאגידים לרשויות.

דוד ביטן: זה המצב.

דוד ביטן: מה אני יכול לעשות?

גיורא שחם: לתאגידים יש אמות מידה הנדסיות, יש אמות מידה לשירות.

דוד ביטן: להם אין?

גיורא שחם: לא אמרתי שלהם אין.

גיורא שחם: אמרת - - -

דוד ביטן: בא בן-אדם, מתפרץ לראש העיר, הולך לסגן, מייד מטפלים בו.

דוד ביטן: מה אני יכול לעשות, זה המצב בפועל.

גיורא שחם: אמר ראש עיריית גן יבנה, הוא סיפר סיפור על המנכ"ל שם שלקח אוטו בלי מכרז - -

דוד ביטן: אני לא אומר שאין להם שירות.

גיורא שחם: - - המנכ"ל הזה לא קיים.

דרור אהרוני: מה זה לא קיים?

דרור אהרוני: אחרי שזעקתי לקחו אותו והעבירו אותו להיות מהנדס עיריית יבנה, בחייכם.

דרור אהרוני: נתנו לו שדרוג.

דרור אהרוני: לא עשיתם עם זה כלום.

דרור אהרוני: שדרגו אותו להיות מהנדס עיריית יבנה.

גיורא שחם: המנכ"ל לא קיים, היועץ המשפטי לא קיים.

דרור אהרוני: מה הקשר?

דרור אהרוני: בזמן אמת הבאתי לכם את העניין הזה.

דרור אהרוני: מדם ליבי אני מדבר.

דרור אהרוני: אם הייתי עושה דבר כזה או המנכ"ל שלי, היינו הולכים לכלא.

גיורא שחם: אני אספר לך את הסיפורים שהיו באגף תשתיות ואגף מים וביוב בעיריית תל אביב?

דרור אהרוני: אני לא נכנס לעיריית תל אביב.

דרור אהרוני: כשאני בא ושם בפניכם - - -

גיורא שחם: מה אתה חושב, שרק בתאגידים העסק - - -

דרור אהרוני: כשאני שם בפניכם - - -

גיורא שחם: לספר לך מה קורה במקומות שאין תאגידים?

דרור אהרוני: אדוני, אני נבחר ציבור ואתה פקיד.

דרור אהרוני: תקשיב למה אני אומר את זה.

גיורא שחם: אני פקיד ואין לך שום סמכות להגיד: אתה פקיד ולכן תקשיב לי.

דרור אהרוני: אתה לא מקשיב לי.

דרור אהרוני: הייתי פקיד במשרד הפנים.

דרור אהרוני: אני מעולם לא התעלמתי מתלונות של נבחרי ציבור.

גיורא שחם: ואנחנו מתעלמים?

דרור אהרוני: כן.

דרור אהרוני: היישוב שלי חפור כולו עד כדי סכנת חיים ואתם לא עושים כלום עם זה.

דוד ביטן: אני לא רוצה לדבר על עירייה באופן ספציפי.

דרור אהרוני: זה עניין שחוזר על עצמו.

דוד ביטן: הבעיה של ראשי ערים שהם לוביסטים של עצמם.

דרור אהרוני: ממש לא.

דרור אהרוני: אני לא.

דרור אהרוני: הבאתי במהלך הדיונים דוגמאות מכלל הרשויות.

דוד ביטן: זה תמיד חוזר על עצמו.

דוד ביטן: אנחנו יושבים עם ראש הממשלה, באים ראשי ערים, מקבלים זכות דיבור על נושא של הליכוד בכלל, הם מדברים על העיר שלהם.

דרור אהרוני: זה לא מרכז הליכוד.

דוד ביטן: בסדר גמור, אין בעיה, אבל אי-אפשר בכל פעם לדבר על אותו דבר.

דרור אהרוני: דוד ביטן, הבאתי דוגמאות - - -

דוד ביטן: גם אני הבאתי לך דוגמה, שאני יושב עם ראש הממשלה ועם פעילים, מדברים רק על הליכוד.

דוד ביטן: בנושא של הליכוד קם ראש עיר, הם חושבים שהנה הוא בא לדבר איתנו, בא לדבר איתנו על העיר, והוא צריך לפתור את הבעיה הזאת והזאת.

דרור אהרוני: אני מבקש מהרגולטור שיתייחס אליי ברצינות.

דרור אהרוני: תזמן אותי אליך עם היועץ המשפטי, שב איתי.

דרור אהרוני: דבר איתי.

דרור אהרוני: אתה יודע איך נגמרה הישיבה האחרונה?

דרור אהרוני: תשאל אותו.

דרור אהרוני: אני הבלגתי.

דרור אהרוני: אני הבלגתי על מה שנאמר.

אפי דביר: אני אמור לטפל בסכסוכים בין ראשי ערים?

דרור אהרוני: אתה מחויב לשירות.

דרור אהרוני: אתה מחויב למקצוענות.

דרור אהרוני: אתה לא מחויב לראשי ערים.

דרור אהרוני: לא ביקשתי מתנה בשבילי.

דוד ביטן: דרור אהרוני, הלו.

דוד ביטן: אני לא אוציא אותך עכשיו בסוף, נכון?

דוד ביטן: אנחנו לא יכולים להמתין במקרה הזה, אני אסביר לכם למה.

דוד ביטן: אם אנחנו לא רוצים להעביר, לא צריך, יש כבר חוק, ביוני הוא יעבור, אין לי בעיה.

דוד ביטן: כשהחוק הזה יהיה, הוא יהיה.

דוד ביטן: זה גם לא טוב לאוצר, כי האוצר רוצה להגיע להסכמות.

דוד ביטן: כשאני אומר "אוצר" זה גם רשות המים, אל תיעלבו.

גיורא שחם: עבודה רצינית.

גיורא שחם: עשרה ימים.

דוד ביטן: זה הרבה זמן.

גיורא שחם: זה עבודה רצינית, לא חפיף.

דוד ביטן: בגלל דין הרציפות, אני חייב במושב הזה להעביר לפחות בקריאה הראשונה.

דוד ביטן: אני לא יודע מה יהיה.

דוד ביטן: נדבר ונדבר כל-כך הרבה ישיבות, ובסוף זה לא יקרה?

דוד ביטן: זה לא ייתן שום דבר.

גיורא שחם: חבר הכנסת ביטן, שבוע.

גיורא שחם: ביום ראשון הבא המסמך שלנו יהיה אצלכם.

דוד ביטן: תן גם להם.

דוד ביטן: אנחנו נקבע ישיבה בעוד עשרה ימים.

דוד ביטן: אני מבקש שכל אחד יעבוד מהר, ואני מציע לכם, אני מציע לרשויות וגם לממשלה, תשבו ביחד.

דוד ביטן: אף אחד שלא יהיה סנצ'ו פנצ'ו.

דוד ביטן: כולכם סנצ'ו פנצ'ו.

דוד ביטן: רבותיי, יש אזרח, אם יהיה צמצום מלא, האזרח לא ייהנה מזה.

דוד ביטן: אתם יודעים, גם אתם לא תיהנו מזה, כי זה מה שיש היום בחוק.

דוד ביטן: אולי אתם לא מודעים לזה.

דוד ביטן: זה מה שיש בחוק.

דוד ביטן: ביוני 2019 יהיה צמצום, אני אפילו בעצמי לא יודע מה המספר, אם זה 11, 12 או 13 תאגידים.

דוד ביטן: זה מה שיהיה.

דוד ביטן: זה פותר לכם את הבעיה?

דוד ביטן: ודאי שלא.

דוד ביטן: לעומת זאת, אנחנו מוכנים בחקיקה הזאת להכניס הרבה מאוד דברים, שזה גם טוב לכם, זה טוב לתושב, לא צריך להתעלם מזה.

דוד ביטן: הם מוכנים לזה.

דוד ביטן: בואו נעבוד בשביל התושבים ולא סתם עכשיו כל אחד עם האגו שלו.

דוד ביטן: אני מבקש מכם שתשבו ותגמרו את העניין.

דוד ביטן: אנחנו, חברי הכנסת, תאמינו לי, אם תגיעו להסכמים והם מניחים את הדעת – אנחנו לא נתווכח אתכם על זה אפילו, כשהתושב בראש הפירמידה.

רזיאל אחרק: תהיה לו ועדת הנחות.

דוד ביטן: ועדת הנחות – אני יכול להגיד לך דבר פשוט.

דוד ביטן: יש ויכוח.

דוד ביטן: אני לא יכול לפתור אותו כרגע.

דוד ביטן: נראה מה לעשות.

דוד ביטן: יש הסכמה של כולם לוועדת הנחות, רק איפה הבעיה?

דוד ביטן: איפה שיש תאגיד שהוא מרוויח, הם אומרים, אין בעיה, שייתנו את זה בדיבידנד.

דוד ביטן: איפה הבעיה?

דוד ביטן: איפה שיש תאגידים עניים.

רזיאל אחרק: אפשר לקחת מהתעריף השני.

רזיאל אחרק: הלוא התעריף השני, 50% ממנו הולך למקורות.

דוד ביטן: הם אומרים שהתעריף הכללי כבר מנוצל.

דוד ביטן: אם הוא לא מנוצל, יכול להיות שזה פתרון.

גלעד פרננדס: זה מעלה תעריף לכולם.

גלעד פרננדס: אם אתה לוקח - - - זה מעלה תעריף לכולם.

דוד ביטן: לא מהתעריף, יש אמבטיה של 70 מיליון שקל.

גלעד פרננדס: זה תקציב.

דוד ביטן: רק 30 מיליון עוברים.

גלעד פרננדס: של הנכים.

דוד ביטן: 40 מיליון תשאיר לנושא הזה.

דוד ביטן: מה הבעיה?

דוד ביטן: לא מדובר פה ב-300 מיליון שקל.

דוד ביטן: זה רעיון לא רע.

דוד ביטן: שמעת אותו?

דוד ביטן: איפה נציג האוצר פה?

ניר וילנר: הלך.

רזיאל אחרק: הצעת החוק כבר עברה בקריאה הראשונה.

דוד ביטן: לא, כמה יש היום באמבטיה?

דוד ביטן: כמה משתמשים באמבטיה הזאת?

רזיאל אחרק: יש מלא כסף.

גלעד פרננדס: בערך 40 מתוך ה-70.

דוד ביטן: יש לנו 30 מיליון לעניין הזה?

דוד ביטן: נתחיל.

גלעד פרננדס: האוצר צריך להסכים.

דוד ביטן: נדבר על זה.

רזיאל אחרק: האוצר יסכים וייתן עוד 60.

דוד ביטן: לא.

דוד ביטן: הם לא רוצים לתת כסף.

דוד ביטן: אני אומר לראשי הערים שאנחנו רוצים לתת פלטפורמה של ועדת הנחות סוציאלית, כמו בארנונה.

איתי חוטר: למה לא מהתייעלות של מקורות?

איתי חוטר: יש לך עוד מקור.

איתי חוטר: יש עוד התייעלות של מקורות לפי ועדת בלניקוב.

דוד ביטן: עכשיו הבעיה שהאוצר אומר שהוא לא רוצה לתת תקציב.

דוד ביטן: אני לא מוכן שרשויות חלשות, שם דווקא לא ייתנו הנחות.

דוד ביטן: אני לא מוכן לזה.

דוד ביטן: לכן נדבר.

דוד ביטן: השבוע נטפל בעניין הזה.

דוד ביטן: בגדול, תשבו ותראו.

דוד ביטן: הם גם רוצים להגיע לפשרות.

דוד ביטן: תאמינו לי, אני יודע.

דוד ביטן: זה לא מה שהיה פעם עם עינב.

דוד ביטן: יש פה הנהלה חדשה, הם מוכנים לשבת, אל תהיו סנצ'ו פנצ'ו.

ניצן דה פז: מה שאמרתי לגבי 150, יש מקומות שמחליפים בחינם.

ניצן דה פז: רציתי לדייק בלשון שלי, שזה 150 מקסימום על-פי החוק.

דוד ביטן: על מה אתה מדבר?

ניצן דה פז: החלפת מונה מים למונה כשר, על-פי החוק החדש - - -

דוד ביטן: עוד 150 שקל.

ניצן דה פז: זה מקסימום 150.

ניצן דה פז: יש מקומות שמחליפים לכשר בחינם.

ניצן דה פז: רק רציתי לציין, כדי להיות מדויק בלשון.

דוד ביטן: הם יבדקו את זה.

דוד ביטן: אם זה יהיה עוד 100 שקל, לא צריך לקפח מי שדתי.

דרור אהרוני: בכדורגל אומרים "לפרוש בשיא".

דוד ביטן: הישיבה נעולה.